ഗുരോ, നെയ്യും വനസ്പതിയും സിനിമയും സീരിയലും നീയും ഞാനും തമ്മിലെന്ത്? -2 | chintha\nഗുരോ, നെയ്യും വനസ്പതിയും സിനിമയും സീരിയലും നീയും ഞാനും തമ്മിലെന്ത്? -2\nകഴിഞ്ഞ ലക്കത്തിലെ ലേഖനത്തിന്റെ തുടര്‍ച്ച\nചിത്രകാരനായ നന്ദലാല് ബോസിനോട് ഒരിക്കല് ഗാന്ധിജി ചോദിച്ചു "ഖജുരാഹോ ശില്പങ്ങളെ പറ്റി നിങ്ങള് എന്ത് വിചാരിക്കുന്നു?"\nനന്ദലാല് ബോസ് മറുപടി പറഞ്ഞു.\n"അവ എന്നി‍ല് ഉണര്‍ത്തു ഓര്‍മ്മകള് എന്റെ അഛനമ്മമാരുടേതാണ്."\nഗാന്ധിജിയും ഓര്‍മ്മകളിലേക്ക് മടങ്ങി.\nഅവളുടെ പൂച്ചകള് എല്ലാം ചക്കി പൂച്ചകളാണ്. കണ്ടന് പൂച്ചകള് വളരുവാന് അവള് അനുവദിക്കുകയില്ല. ആ പുരയിടത്തിനു നാലുചുറ്റും ആ പൂച്ചകള് 'മ്യാവൂ, മ്യാവൂ' എന്ന് അതിഭയങ്കരമായി വിളിച്ച് കൊണ്ട് രാത്രിയില് നടക്കാറുണ്ട്. കാമുകി ശബ്ദം ഉണ്ടാക്കാതെ വീട്ടി‍ല്‍നിന്നും പുറത്തിറങ്ങി ആ രഹസ്യസമാഗമം സാധിക്കും. ഇണചേരുന്നത് അവള്‍ക്ക് കണ്ടുകൂടാ.\nവാതില്‍ക്കല് അയാള് മുട്ടി‍വിളിച്ചു. ഒരു മറുപടിയും ഉണ്ടായില്ല. വീണ്ടും വിളിച്ചു. അങ്ങനെ വളരെ സമയം കഴിഞ്ഞപ്പോള് അകത്ത് നിന്ന് ഒരു ചോദ്യമുണ്ടായി.\n"ഞാന് കേശവന്. കതകൊന്ന് തുറന്നേ." കുറച്ചുനേരം നിശ്ശബ്ദത കളിയാടി.\n"എന്താ തുറക്കാത്തെ?" അയാള് ചോദിച്ചു.\nഅവള് ഒന്നും മറുപടി പറഞ്ഞില്ല. അയാള് വളരെ അപേക്ഷിച്ചു. പരാതി പറഞ്ഞു.\n"ഞാന് ഈ നാല്പത്തിയേഴു വയസ്സുവരെ കഴിഞ്ഞു. ഇനി ഇനിക്ക് വേണ്ട".\nഒരു മൂങ്ങ പുറത്ത് മൂളി. അത് സ്ത്രീകള് ഗര്‍ഭം ധരിക്കാനാണെന്ന് അമ്മൂമ്മ പറഞ്ഞ് അവള് കേട്ടിട്ടു‍ണ്ട്. അവളില് ചില സ്മരണകള് ഉണര്‍ന്നു.\nഒരു പതിനാറു വയസ്സുള്ള പെണ്‍കുട്ടി‍യേപ്പോലെ അതെന്താണെന്നറിയാനുള്ള കൌതുകം അവളില് വളര്‍ന്നു. പുരുഷനെ സ്ത്രീ ആരാധിക്കുന്നതെന്ത്? സ്ത്രീ പുരുഷന്റെ അടിമയാകുന്നതെന്ത്? വേണ്ട, പുരുഷനുമായി ഒരു ബന്ധവും വേണ്ട. വംശത്തിന്റെ നിലനില്പിന് പ്രകൃതി അവളില് ദൌര്‍ബല്യങ്ങള് കലര്‍ത്തിയിരുന്നു. അവള്‍ക്ക് വയസ്സ് നാല്പത്തിയേഴായി. അവള് ഈ ലോകത്തില് വന്നു എന്നതിന് എന്ത് ലക്ഷ്യമുണ്ട്? ഒരു കുടുംബം, ഒരു വംശം അവളില്‍നിന്ന് ആരംഭിച്ചു എന്ന്. പക്ഷേ അവള്‍ക്ക് അതിന് സാധിച്ചില്ല.\nവീണ്ടും കേശവന് നായര് വിളിച്ചു. അതെന്താണ്?\nഅവള് കതക് തുറന്നു.\nസിരാചക്രത്തില് ഇളകിയ ആ തരുതരുപ്പിന്റെ പ്രത്യാഘാതം അത്യുഗ്രമായിരുന്നു. അതു വേണ്ടിയിരുന്നു! അവളുടെ മുഖം വക്രിച്ചു. അപ്പോഴും അവള് തന്നെത്തന്നെ വെറുത്തു, എന്തെല്ലാം ഗോഷ്ടികള്....\nആ ആദ്യരാത്രിയില് ഒരു കുളിയുടെ ആവശ്യകത അവള്‍ക്ക് തോന്നി. അങ്ങനെ ആ നിത്യകന്യകയുടെ ആദ്യരാത്രിയും കഴിഞ്ഞു കൂടി. അടുത്ത ദിവസവും അയാള് കതകില് ചെന്ന് മുട്ടി.\n"വേണ്ട വേണ്ട". അവള് പറഞ്ഞു. ആ വൃത്തികേട്...ഒരു പുരുഷനു വേണ്ടി പിന്നീ‍ട് ആ വാതില് തുറന്നിട്ടി‍ല്ല. അതെന്തെന്ന് അവള് അറിഞ്ഞു കഴിഞ്ഞു. പുരുഷന്റെ കൈവശമുള്ളതും ചിരകാലമായി അവള് കാത്തിരുന്നതുമായ ആ മഹാശക്തി.\nപക്ഷേ, പ്രകൃതി അതിക്രൂരയാണ്. അവള് ആ പൂച്ചക്കഞ്ഞുങ്ങളെ മുക്കിക്കൊന്നപ്പോഴും ആ വിദ്വേഷം വളര്‍ന്ന് വന്നപ്പോഴും ഒരു കൊച്ചു കുഞ്ഞിന്റെ സ്പര്‍ശത്തിനു കൊതിച്ചു. ആ ആദ്യരാത്രി കഴിഞ്ഞ് പത്തുമാസം അവള് കാത്തിരുന്നു. ഇങ്ങനെ ഒന്ന് കുറെ കൊല്ലങ്ങള്‍ക്ക് മുമ്പ് ആയിരുന്നെങ്കില്....\nആ പ്രഭാതത്തില് അവള്‍ക്ക് ചുറ്റും അവളുടെ പൂച്ചകള് വട്ടമിട്ട് കരഞ്ഞുകൊണ്ടിരുന്നു.\n(തകഴിയുടെ 'നിത്യകന്യക' എന്ന കഥയില് നിന്ന്)\nഞാന് ലോകത്തുള്ള സകല എഴുത്തുകാരെയും ചിന്തകരെയും ഇടംവലം നിര്‍ത്തി മുന്നേറുന്ന ഒരുതരം നാടന് വിറ ഏത് നേരവും പിടികൂടിയേക്കാം എന്നത് കൊണ്ട് തന്നെയൊണ്. ഇതച്ചടിച്ച് വന്നാല്‍പിന്നെ ഗോവയിലോ തിരുവനന്തപുരത്തോ കൊല്‍ക്കത്തയിലോ മുഖാമുഖം കാണേണ്ടിവരുന്ന അവസ്ഥ എന്നെ വീണ്ടും പഴയ ഫിയറ്റ് കാറിലെ പിന്‍സീറ്റുകാരനാക്കുന്നു.\nഎങ്കിലും എഴുതാതെ തരമില്ല.\n'കഥാപുരുഷനില്' അസിസ്റ്റന്റ് എന്ന് ക്രഡിറ്റ്കാര്‍ഡില് പേരുണ്ടെങ്കിലും ശരിക്കും ചെയ്തുകൊണ്ടിരുന്ന പണി എന്നെ അടൂരിലെ നാട്ടു‍കാരുടെ ശത്രുവാക്കിതീര്‍ത്തു. ഷൂട്ടിംഗ് കാണാന്‍വന്നിരുന്ന കാരണവന്മാരില് പലരും അടൂരിനെ ഒക്കത്തെടുത്തുവെച്ച് നടന്നിട്ടുള്ളവരായിരുന്നു. ഷൂട്ടിംഗ് നടക്കുമ്പോള് അവരെ ഫീല്‍ഡ് ഔട്ടാ‍ക്കാന് അടൂര്, (മങ്കട രവിവര്‍മ്മസാറിന്റെ ശുപാര്‍ശയി ലാകണം) എന്നെയാണ് നിയോഗിച്ചിട്ടു‍ള്ളത്. മൌട്ടത്ത് തറവാട്ടി‍ല് വന്നിരുന്ന ഈ അമരന്മാരേയും അടൂരിനേയും ഒരുമിച്ച് നിര്‍ത്തി റസാഖ് കോട്ടക്കല് ഒരു ഫോട്ടോ‍യും എടുത്തിട്ടു‍ണ്ട്.\nനാലഞ്ചാളുകള് ഒരു ഷോട്ടി‍ല് ഉണ്ടാകുകയും ആക്‍ഷന് ദീര്‍ഘിപ്പിച്ചതാകുകയും ചെയ്താല് അസിസ്റ്റന്റ് ഡയറക്ടേഴ്സ് ആയി അഭിനയിച്ചിരുന്ന ഞങ്ങള്‍ക്കും ചില പണികള് കിട്ടി‍യിരുന്നു. ഉദാഹരണം സീനിലെ മറ്റൊന്നും നോക്കാതെ അര്‍ജ്ജുനനെപ്പോലെ എനിക്ക് ബാലനടിയുടെ പെര്‍ഫോമന്‍സാണ് സ്റ്റാര്ട്ട് മുതല് കട്ട് വരെ നോക്കേണ്ടതാണെന്ന് വെക്കുക. ഞങ്ങള് അസിസ്റ്റന്റ്സ് മൂന്ന് പേരും നാലഞ്ച് കഥാപാത്രങ്ങളും ക്യാമറാ മൂവ്മെന്റും എല്ലാം എപ്പോഴും അടൂരിന്റെ കണ്ണുകളുടെ സര്‍വ്വേ പരിധിയിലായിരിക്കും.\nഈ മനുഷ്യന് തന്റെ പുറകിലും കണ്ണുകളുണ്ടല്ലോ എന്നും എല്ലായിടത്തും അവയെത്തുന്നു‍ണ്ടല്ലോയെന്നും അതിനപ്പുറം അസിസ്റ്റന്റ് ഡയറക്ടര് വേഷങ്ങള്‍ക്കുള്ള പണി ടിയാന്മാര് ചെയ്യുന്നു‍ണ്ടോയെന്നും നിരീക്ഷിക്കുന്നതിന്റെ ഊര്‍ജ്ജവ്യയം ഒഴിവാക്കാന് ഈ വേഷങ്ങളെ തന്നെ ഒഴിവാക്കിയാല്‍പ്പോരെ എന്നും ഞാന് ആലോചിച്ചിട്ടു‍ണ്ട്.\n'കഥാപുരുഷനില്' കൂടെ നില്ക്കാന് ആഗ്രഹമുണ്ടെന്ന് എഴുതിയപ്പോള് മറുകുറി ഏതാണ്ട് ഇങ്ങനെയായിരുന്നു. സുഹൃത്തുക്കളെ സഹായികളായി കൂട്ടി‍യപ്പോഴൊക്കെ അത് ശത്രുതയിലാണ് കലാശിച്ചത്. ഒരു നല്ല സുഹൃത്തിനെ നഷ്ടപ്പെടാന് താല്പര്യമില്ലെന്നും എങ്കിലും തീരുമാനം എനിക്ക് വിടുന്നു എന്നുമായിരുന്നു തപാല്. ഞാന് മറുകമ്പി അയച്ചു. I have decided to become your enemy and joining.\nഫിലിം ഇന്‍ഡസ്ട്രിയുടെ നടപ്പും അടൂര് സ്കൂളിന്റെ നടത്തിപ്പും എന്നും വേറെ വേറെ തന്നെയായിരുന്നു. ഒച്ചയും ഓളിയും ഒരു ജൈവാംശമായിത്തീരുന്ന പ്രൊഫഷണല് യൂണിറ്റുകാര് ധ്യാനാത്മകമായ അടൂരിയന് അന്തരീക്ഷത്തിലേക്ക് സ്വരപ്പെടുതും മറ്റും ഓര്‍മ്മയുടെ അടരുകളില് സൂക്ഷിച്ചുവെച്ചിട്ടു‍ണ്ട്. തമിഴ്‌നാട്ടി‍ലെ ഷൂട്ടിംഗ്ശീലങ്ങള് ഉത്തരേന്ത്യയിലെ ജാതിശീലങ്ങളുമായി എവിടെയോ സാമ്യപ്പെടുന്നു‍ണ്ട്. തമിഴനായ ഒരു ലൈറ്റ്ബോയ് എഴുന്നേറ്റ് പോയ ഒഴിവിലേക്ക് ഭക്ഷണം കഴിക്കാന് കൈകഴുകി കേറിയിരുന്ന അടൂരിനെ നോക്കി അന്ധാളിച്ച് പോയ ആ കണ്ണുകള് എന്റെ മുഖത്ത് ഇപ്പോഴും ആയുന്നു‍ണ്ട്. ഗാന്ധിഗ്രാമിലെ ചിട്ടകള് ഈ മനുഷ്യനെ എങ്ങിനെയൊക്കെ ആദര്‍ശപ്പെടുത്തിയിരിക്കുന്നു എന്ന് ഞാനനുഭവിച്ചിട്ടു‍ണ്ട്. നേരിലും സിനിമയിലും.\nസിനിമയുടെ കാഴ്ചപ്പെടല് അടിസ്ഥാനമായും അതിന്റെ ലെന്‍സിങ്ങിന്റേതാണ് എന്ന് ഞാനറിയുത് അടൂര് കളരിയില്‍നിന്നാ‍ണ്. മൂഡും മ്യൂസിക്കുമാണ് ഫോട്ടോ‍ഗ്രാഫി എന്നാ‍ണ് ആയുര്‍വ്വേദത്തിനും ഫോട്ടോ‍ഗ്രാഫിക്കും പേരു കേട്ട കോട്ടക്കലിരുന്ന് റസാഖ് പറഞ്ഞത്. എനിക്കോ റസാഖിനോ മുഴുവന് തിരക്കഥ 'കഥാപുരുഷനിലും' 'നിഴല്‍ക്കുത്തിലും' കൈയ്യില് കിട്ടി‍യിട്ടി‍ല്ല. കഥാ ഗതിയുടെ പുരോഗതിയില്‍തന്നെയാണ് കഴിയുമെങ്കില് ഷൂട്ടിംഗും നടക്കുന്നത്. അതിനാല് മറ്റുള്ളവരെപോലെ ഞാനും സിനിമയുടെ കറക്ട്‌രൂപം ഷൂട്ടിംഗ് അവസാനത്തോടെയാണ് ഏതാണ്ട് മനസ്സിലാക്കിയിരുന്നത്.\n'കഥാപുരുഷന്റെ' ഷൂട്ടിംഗ് കാണാന് വന്നിരുന്ന അടൂര്‍ക്കാര് പലരും ഓരോ ദിവസത്തെ ഷൂട്ടിംഗ് കഴിയുമ്പോഴും മനസ്സില് ഓരോരോ കഥകള് മെനയുന്നു. ഇങ്ങനെ ഭാവനയ്ക്കനുസരിച്ച് നാട്ടു‍കാര് ഉണ്ടാക്കിക്കൊണ്ടിരുന്ന ഒറിജിനല് കഥയുടെ ജനകീയപ്പതിപ്പുകള് ചായക്കട മുറുക്കാന്‍കട സംവാദങ്ങളായിപ്പിടിച്ചെടുക്കാന് വല്ലപ്പോഴുമുള്ള ചുറ്റിക്കറങ്ങലുകളിലൂടെ കഴിഞ്ഞു. ഡയലോഗുകളിലൂടെ ഉള്ളര്‍ത്ഥങ്ങള്‍പോലും ഉപശീര്‍ഷകങ്ങളില്ലാതെ അവരറിയുന്നത് കേള്‍ക്കാന് രസമായിരുന്നു. ഏതാണ്ട് ഒരു മാസം തുടര്‍ന്ന ഈ ചലചിത്ര ചര്‍ച്ചാസന്ധ്യകള്‍ക്ക് ഒരിക്കല് പ്രതിസന്ധിയുണ്ടായി.\nകഥാപുരുഷനായി അഭിനയിച്ചിരുന്ന വിശ്വനാഥന്റെ ബാല്യകാലം നടിച്ച കുട്ടി‍യെ തന്നെയാണ്, പിന്നീ‍ട് സിനിമയില് വിശ്വനാഥന്റെ മകനായി അഭിനയിക്കാനും അടൂര് ഉപയോഗിച്ചത്. ഇതില് ഒരു ജനിതകസൂത്രം മിണ്ടാതെ മുരളാതെ കിടപ്പുണ്ട്. എന്നാ‍ല് തങ്ങള് എടുത്ത് വളര്‍ത്തിയ ഗോപാലകൃഷ്ണന്റെ കഥയിലെ ഒരു സൂത്രവും വളവില് തിരിവ് സൂക്ഷിക്കുക എന്ന മട്ടി‍ല് വിടാന് അടൂര്‍ക്കാര് കൂട്ടാ‍ക്കിയില്ല. എന്തുകൊണ്ട് ഈ ബാലനടന് തിരിച്ചുവന്നു. പലവക നിരൂപഹയത്തരങ്ങളും കേട്ടു. ചര്‍ച്ച ചൂട് പിടിക്കുംതോറും എന്റെ വഴിനടപ്പ് നിര്‍ത്തിയാലോ എന്ന് വരെ തോന്നി‍പ്പോയി. ദാ പോകുന്നു ഒരു സഹായി, നമുക്ക് അവനോട് ചോദിച്ചാലോ എന്നൊരു ഇടപെട്ടളയും ഭീതി. ചോദിച്ചിരുന്നാ‍ലോ? അറിയാതിരിക്കുന്നതിനും ഒരു വേദനയുണ്ടെന്നോ?\nഏതായാലും പിടികിട്ടാ‍ക്കഥയെ നാട്ടു‍ഭാവന മെരുക്കിക്കെട്ടി‍യത് ഇങ്ങനെയാണ്. ഈ കുട്ടി കഥാപുരുഷന്റെ പുനര്‍ജന്മം ആയിരിക്കണം! നേരേ ചൊവ്വേ നടന്ന് വന്ന വിശ്വനാഥന് വിക്കിയും മുടന്തിയുമാണ് 'കഥാപുരുഷ'നായ ശേഷം തിരിച്ച് പോയത് എന്തൊരു ജന്മാന്തര കാവ്യനീതി ഇതിനുണ്ട്.\nനിഴല്‍ക്കൂത്തിന്റെ ഷൂട്ടിംഗിനെത്തിയ പ്രധാനനടന് ഒടുവില് ഉണ്ണികൃഷ്ണനെ ഒരു ഒറ്റത്തോര്‍ത്തുടുപ്പിച്ച് കത്തുന്ന പൊട്ടല്‍ക്കുളം വെയിലത്തിരുത്തി. ഷര്ട്ടി‍ന്റെയും വാച്ചിന്റെയും മുദ്രകള് ദേഹത്ത് നിന്ന് മായിച്ചെടുക്കുന്ന സൂപ്പര് മേക്കപ്പ്മാനാണ് സൂര്യന്. 'കഥപുരുഷനില്' തറവാട് മുറ്റത്ത് ചിക്കുപായില് ഉണക്കാനിടാന് വാളന്‍പുളി കിട്ടാ‍ന് വിഷമമായതിനാല് മറ്റ് വല്ലതും നോക്കിയാലോ എന്ന പ്രായോഗികബുദ്ധിക്ക് ഞാന് കേട്ട ഉത്തരം ഉള്‍പ്പിരിവുകളില് ഉള്‍പ്പിരിവുകളാണ്. പുളിയുണക്കാന് ഇട്ടി‍രിക്കുന്ന പായുടെ പിന്നി‍ലെ ജീവിതാധ്വാനം ഏതാണ്ട് പൂജ്യത്തോടടുത്തതാണ്. മരത്തില്‍നിന്നും പുളി പറിച്ച് പായിലിടുന്ന മിനിമം തടിയനക്കം മാത്രമാണതിന്റെ ഇന്‍വെസ്റ്റ്മെന്റ്. അതിനാല് പുളിക്കും ചിക്കുപായക്കും പുറകില് അടയാളപ്പെടുത്തുത് കേരള ചരിത്രത്തിന്റെ നടുക്കഷണമാകുന്നു. സിനിമ കാണുന്ന ആരിലെങ്കിലും ഇതൊക്കെ തറയ്ക്കുമോ എത് ഒരു ഗാന്ധിയന് വേവലാതിയേ അല്ല. അതിനാല് പാലു കാച്ചു പെണ്ണിന്റെ മുഖവും കലവുമേ ഫ്രെയിമില് ഉള്ളൂവെങ്കില് പോലും കലത്തില് അത് പശുവിന് പാല് തന്നെ കരുതുന്നു. കാച്ചി വരുന്ന പാലിന്റെ മണം പിടിച്ചെടുക്കാന് സിനിമയ്ക്കാവില്ലെങ്കിലും, പാലു കാച്ചുന്ന മനുഷ്യജീവിയുടെ മുഖത്തടിക്കുന്ന ചൂരാണ് ഇവിടെ അടൂരിന്റെ ഗാന്ധിയന് സത്യം.\nഇതൊക്കെ അറിഞ്ഞുപോയി എന്ന വേദനയില്‍നിന്നു‍മാണ് കത്തി രാകുന്ന ഒച്ചയുടെ വായ്ത്തലത്തിളക്കം കണ്ണില്‍ക്കുത്തുന്നത്. മാപ്പാക്കുക.\nകേരളീയതയുടെ തനത് മോന്തായമായി ചായപ്പരസ്യങ്ങളില്‍പോലും നിറയുന്ന കഥകളിയെപ്പറ്റി വേറിട്ട് ഡോക്യുമെന്ററികള് എടുത്തിട്ടു‍ണ്ടെങ്കിലും കഥകളി കണ്ട് വളര്‍ന്ന അടൂരിന്റെ ഫീച്ചര് ഫിലിമുകളില് കഥകളി ഒരിക്കലും കെട്ടു‍കാഴ്ച്ചയായി ദൃശ്യപ്പെടുയില്ല. പക്ഷേ അടൂര് സിനിമകളെ അതിന്റെ ചലച്ചിത്ര-ചരിത്ര-സാംസ്കാരിക ഭൂമികയില് അടയാളപ്പെടുത്താന് നോക്കി വളരെ ആത്മാര്‍ത്ഥമായി പരാജയപ്പെടുന്ന കൊല്‍ക്കത്തയുടെ സ്വന്തം ചിദാനന്ദദാസ് ഗുപ്തയുടെ ഇതേ ചായപ്പരസ്യ ചലച്ചിത്രശിബിര പദ്ധതി നോക്കുക. ‘Seeing is Believing’ എന്ന ഗ്രന്ഥത്തിലെ പുറം 242 ലെ വരികള് മൊഴിമാറ്റാതെ എടുത്തെഴുതട്ടെ:\n“Adoor is the name of the small town from which Gopalakrishnan came. The town is known for its Kathakali dancing troupes and it is customary for the players - and the villagers prefix their names with that of the village from which they come. Hence the name Adoor Gopalakrishnan, known to his friends, all over the country and abroad, as just Adoor”.\nഈ കഥകളിവത്കരണച്ചിട്ടയില് അടൂര് ഭാസിയും അടൂര് പങ്കജവും അടൂര് ഭവാനിയുമെല്ലാം കലാമണ്ഡലം ഗോപിയുടെ ഗോത്രക്കാരായി മാറും. അവിടുന്നും ഇവിടുന്നും കിട്ടി‍യ ഉരിയരി ദോഷങ്ങള് കൊണ്ട് പറ വടിച്ചളക്കാന് നോക്കുകയാണ് ഈ കുരുത്തംകെട്ടവന് എന്ന് മുഖം വീര്‍പ്പിക്കണ്ട. ഗ്രന്ഥം തുടര്‍ന്നും വായിക്കുക.\nകഥകളിയുടെ ശൈലീകൃതമായ ചലനങ്ങളും അടൂര് സിനിമകളുടെ ദൃശ്യശൈലിയും തമ്മില്‍തട്ടി‍ച്ച് വിശകലനം ചെയ്ത് നീങ്ങുമ്പോള്, കഥാപാത്രങ്ങളുടെ ചുമ്മാനടത്തങ്ങള് ഗൌരവപ്പെട്ട കഥകളിമുദ്രകളായും ക്യാമറാ മൂവ്‌മെന്റുകള് പ്രസ്ഥാനമായും ക്ലാസിക്‌വല്‍ക്കരിക്കപ്പെടുന്നു.\nഇങ്ങനെ അടൂരിനെ കൊല്‍ക്കത്തയില് ചുട്ടി‍കുത്താന് നോക്കുമ്പോള് മലയാളത്തിലെ സുമുഖനായ ഒരു എഴുത്തുകാരന് സ്വയംവരത്തിന്റെ മുഖഛായ, ഋത്വിക്ഘട്ടക്കിന്റെ സുവര്‍ണ്ണരേഖയുടെ ഒരു ഖണ്ഡത്തില് പണ്ട് പരതിയിട്ടു‍ണ്ട്, ആലുവ യു.സി. കോളജില് നടന്ന ചലച്ചിത്രശിബിരത്തില്‍വെച്ച്. അന്ന് അടൂര് അതിനെ അടച്ചെതിര്‍ത്തതാണെങ്കിലും, ഇപ്പോള് എന്ത് ചിന്തിക്കുന്നു‍വെന്ന് എനിക്കുറപ്പില്ല.\n'നാലു പെണ്ണുങ്ങളും', 'രണ്ടാണും ഒരു പെണ്ണും' ദൂരദര്‍ശനുവേണ്ടിയുണ്ടാക്കിയ സീരിയലാണ് എന്ന സാങ്കേതികതയല്ല, എന്നെ അസ്വസ്ഥനാക്കുന്നത്. അതിന്റെ സാങ്കേതികസദാചാരസൌന്ദര്യശാസ്ത്രനിലപാടുകളെല്ലാം ഒരു ദൂരദര്‍ശന് സീരിയലിന്റേത് മാത്രമാണെങ്കിലും ഒരു Sub-title പ്രേക്ഷകന് മുന്നി‍ല് ഇതെന്തോ കനപ്പെട്ട കനിയാണെന്ന കനപ്പിക്കലും ഒപ്പം നടത്തുന്നു‍ണ്ട്. ഇതിലൊരു ദണ്ഡിയാത്രയുണ്ട്. സ്വദേശിയില്‍നിന്നും വിദേശിയിലേക്കുള്ള, അലിഗഢിലെ ചൈനീസ്‍പൂക്കള്‍പോലെയുള്ള, ദണ്ഡിയിലെ അയഡയ്സ്ഡ് സാള്ട്ട് പോലെയുള്ള വിപരീതങ്ങളുടെ യാത്ര. 'എലിപ്പത്തായത്തിലെ അധികമാനങ്ങ ളെത്തിപ്പിടിക്കാന് സായിപ്പിന് Sub-titleനെ അതിജീവനമന്ത്രംചെയ്ത് ആയാസപ്പെടേണ്ടിവരുമ്പോള് പുതിയ സിനിമകള് കാണുന്ന ഒരു മലയാളിക്ക് ഇതിലെ മലയാളത്തെയാണ് അതിജീവിക്കേണ്ടിവരുന്നത്! ഇതൊരു ദുര്യോഗമാണ്.\nസിനിമയുടേയും പ്രതിബദ്ധതയുള്ള കാണികളുടെയും. ചെവി തരാമെങ്കില് പറയാം.\nആക്ഷന്‍സിനിമകള് ഓഡിയോ മ്യൂട്ട് ചെയ്ത് കണ്ടാല് കോമഡിപ്പടങ്ങളാകുന്നത് പോലെ മലയാളം മറന്നിട്ട് Sub-title മാത്രം വായിച്ചാല് ഈ കഥകള്‍ക്കെല്ലാം ഒരു നൈരന്തര്യം വരുന്നത് കാണാം. തകഴിയുടെ മൊത്തം ചെറുകഥകള് വായിച്ച് അതിനൊരു ത്രെഡുണ്ടാക്കി അടൂര് സിനിമയെടുത്തതു കൊണ്ടാണല്ലോ, ഈ കഥകള്‍തന്നെ വായിക്കാന് നിദാനം. ഇങ്ങനെ മെനക്കെടാന് കാരണം സംവിധായകന് അടൂര് ഗോപാലകൃഷ്ണന് ആയതിനാലാണ്. എന്നാ‍ല്, വിദേശഫണ്ടിന്റെ തുടക്കത്തില്‍നിന്നു‍മാണ് പഴയ അടൂരിന്റെ ഒടുക്കത്തിന്റെ തുടക്കവും എന്ന് തെന്നിന്ത്യയിലെ പ്രധാനപ്പെട്ട ഒരു ചലച്ചിത്രകാരന് മദ്യസദസില് സ്വകാര്യപ്പെട്ടപ്പോള് വിദ്യാര്‍ഥി ചാറ്റര്‍ജിയും ഉണ്ടായിരുന്നു. അന്ന് ഞാന് അതിനെ എതിര്‍ത്തയാളാണ്. പക്ഷേ പറഞ്ഞയാളും മറ്റൊരു ഗാന്ധിയനായതിനാല് ആ അഭിപ്രായം എന്നെ അസ്വസ്ഥപ്പെടുത്തിക്കൊണ്ടേയിരുന്നു.\nലോകം മുഴുവന് സിനിമ കാണാന് പോകുന്നത് Sub-title വായിച്ചിട്ടാണല്ലോ എതിനാല് Sub-title കൊണ്ട് മാത്രം ഫിന്‍ലാന്റിലെ അക്കി കൌരിസ്മാക്കി സിനിമ ചെയ്തതായി കേട്ടിട്ടു‍ണ്ട്. അരവിന്ദ് സിന്‍ഹയുടെ ‘Maya Poocha Kaya Se’ (ആത്മാവ് ശരീരത്തോട് ചോദിച്ചു) എന്തൊരു ഡോക്യുമെന്ററി സിനിമ. കൊല്‍ക്കത്തയിലെ ഹൌറ സ്റ്റേഷനും അവിടുത്തെ പോര്‍ട്ടര്‍മാരും യാത്രക്കാരും മറ്റ് സ്റ്റേഷന് ജീവിതങ്ങളും ഒക്കെയുണ്ട്. മൂന്ന് കൊല്ലം മുമ്പ് കൊല്‍ക്കത്തയില് കാണിച്ചപ്പോള് ആദ്യത്തെ പതിനഞ്ച് മിനിറ്റിനുശേഷം കാണികള് വാച്ചു നോക്കാനും കുശുകുശുക്കാനും ഒക്കെ തുടങ്ങി. കാരണം, നിത്യജീവിതത്തില് അവര്‍ക്ക് ഒരനുഭവമാണ് ഹൌറ. പോക്കറ്റടിച്ച ശേഷം പഴയ ഹൌറ സ്റ്റേഷനിലേക്ക് ഓടിക്കളഞ്ഞ്, നിയമപരിധിയെ അസാധുവാക്കി, പുതിയ ഔട്ട്പോസ്റ്റില് കൂളായി വിലസുന്ന നഗരത്തിനുള്ളിലെ സ്വതന്ത്രനാഗരികത. ഒരു രാത്രിയെങ്കിലും ഹൌറ സ്റ്റേഷനില് പെട്ടു‍പോയിട്ടു‍ള്ള ആര്‍ക്കും ഏശാതെ തൊലിപ്പുറം തലോടിപ്പോയ ഈ സിനിമ, വീണ്ടും ഒരിക്കല് കൂടി കാണേണ്ടിവന്നു. സാഹിത്യത്തിനു നോബെല് സമ്മാനം കിട്ടി‍യ ഗുന്തര്‍ഗ്രാസ്സിന്റെ ബഹുമാനാര്‍ത്ഥം ജര്‍മന് അതിഥികള്‍ക്കായി മാക്സ്മുള്ളര് ഭവന് ഒരുക്കിയ പ്രത്യേകപ്രദര്‍ശനമാണ്. എന്റെ ചുറ്റിലുമിരുന്ന കാണികള് ‘Wow’, Fantastic എന്നും മറ്റും ഒറ്റക്കും തെറ്റയ്ക്കമുള്ള ഇരുത്തി മൂളലുകള്‍കൊണ്ട് സിനിമ ആസ്വദിക്കുമ്പോള് ഞാനെന്തേ ഇങ്ങനെ ഐസിലിട്ട അയിലപോലെയിരിക്കാന്?\nപതുക്കെ ഞാന് ചെവിപൊത്താതെ പൊത്തി. Sub-title വായിക്കാന് തുടങ്ങി. സ്ക്രീനില് ചുവന്ന കുപ്പായവും മെറ്റല്‍പ്ലേറ്റ് നമ്പറുമുള്ള ഒരു ബീഹാറി കൂലിയാണ് സംസാരിക്കുത്. ശരീരം(കായം)കൊണ്ട് അന്നം തേടുന്നവന്. മരിക്കാന് നേരത്ത് വിടപറയും മുമ്പ്, ആത്മാവ് ശരീരത്തോട് ചോദിക്കുന്നു, നമ്മള് തമ്മില് ഇനി എന്ന് കണ്ടുമുട്ടും? നീണ്ട ഇന്റര്‍വ്യൂവാണ്. അതിനിടയില് അന്തരീക്ഷത്തില് റേഡിയോയില്‍നിന്നും ചോര്‍ന്നു‍കേട്ട ഒരു അണ്ടര്‍വെയറിന്റെ പരസ്യവും ചെരിഞ്ഞ അക്ഷരങ്ങളിലാക്കി സംവിധായകന് Sub-title കൊള്ളിക്കുന്നു. അന്തരാത്മാവിന്റെയും അണ്ടര്‍വെയറിന്റെയും ഈ അന്തഃസ്ഥലിയില്‍നിന്നും മുങ്ങിക്കപ്പല് പൊങ്ങിവരുമ്പോലെ ഒരു സമാന്തരസിനിമ സിനിമക്കുള്ളില്‍നിന്ന് തന്നെ പൊങ്ങിവന്നു. കുഞ്ഞിരാമന്റെ പാത്രം പാത്രത്തെ പ്രസവിക്കുന്നു. അതോടെ എന്റെ ചലച്ചിത്രാന്വേഷണങ്ങളും ലൈബ്രറി ക്ലാസുകളിലേക്ക് ഞാന് പറന്നേ പോകുന്നു...\n(സൌണ്ട് ട്രാക്കില് കട്ടി‍കളുടെ കോറസ്സ്.)\nപാഠം ഒന്ന്........കഞ്ഞിരാമന്റെ പാത്രം.......പാത്രം പ്രസവിച്ചു)\nകൊല്‍ക്കത്തയിലെ നന്ദന് തിയേറ്ററില് ക്ഷണിക്കപ്പെട്ട സദസ്സിനുമുമ്പില് ഈയിടെ സിനിമാപ്രദര്‍ശനത്തോടൊപ്പം ഗുരോ, അങ്ങയുടെ ആത്മപ്രദര്‍ശനവും ഉണ്ടായിരുല്ലോ. ആദ്യത്തെ ദിവസം കണ്ടിട്ടും കാണാത്ത ഭാവം നടിച്ചെങ്കിലും, രണ്ടാമത്തെ ദിവസം അങ്ങയുടെ സിനിമകളെപ്പറ്റി മാത്രം അതെ അടൂര് സിനിമകള് മാത്രം നമ്മള് ചര്‍ച്ചിച്ചുവല്ലോ. സൌണ്ട് ട്രാക്കിനെപ്പറ്റി പറഞ്ഞതൊഴികെ മറ്റ് വല്ലതും പറയാന് വാ തുറന്നിരുന്നെങ്കില് വെറുതേ പുകപ്പിച്ച് പുറത്താക്കിയേനേ. കഥ വായിച്ചിട്ടാ‍ണ് ഞാന് വന്നത്.\nതകഴിയുടെ കഥയില് വളരെ വന്യമായ രതി നടന്ന ഒന്നാമത്തെ രാത്രി സിനിമയാക്കിയപ്പോള് അങ്ങ് കത്രിച്ചു കളഞ്ഞു. ദൂരദര്‍ശന് ഫ്രെയിമിലേക്ക് കഥയെ വെട്ടി‍യിരുത്തുകയായിരുന്നു ഇതുവഴിയെന്ന്, ഒരു വായനക്കാരന് എഴുതിയിട്ടു‍ണ്ട്. അത് കള. എന്നാ‍ല് സാങ്കേതികമായി കന്യകയല്ലാത്ത ഒരാളെ 'നിത്യകന്യക' എന്ന് തകഴി വിളിക്കുമ്പോള് അതിനു വേറൊരു ഡൈമന്‍ഷന് കിട്ടന്നുണ്ട്. കഥയിലെ ആദ്യ രാത്രി സെന്‍സര്‍ചെയ്ത് നന്ദിതാദാസിനെ ഒരു കന്യാസ്ത്രീയാക്കി വാഴിക്കുകയാണല്ലോ സിനിമയില്. വാതില്‍ക്കല് വന്ന് മുട്ടിവിളിക്കുന്ന ശബ്ദത്തോട് ഒരു പുരുഷനില്ലാതെയും സ്ത്രീക്ക് ജീവിക്കാന് കഴിയും എന്ന്, സിനിമയുടെ അവസാനം നന്ദിതദാസ് ദൃഢപ്പെടുത്തുന്നി‍ടത്ത് സംഗീതം ഉച്ചസ്ഥായിയിലേക്ക് പോകുന്നു. അപ്പോള് ദൂരദര്‍ശന് ഡയറക്ടര് ജനറലിന് എഴുന്നേറ്റ്നിന്ന് ‘Wow’, Fantastic എന്നൊക്കെപ്പറഞ്ഞ് കയ്യടിക്കാനല്ലാതെ ചരിത്രത്തില് മറ്റ് പോംവഴികളൊന്നും ഇതുവരെയില്ല. ഉള്‍പ്പിരിവുകളില് ഉള്‍പ്പിരിവുകളെന്ത് എല്ല. ഒരു കാമ്പയിന് മുദ്രാവാക്യമാണ് മനസ്സില് മുഴങ്ങുന്നത്. ഇതൊരു സാദാസീരിയല് അനുഭവമാണ്. സ്ത്രീപ്രശ്നങ്ങളുമായി കണ്ണിചേര്‍ക്കാന് തകഴിയെ കുടുംബാസൂത്രണംചെയ്ത സിദ്ധാന്തസൂത്രത്തിന് വെറും ചെട്ടി‍മിടുക്ക് മാത്രം പോരേ?\nഈ മിടുക്കിന്റെ പോസിറ്റീവായ പ്രയോഗംകൊണ്ട് തകഴിയുടെ 'പങ്കിയമ്മ' (രണ്ടാണും ഒരു പെണ്ണും) എന്ന കഥയെ രക്ഷപെടുത്തിയിട്ടു‍മുണ്ട്. ഒറിജിനല് കഥയിലെ അവസാനത്തെ 'ഹഹഹഹ' വിളികളെ എത്ര കൈയ്യടക്കത്തോടെയാണ് ഒരു ബഷീറിയന് തലത്തിലേക്ക് ഉയര്‍ത്തിപ്പറപ്പിക്കുന്നത്? ഏതാണ് ജയില്? ഏതാണ് ലോകം?\nഎന്നാ‍ല് 'കന്യക' എന്ന വെറും മൂന്ന് പേജ് കഥയെ സമകാലീന കേരളീയതയുടെ ഉണ്ണാമന് രീതികളിലേക്ക് പൊലിപ്പിച്ചെടുത്തതാണ് ഈ എട്ട് എപ്പിസോഡുകളില്‍നിന്ന് അടൂര് എന്ന ചലച്ചിത്രകാരന്റെ ചെമ്പ് പുറത്താക്കുന്ന ഗംഭീരന് സിനിമാറ്റിക് ട്രീറ്റ്. ഈ സീരിയലില്‍നിന്ന് അത് ഞാന് ഊരിയെടുത്ത് കഴുകി സൂക്ഷിക്കുന്നു.\n(വിഷ്വലില് വി.കെ.എന് നിറഞ്ഞിരിക്കുന്ന ഒരു മാക്രോക്ലോസപ്പ്. അക്ബര് കക്കട്ടി‍ലിന്റെ ശബ്ദത്തില് പതിക്കുന്ന ചോദ്യങ്ങള്‍ക്കുള്ള വി.കെ.എന്. ഉത്തരങ്ങളുടെ Synch- shot)\n"താങ്കള് ജനത്തെ മൂന്നാം കണ്ണുകൊണ്ടാണല്ലോ കാണുത്?"\n"അതെനിക്ക് കോങ്കണ്ണുള്ളത് കൊണ്ടാണ്."\n"അഭിനവകുഞ്ചന് എന്ന് വിളികേള്‍ക്കുമ്പോള് എന്ത് തോന്നുന്നു?"\n"ഒന്നു തുള്ളാന് തോന്നുന്ന‍ു."\n'കഥാപുരുഷ'നില് നിന്നി‍ലെ ഗാന്ധിയന് നിരാസക്തിയുടെ ചിരിയും കണ്ണീരുമുണ്ട്. ടെലിഫോട്ടോ ലെന്‍സിന്റെ പരിധിയില് വരില്ലെന്ന് ഉറപ്പായിട്ടു‍കൂടി അപ്പുറത്ത് പോലീസ്‍സ്റ്റേഷന്‍വളപ്പില് പച്ചച്ച്നിന്ന കപ്പ മുഴുവനും കാശുകൊടുത്ത് പറിപ്പിച്ചുകളഞ്ഞത് കഥയിലെ കാലഘട്ടത്തില് കേരളത്തില് കപ്പ പ്രചാരത്തിലില്ലായിരുന്നു എതിനാലാണല്ലോ. ഔട്ട് ഓഫ് ഫോക്കസിലെ പച്ചപ്പ് പോലും കപ്പയുടേതാക്കരുതെന്നത് ഒരു ഗാന്ധിയന് വേവലാതിയാണ്. വനസ്പതിയിലെ പച്ചച്ചായം ഗാന്ധിയെപ്പറ്റിക്കലാണ്. സാക്ഷാല് ഗാന്ധിജിയുടെ മരണവാര്‍ത്ത റേഡിയോയില് വരുമ്പോള് ഏങ്ങിക്കരഞ്ഞ് മൌട്ടത്തേക്ക് മടങ്ങിയ ആ പഴയ കുട്ടി, കഥകളിവല്‍ക്കരണത്തിന്റെ പുതിയ മരവുരികളും, സിനിമയായി പച്ചകുത്തിയ സീരിയലുകളും ഉരിഞ്ഞിരിക്കും, എന്ന് തന്നെയാണ്, ഈ കള്ളത്തിരുമാലി ബുദ്ധിയിലെ മന്ദപ്രതീക്ഷ. ഇതും ഒരു പച്ച തേടലാകുമോ?\nPrevious story: ക്രിസ്തുമസ് ദിനങ്ങളില് ദാരിദ്ര്യത്തെക്കുറിച്ചുള്ള സംസാരം ബോറടിപ്പിക്കുന്നുണ്ടോ?\nNext story: ദുര്‍ഗ്ഗയുടെ ലോകം : 'പഥേര് പാഞ്ചാലി' വീണ്ടും കാണുമ്പോള്...


India has to adopt the procedures of Sri Lanka to eradicate Malaria | മലേറിയ ഇല്ലാതാക്കാൻ ശ്രീലങ്കയെ കണ്ടുപഠിക്കണമെന്ന് ഇന്ത്യയോട് ലോകാരോഗ്യ സംഘടന; ലങ്ക അടുത്തിടെ മലേറിയ മുക്തരാജ്യമായപ്പോൾ ഇന്ത്യയിൽ രോഗം പൂർണമായും ഇല്ലാതാകാൻ 2030വരെ കാത്തിരിക്കേണ്ടിവരും; വില്ലനാകുന്നത് കൂടിയ ജനസാന്ദ്രതയും കൊതുകുവളരുന്ന പരിസരങ്ങളും - MarunadanMalayali.com\nSeptember 08, 2016 | 10:05 AM IST | Permalink\nകൊളംബോ: കൊതുകു പരത്തുന്ന രോഗമായ മലേറിയയെ പൂർണമായും ഇല്ലാതാക്കി നമ്മുടെ അയൽരാജ്യമായ ശ്രീലങ്ക ലോകാരോഗ്യ സംഘടനയുടെ ഗുഡ്ബുക്കിൽ കയറിപ്പറ്റിയപ്പോൾ ഇന്ത്യക്ക് ഇനിയും മലേറിയ മുക്ത രാജ്യമാകാൻ വർഷങ്ങൾ വേണ്ടിവരുമെന്ന് റിപ്പോർട്ടുകൾ. ഇക്കഴിഞ്ഞ ആഴ്ചയാണ് ശ്രീലങ്കയെ മലേറിയ മുക്ത രാജ്യമായി ലോകാരോഗ്യ സംഘടന പ്രഖ്യാപിച്ചത്.\nഅതേസമയം ഇന്ത്യ കൃത്യമായ മലേറിയ നിർമ്മാർജന പരിപാടികളുമായാണ് മുന്നോട്ടുപോകുന്നതെങ്കിലും 2030ഓടെ മാത്രമേ രാജ്യത്ത് രോഗം പൂർണമായും ഇല്ലാതാകൂ എന്നാണ് ലോകാരോഗ്യ സംഘടനയുടെ വിലയിരുത്തൽ. മാലിന്യം കുന്നുകൂടിക്കിടന്നും വെള്ളം കെട്ടിക്കിടന്നും കൊതുതുകൾ പെരുകുന്ന സാഹചര്യംതന്നെയാണ് ഇന്ത്യക്ക് തിരിച്ചടിയാകുന്നത്.\nഎയ്ഡ്‌സിനും എബോളയ്ക്കും ശേഷം ലോകത്തെ കാർന്നുതിന്നാൻ സിക എത്തിക്കഴിഞ്ഞു; 23 രാജ്യങ്ങളിൽ പടർന്നുപിടിച്ച രോഗം മനുഷ്യവംശത്തെ ഇല്ലാതാക്കുമോ...? ലോകമെങ്ങും കരുതൽ പ്രഖ്യാപിച്ചു ലോകാരോഗ്യ സംഘടനയും\nവിവാഹം കഴിഞ്ഞാലും സാക്ഷിക്ക് ഭർത്താവിനൊപ്പം ഉറങ്ങാൻ സാധിക്കില്ലേ? സിക പടർന്ന രാജ്യങ്ങൾ സന്ദർശിച്ചവർ ആറ് മാസത്തേക്ക് കിടക്ക പങ്കിടരുതെന്ന് ഉപദേശിച്ച് ലോകാരോഗ്യ സംഘടന\nമോദിയുടെ നീക്കങ്ങൾക്ക് എങ്ങും സ്വീകാര്യത; ഐക്യരാഷ്ട സഭയ്ക്ക് പുറമേ ലോകാരോഗ്യ സംഘടനയും യോഗയെ അംഗീകരിച്ചു; ലോകം എമ്പാടും പ്രചരിപ്പിക്കാൻ ഉറച്ച് ഡബ്ല്യൂ എച്ച് ഒ\nഇക്കാര്യത്തിൽ ശ്രീലങ്ക സ്വീകരിച്ച നടപടികൾ ഇന്ത്യ കണ്ടുപഠിക്കണമെന്ന് യുഎൻ ഏജൻസി പറയുന്നു. അതേസമയം, ഇന്ത്യയിൽ മലേറിയ ബാധ ഓരോ വർഷവും കുറഞ്ഞുവരുന്നതിനാൽ ഇന്ത്യ ശരിയായ പാതയിലാണെന്നും അതേസമയം അതിന് വേഗം പോരെന്നുമാണ് അഭിപ്രായമുയരുന്നത്. 2015ൽ 287 പേരാണ് മലേറിയ ബാധിച്ച് രാജ്യത്ത് മരിച്ചത്.\nഅതേസമയം, 2014ൽ ഉണ്ടായ 562 മരണങ്ങളെ അപേക്ഷിച്ച് ഇത് പാതിയോളമേ വരൂ. ജനസംഖ്യാപരമായ കാരണങ്ങളും വെല്ലുവിളികളും ശ്രീലങ്കയിൽ നിന്ന് ഭിന്നമാണ് ഇന്ത്യയിൽ എന്നതാണ് ഇപ്പോഴത്തെ സ്ഥിതിക്ക് കാരണം.\nഅതിനാലാണ് ഇന്ത്യക്ക് മലേറിയ നിർമ്മാർജനത്തിന് സമയക്കൂടുതൽ വേണ്ടിവരുന്നത്. ജനസാന്ദ്രത കൂടുതലുള്ള ഇന്ത്യയിൽ സ്ഥിതി വേറെയാണ്. അതിന് അനുസൃതമായി ആരോഗ്യപ്രവർത്തകരുടെ സാന്നിധ്യം ഇന്ത്യയിൽ ഇല്ലെന്ന് ആരോഗ്യമന്ത്രി ജെപി നദ്ദ വ്യക്തമാക്കുന്നു.\nരാജ്യത്ത് ഉണ്ടാകുന്ന 80 ശതമാനം മലേറിയ കേസുകളും വരുന്നത് നോർത്ത് ഈസ്റ്റ് സംസ്ഥാനങ്ങളിലെ ഇരുന്നൂറോളം ഹൈറിസ്‌ക് മേഖലകളിൽ നിന്നാണ്. മധ്യ ഇന്ത്യയിലും ഇത്തരം പ്രദേശങ്ങൾ ഉണ്ട്. ഗ്രാമപ്രദേശങ്ങളിൽ ഇന്ത്യയിൽ പലയിടത്തും ശ്രീലങ്കയിലേതിനേക്കാൾ ജനസാന്ദ്രതയുള്ളതും പ്രശ്‌നമാകുന്നു. അതിനാൽ വൃത്തിഹീനമായ ജീവിത പരിസരം പലയിടത്തും കൊതുകുകൾ പെരുകാൻ കാരണമാകുന്നുണ്ടെന്നാണ് വിലയിരുത്തൽ.\nഏതായാലും മലേറിയ നിർമ്മാർജനത്തിന്റെ ഭാഗമായി ഇക്കഴിഞ്ഞ ഫെബ്രുവരിയിൽ പുതിയ പദ്ധതി നടപ്പാക്കിത്തുടങ്ങിയിട്ടുണ്ട്. ആന്ധ്ര, ചത്തിസ്ഗഡ്, ഗുജറാത്ത്, ജാർഖണ്ട്, കർണാടക, മധ്യപ്രദേശ്, മഹാരാഷ്ട്ര, ഒഡീഷ, വെസ്റ്റ് ബംഗാൾ തുടങ്ങിയ സംസ്ഥാനങ്ങളിലും ഏഴ് വടക്കുകിഴക്കൻ സംസ്ഥാനങ്ങളിലുമാണ് പദ്ധതി നടപ്പാക്കുന്നത്.\nമലേറിയക്കെതിരായ പ്രതിരോധമരുന്നുകൾ നൽകലുൾപ്പെടെയുള്ള പദ്ധതികളാണ് ഇവിടെ നടക്കുന്നത്. ഇന്ത്യയുടെ അയൽരാജ്യങ്ങളായ മാലിദ്വീപിനും ശ്രീലങ്കയ്ക്കും പുറമെ യുഎഇ, മൊറോക്കോ, തുർക്ക്‌മെനിസ്ഥാൻ, അർമേനിയ എന്നീ രാജ്യങ്ങളും അടുത്തിടെ മലേറിയ മുക്ത രാജ്യങ്ങളായി മാറിയിട്ടുണ്ട്.


മാലദ്വീപ് പ്രസിഡന്റ് തെരഞ്ഞെടുപ്പില് പ്രതിപക്ഷത്തിന് ജയം; നിലവിലെ പ്രസിഡന്റ് അബ്ദുള്ള യമീന് തിരിച്ചടി\n24 Sep, 2018 at 07:52 AM\nമാലദ്വീപ് പ്രസിഡന്റ് തെരഞ്ഞെടുപ്പില് പ്രതിപക്ഷത്തിന് വിജയം. നിവിലെ പ്രസിഡന്റ് അബ്ദുള്ള യമീന് തിരിച്ചടി നല്‍കി പ്രതിപക്ഷ സ്ഥാനാർത്ഥി ഇബ്രാഹിം മുഹമ്മദ് സ്വാലിഹ് 58.3 ശതമാനം വോട്ടുകള്‍ക്ക് വിജയിച്ചു. ജനവിധി മാനിക്കുന്നുവെന്ന് അബ്ദുള്ള യമീന് പ്രതികരിച്ചു.\nഅബ്ദുള്ള യമീന് വീണ്ടും പ്രസിഡന്റ് സ്ഥാനത്തേക്ക് എത്തുമെന്നായിരുന്നു വോട്ടെണ്ണെല് തുടങ്ങുന്നതിന് മുന്‍പ് വരെയുള്ള പ്രവചനം.\nഎന്നാല് ബാലറ്റ് പെട്ടി തുറന്നതോടെ എക്സിറ്റ് പോള് ഫലങ്ങളും പ്രവചനങ്ങളെയെല്ലാം തകര്‍ത്ത് പ്രതിപക്ഷം അധികാരത്തിലെത്തുന്ന കാഴ്ചയാണ് കണ്ടത്. മാലദ്വീപ് ഡെമോക്രാറ്റിക് പാര്‍ട്ടി സ്ഥാനാര്‍ത്ഥി ഇബ്രഹിം മുഹമ്മദ് സോലിഹിന്റെ വിജയം 58.3 ശതമാനം വോട്ടുകള്‍ക്കാണ്. യമീന് 42ശതമാനം വോട്ടുകള് മാത്രമാണ് ലഭിച്ചത്. ചരിത്രനിമിഷമെന്നാണ് വിജയത്തില് ഇബ്രാഹിം മുഹമ്മദിന്റെ പ്രതികരണം.\nവലിയ ആഘോഷത്തോടെയാണ് സോലിഹിന്റെ വിജയം മാലദ്വീപ് ജനത സ്വീകരിച്ചത്. ജനവിധിയെ അംഗീകരിക്കുന്നുവെന്നായിരുന്നു അബ്ദുള്ള യമീന് പ്രതികരിച്ചത്.\nചൈനയുമായി അടുപ്പമുള്ള പ്രസിഡന്റ് യമീന് ഭരണം തുടരാൻ വോട്ടെടുപ്പിൽ കൃത്രിമം നടത്തിയേക്കുമെന്ന ആരോപണം നിലനിന്നിരുന്നു. അതിനിടെയാണ് വോട്ടെടുപ്പ് നടന്നത്. യൂറോപ്യന് യൂണിയനും യുഎന്നും അടക്കം രാജ്യാന്തര തെരഞ്ഞെടുപ്പ് നിരീക്ഷകരും വോട്ടെടുപ്പില് നിന്നും വിട്ടുനിന്നു.\nരാഷ്ട്രീയ അനിശ്ചിതത്വം തുടർക്കഥയായ രാജ്യത്ത് 2012ൽ അന്നത്ത പ്രസിഡന്റ് മുഹമ്മദ് നശീദ് പുറത്താക്കപ്പെടുന്നതോടെയാണ് പ്രതിസന്ധി രൂക്ഷമാകുന്നത്.


കാട്ടാനയുടെ ആക്രമണത്തില് ശബരിമല തീര്‍ഥാടകന് മരിച്ചു – East Coast Daily Malayalam\nസീതത്തോട്: കാട്ടാനയുടെ ആക്രമണത്തില് ശബരി മല തീര്‍ഥാടകന് മരിച്ചു. അഴുത- പമ്പ റോഡില് വെളുപ്പിന് നാല് മണിക്കാണ് തീര്‍തഥാകന് നേരെ അക്രമണം ഉണ്ടായത്. വെള്ളാരംചെറ്റ ഇടത്താവളത്തില് വിശ്രമിക്കുകയായിരുന്ന തമിഴ്‌നാട് സ്വദേശി ഭദ്രാസന് ആണ്് ആക്രമണത്തില് കൊല്ലപ്പെട്ടത്. മൃതദേഹം മേര്‍ച്ചറിയിലേക്ക് മാറ്റാനും നടപടികള് ആരംഭിച്ചിട്ടുണ്ട്.\nകാട്ടാനകള് സംഭവ സ്ഥലത്ത് തന്നെ നിലയുറപ്പിച്ചതിനാല് കാനന പാതയില്‍ക്കൂടിയുള്ള യാത്ര വനം വകുപ്പ് നിര്‍ത്തി വയ്പ്പിച്ചു. പാതയിലുള്ള മറ്റ് തീര്‍ഥാടകരെ കെഎസ്ആര്‍ടിസി ബസില്‍ക്കയറ്റി പമ്പയിലേക്കെത്തിക്കാനുള്ള നടപടികള് പുരോഗമിക്കുകയാണ്.\nSabarimala pilgrims pathnamathitta elephent attack Death\nപൗരത്വ നിയമ ഭേദഗതി: പ്രതിഷേധ പരിപാടികൾ ചർച്ച ചെയ്യാൻ കൂടിയ യോഗത്തിൽ നിന്ന് ജോസഫ് വിഭാഗം ഇറങ്ങിപ്പോയി\nഭീം ആര്‍മി നേതാവ് ചന്ദ്രശേഖര് ആസാദിന് ആഴ്ചയില് രണ്ട് തവണ രക്തം മാറ്റണം : അസുഖത്തെ കുറിച്ചും ആരോഗ്യനില സംബന്ധിച്ചും ഡോക്ടര്‍മാരുടെ മുന്നറിയിപ്പ്


ടിക്ടോക്കിന്റെ ബൈറ്റ് ഡാന്‍സിന് നഷ്ടം 45297 കോടി; യുസി ബ്രൗസറിനും ഷെയറിറ്റിനും നഷ്ടമായത് ഇത്രമാത്രം, കാണാം | Dhanam\nHome Industry ടിക്ടോക്കിന്റെ ബൈറ്റ് ഡാന്‍സിന് നഷ്ടം 45297 കോടി; യുസി ബ്രൗസറിനും ഷെയറിറ്റിനും നഷ്ടമായത് ഇത്രമാത്രം, കാണാം\nടിക്ടോക്, ഹെലോ നിരോധനം വരുത്തിയത് കോടികളുടെ നഷ്ടം. ഹിന്ദി, ഇംഗ്ലീഷ് എന്നിവയ്ക്ക് പുറമേ മലയാളം, തമിഴ്, കന്നഡ, തെലുങ്ക്, ബംഗാളി തുടങ്ങിയ പ്രാദേശിക ഭാഷകളിലും ആപ്പുകളിലെ സേവനം ലഭ്യമാക്കിയിരുന്നതിനാല് ഒട്ടേറേ പേര്‍ക്കാണ് ബൈറ്റ് ഡാന്‍സില് ജോലി ലഭിച്ചത്. മലയാളികളടക്കം ഒട്ടേറേപേര് തൊഴില് നഷ്ടമാകുമോ എന്ന ആശങ്കയിലാണ്.\nആപ്പ് നിരോധനം വന്നതോടെ തലയ്ക്കടിയേറ്റത് ടിക് ടോക്, ഹലോ ആപ്പുകളുടെ പേരന്റ് കമ്പനിയായ ബൈറ്റ് ഡാന്‍സിന്. ഹലോയും ടിക്ടോക്കും നിരോധിച്ചതിലൂടെ ബൈറ്റ് ഡാന്‍സിന് ഏകദേശം 600 കോടി ഡോളറിലേറെയാണ് നഷ്ടം. അതായത്, 45297 കോടി രൂപയുടെ നഷ്ടമുണ്ടാകുമെന്നാണ് ഔദ്യോഗിക ചൈനീസ് മാധ്യമമായ ഗ്ലോബല് ടൈംസ് റിപ്പോര്‍ട്ട് ചെയ്യുന്നത്. കഴിഞ്ഞ കുറച്ച് വര്‍ഷങ്ങളായി ബൈറ്റ്ഡാന്‍സ് കമ്പനി 7000 കോടിയിലധികം രൂപ ഇന്ത്യന് വിപണിയില് നിക്ഷേപിച്ചിരുന്നുവെന്നും ഇപ്പോഴത്തെ നിരോധനം കാരണം ബൈറ്റ്ഡാന്‍സിന്റെ ഇന്ത്യയിലെ പ്രവര്‍ത്തനം നിര്‍ത്തേണ്ടിവരുകയും ചെയ്യുമെന്നുമാണ് അറിയുന്നത്. കൂടാതെ ഇന്ത്യയുടെ നിരവധി ഭാഗങ്ങളിലായി ആിരക്കണക്കിന് ജീവനക്കാരയെും ഉയര്‍ന്ന വരുമാനത്തില് കമ്പനി നിയമിച്ചിരുന്നു. ഈ ഇന്‍വെസ്റ്റ്‌മെന്റുള്‍പ്പെടെയാണ് 45,297 കോടി രൂപയോളം നഷ്ടമുണ്ടാകുന്നതും.\nബൈറ്റ്ഡാന്‍സിന് കീഴിലുള്ള ഒരു ഷോര്‍ട്ട് വീഡിയോ ഷെയറിംഗ് പ്ലാറ്റ്ഫോമാണ് ടിക് ടോക്ക്. മൊബൈല് ആപ്ലിക്കേഷന് അനാലിസിസ് കമ്പനിയായ സെന്‍സര് ടുവറില് നിന്നുള്ള കണക്കുകള് പ്രകാരം മെയ് മാസത്തില് ടിക് ടോക്ക് 112 ദശലക്ഷം ഡൗണ്‍ലോഡാണുള്ളത്. ഇതില് 20 ശതമാനം ഇന്ത്യയില്‍നിന്നാണ്. അതായത് അമേരിക്കയുടേതിനെക്കാള് നേരെ ഇരട്ടിവരുമിത്. ഇന്ത്യന് വിപണിയില് കമ്പനി പുറത്തിറക്കിയ ഏറ്റവുമധികം പ്രാദേശിക ഭാഷയുള്ള സോഷ്യല് മീഡിയ പ്ലാറ്റ്ഫോമാണ് ഹെലോ. നിരോധന പട്ടികയിലുള്ള വിഗോ വീഡിയോ എന്ന മറ്റൊരു ആപ്ലിക്കേഷനും ബൈറ്റ് ഡാന്‍സിന്റെ ഉടസ്ഥതയിലുള്ളതാണ്. 89 ദശലക്ഷത്തോളമാണ് ഹെലോയുടെ ഡൗണ്‍ലോഡ് കണക്കാക്കുന്നത്.\nലോകത്തിലെ ഏറ്റവും പ്രധാനപ്പെട്ട വിപണികളിലൊന്നായാണ് ഇന്ത്യയെ ബൈറ്റ്ഡാന്‍സ് കമ്പനി ഏറെക്കാലമായി കാണുന്നത്. 7000 കോടിയിലധികം രൂപ ഇന്ത്യന് വിപണിയില് നിക്ഷേപിക്കുമെന്ന് 2019 ഏപ്രിലില് കമ്പനി അറിയിച്ചിരുന്നു. ഇതിനോടകം തന്നെ പ്രൊമോഷണല് പരിപാടികള്‍ക്കും ഉപഭോക്താക്കളെ കൂട്ടുന്നതിനുള്ള തന്ത്രപരമായ ഗെയിമുകളിലേക്കുമായി മാത്രം കഴിഞ്ഞ വര്‍ഷം നിക്ഷേപിച്ചതും കോടികളാണ്. അതേ വര്‍ഷം ജൂലൈയില് കമ്പനി ഇന്ത്യയില് ഒരു ഡാറ്റാ സെന്റര് നിര്‍മ്മിക്കാനുള്ള പദ്ധതികളും അവതരിപ്പിച്ചിരുന്നു.\nഗൂഗിള് ക്രോമിന് ശേഷം രാജ്യത്ത് ഏറ്റവുമധികം ഉപയോഗിക്കുന്ന രണ്ടാമത്തെ മൊബൈല് ഇന്റര്‍നെറ്റ് ബ്രൌസറാണ് ചൈനീസ് സെര്‍ച്ച് എന്‍ജിന് ആപ്ലിക്കേഷനായ യുസി ബ്രൗസര്. രാജ്യത്ത് 100 ല് താഴെ ജീവനക്കാരുള്ള യുസിവെബ് മൊബൈല് 2018-19 ല് രാജ്യത്ത് നിന്ന് 226.68 കോടി രൂപയുടെ വരുമാനം രേഖപ്പെടുത്തി. പ്രാഥമികമായും പരസ്യ വരുമാനമാണ് നേടിയിരിക്കുന്നത്. 2019 മാര്‍ച്ച് 31 ന് അവസാനിച്ച വര്‍ഷത്തില് 3.59 ബില്യണ് ഡോളറിന്റെ ഏകീകൃത വരുമാനം നേടിയ അലിബാബ ഗ്രൂപ്പിന്റെ ഡിജിറ്റല് മീഡിയ, വിനോദ വിഭാഗത്തിന്റെ ഭാഗമാണിത്.\nഷെയര് ഇറ്റ് ഇന്ത്യയില് 400 ദശലക്ഷത്തിലധികം സജീവ ഉപയോക്താക്കളുള്ള ഫയല് ഷെയറിംഗ് ആപ്പ് ആണ്. ലോകമെമ്പാടും 1.8 ബില്ല്യണിലധികം ഉപയോക്താക്കളുണ്ട് ഷെയര് ഇറ്റിന്. എന്നിരുന്നാലും, 2018-19 ല് ഇന്ത്യയില് നിന്ന് ഷെയര്‍ഇറ്റ് ടെക്‌നോളജി ഇന്ത്യ പ്രൈവറ്റ് ലിമിറ്റഡ് 14.73 കോടി രൂപ മാത്രമാണ് സമ്പാദിച്ചത്. ടെലഗ്രാം, വാട്‌സാപ്പ് എന്നിവ സര്‍വ സാധാരണമാകുകയും ഫയല് ഷെയറിംഗിന് ഡേറ്റ് ചാര്‍ജ് ബാധകമാകാതെയും വന്നപ്പോഴാണ് ഷെയറിറ്റിന്റെ ഡിമാന്‍ഡ് കുറഞ്ഞത്. ഇന്ത്യയില് വന് പ്രതീക്ഷകളോടെ ആശ്ഥാനമാക്കി പ്രവര്‍ത്തനമാരംഭിച്ച ഷെയര്‍ഇറ്റ് ടെക്‌നോളജി ഇന്ത്യ പ്രൈവറ്റ് ലിമിറ്റഡിന്റെ 99.99 ശതമാനം ഓഹരികളും ഹോങ്കോംഗ് ആസ്ഥാനമായുള്ള ഷെയര്‍ഇറ്റ് എച്ച്‌കെ ടെക്‌നോളജി ലിമിറ്റഡിന്റേതാണ് എന്നുള്ളതിനാലാണ് ഇതിനും പൂട്ടു വീണത്. എന്നിരുന്നാലും ടിക്ടോക് പോലെ വന് നഷ്ടം മറ്റൊരു നിരോധിത ആഫ്പിനും ഇല്ലെന്നതാണ് സത്യം.\nചൈനീസ് ആപ്പുകള് കോടതിയിലേക്ക്\nടിക്ക് ടോക്ക് അടക്കം 59 ആപുകള് നിരോധിച്ച ഇന്ത്യയുടെ നടപടി ലോക വ്യാപാര സംഘടനയുടെ ചട്ടങ്ങളുടെ ലംഘനമാണെന്ന് ചൈന. ചില ചൈനീസ് ആപുകളെ മാത്രം ലക്ഷ്യമിട്ടുള്ള നടപടി വിവേചന പരവും സുതാര്യ നടപടി ക്രമങ്ങളുടെ ഭാഗവുമല്ല. ആര്‍ട്ടിക്കിള് 14 ന്റെ ലംഘനമെന്നും കാണിച്ച് കോടതിയിലേക്ക് ഹര്‍ജി ഫയല് ചെയ്യാനാണ് ഇ്ത്യയില് പലയിടത്തും ഓഫീസുകള് പ്രവര്‍ത്തിക്കുന്ന ചൈനീസ് ആപ്പുകളുടെ തീരുമാനം. ഇത് അന്താരാഷ്ട്ര വ്യാപാരത്തിന്റേയും ഇ കോമേഴ്സിന്റേയും പൊതു പ്രവണതക്ക് വിരുദ്ധവുമാണെന്നും ചൈനീസ് എംബസി വക്താവ് ജി റോംഗ് പറഞ്ഞു. ഇന്ത്യയുടെ നടപടി ഉപഭോക്തൃ താല്‍പര്യങ്ങള്‍ക്ക് വിരുദ്ധവും ഇന്ത്യയിലെ വിപണി മത്സരത്തിന് ഉതകുന്നതല്ലെന്നും അദ്ദേഹം പറഞ്ഞു.\nചൈന-ഇന്ത്യ സാമ്പത്തിക വാണിജ്യ സഹകരണത്തിന്റെ പരസ്പര പ്രയോജനകരമായ സ്വഭാവം ഇന്ത്യ അംഗീകരിക്കുമെന്നാണ് ചൈന കരുതുന്നത്. വിവേചനപരമായ രീതികളില് മാറ്റം വരുത്താന് ഞങ്ങള് ഇന്ത്യയോട് അഭ്യര്‍ഥിക്കുകയാണെന്നും ചൈന പറഞ്ഞു. ആപുകള് നിരോധിക്കുന്നത് ഇന്ത്യയില് തൊഴില് നഷ്ടത്തിനിടയാക്കും. ഉപയോക്താക്കളുടെ വിവരങ്ങള് ചൈന അടക്കമുള്ള വിദേശ സര്‍ക്കാറുകള്‍ക്ക് കൈമാറിയിട്ടില്ലെന്ന് ടിക്ക് ടോക്ക് വ്യക്തമാക്കിയിട്ടുണ്ടെന്നും ചൈന വ്യക്തമാക്കി.\nബൈറ്റ് ഡാന്‍ഡ് ഇന്‍ഡ്യ ഓഫീസുകള് ഗുരുഗ്രാം, ബെംഗലൂരു, ഹൈദരാബാദ്, കൊല്‍ക്കത്ത, മുംബൈ എന്നിവിടങ്ങളില് സ്ഥാപിക്കുകയും ജീവനക്കാരെ നിയമിക്കുകയും ചെയ്തിരുന്നു. ഹിന്ദി, ഇംഗ്ലീഷ് എന്നിവയ്ക്ക് പുറമേ മലയാളം, തമിഴ്, കന്നഡ, തെലുങ്ക്, ബംഗാളി തുടങ്ങിയ ഭാഷകളില് ആപ്പുകളിലെ സേവനം ലഭ്യമായതോടെ ഒട്ടേറേ പേര്‍ക്കാണ് ബൈറ്റ് ഡാന്‍സില് ജോലി ലഭിച്ചത്. മലയാളികളടക്കം ഒട്ടേറേപേര് ബൈറ്റ് ഡാന്‍സിന്റെ വിവിധ ഓഫീസുകളിലായി ജോലിചെയ്യുന്നു. നിലവില് കേരളത്തില് ഓഫീസ് പ്രവര്‍ത്തിക്കുന്നില്ലെങ്കിലും പത്തോളം ജീവനക്കാരെ നേതൃ നിരയില് മാത്രം ഹെലോ നിയമിച്ചിട്ടുണ്ട്. പാര്‍ട് ടൈം ജോലിക്കാര് വേറെയും. എന്നാല് ടിക് ടോക്കിനും ഹലോയ്ക്കും നിരോധനം നിലവില്‍വന്നതോടെ ജോലി നഷ്ടപ്പെടുമോ എന്ന ആശങ്കയിലാണ് ഇവര്.\nനിരോധനത്തെക്കുറിച്ച് കമ്പനി മേധാവികളില്‍നിന്ന് ജീവനക്കാര്‍ക്ക് ഇതുവരെ ഔദ്യോഗികമായ അറിയിപ്പുകളോ മറ്റോ ലഭിച്ചിട്ടില്ലെന്നാണ് വിവരം. അതേസമയം, പരിഭ്രാന്തി വേണ്ടെന്നും ഇതുവരെ ചെയ്തിരുന്ന ജോലികള് തുടര്‍ന്നുപോകാനുമാണ് മേധാവികള് ജീവനക്കാര്‍ക്ക് അനൗദ്യോഗികമായി നല്‍കിയിരിക്കുന്ന നിര്‍ദേശം. വിനോദ, സിനിമ മേഖലകളിലടക്കം ബൈറ്റ് ഡാന്‍സ് വന്‍കിട കരാറുകളില് ഏര്‍പ്പെട്ടിരിക്കുന്നതിനാല് ഇതുസംബന്ധിച്ച ഭാവിപ്രവര്‍ത്തനങ്ങളും അനിശ്ചിതത്വത്തിലാണ്.\ntik tok revenue\nPrevious articleപ്രൊഫ. ജെ.ഫിലിപ്പ്; മികവിന്റെ കേന്ദ്രങ്ങള് കെട്ടിപ്പടുത്ത മാനേജ്‌മെന്റ് ഗുരു\nNext articleമുംബൈയിലെ കനത്ത വെദ്യുതി ബില്: പരാതി ഏറ്റു ; ഇഎംഐ സൗകര്യമനുവദിച്ച് അദാനി\nലൂവ്റിനുള്ളിലെ ചങ്ങലക്കിട്ട മൊണാലിസ!\nRakhi Parvathy - June 30, 2020


ദേവപഥം - Devapadham: March 2008\nപോസ്റ്റ് നമ്പ്ര മുന്നൂറ്റി നാല്\nഇന്നലെ ഒരു പോസ്റ്റ് ഇട്ടപ്പോള് ഒരു രസത്തിന് ഇതുവരെ എത്ര പോസ്റ്റിയെന്ന് എണ്ണി നോക്കി. മുന്നൂറ്റി മൂന്നെന്ന് കാണുന്നു. ബ്ലോഗ് തിരിച്ചുള്ള പട്ടിക ഇങ്ങനെ\nയൂ ഏ ഈ ബൂലോഗം-13\nപോസ്റ്റിയാല് പിന്നെ വായിച്ചു നോക്കുന്ന ഇടപാട് ഇല്ലാത്തതുകാരണം എന്താണീ മുന്നൂറ്റിച്ചില്വാനത്തിലെന്ന് ഒന്നോടിച്ചു നോക്കി. ദത്തന്റെ ബ്ലോഗിലും യൂ ഏ ഈ ബൂലോഗത്തും നളപാചകത്തിലും വിഷയമെന്തെന്ന് നോക്കാതെ തന്നെ അറിയാം. എന്റെ ചിത്രങ്ങള് എന്നത് വെറുതേ ക്യാമറ ഡൗണ്‍ലോഡുമ്പോഴെല്ലാം എടുത്തിടുന്ന കാര്യമാക്കാനില്ലാത്ത പടങ്ങളും.\nആയുരാരോഗ്യത്തില് മിക്കതും ആരെങ്കിലും ഒരാള് ഇന്നതെഴുത് എന്ന് ആവശ്യപ്പെട്ടതിന് പടി എഴുതിയ കാര്യങ്ങളാണ്. രണ്ടെണ്ണം (കൊതുക്, പള്‍സ് പോളിയോ) ചിന്ത.കോമിമില് വന്നു കഴിഞ്ഞതും. ഞാന് വായനക്കാരനായാണ് അവിടെ എത്തിയതെങ്കില് സ്നേഹോപദേശം എന്ന പോസ്റ്റിനു പാസ്സ് മാര്‍ക്ക് കിട്ടും.\nദേവപഥത്തില് ബൂലോഗവിചാരണം ഏഴോളം അദ്ധ്യായമായിട്ടുണ്ട്, അതിനു ചെലവിടുന്ന സമയത്തിന്റെ കുറവാണ് മുഴുമിപ്പിക്കാന് പറ്റാത്തതിന്റെ കാരണം, കുറേ കഴിഞ്ഞപ്പോള് എനിക്കു തന്നെ വിഷയം മടുത്തും തുടങ്ങി. ഏറ്റവും കൂടുതല് കമന്റ് കിട്ടിയിരിക്കുന്നത് (അറുപത്തൊമ്പത്) ലോനപ്പന് എന്ന ബ്ലോഗര്‍ക്ക് ഓഫീസില് ഊമക്കത്തു കിട്ടിയ സംഭവത്തെക്കുറിച്ചാണ്. ചില പോസ്റ്റുകള് റിയാക്ഷനുകള് ആയാണ് വന്നിരിക്കുന്നത്. തിബത്തന് പ്രവാസികള് എന്ന പോസ്റ്റ് ബാലചന്ദ്രന് ചുള്ളിക്കാടിന്റെ ഇന്നില്ലാത്ത ഒരു ബ്ലോഗ് പോസ്റ്റിനോട് പ്രതികരണമായി ഉണ്ടായതാണ്. അദ്ദേഹം ആ പോസ്റ്റില് ഇട്ട കമന്റുകള് ചുള്ളിക്കാടിന്റെ ബ്ലോഗ്ഗിങ്ങിന്റെ ബാക്കിപത്രമായി അവശേഷിക്കുന്നു. തുടങ്ങിയത് അങ്ങനെയെങ്കിലും കമന്റിലൂടെ ചര്‍ച്ച നീണ്ടത് മുഖ്യമായും വിമതന്റെയും മറ്റു കമന്റര്‍മാരുടെയും സജീവ സാന്നിദ്ധ്യം മൂലവും. ലോസിഫ് നന്ദിയും അങ്ങനെ തന്നെ ഉണ്ടായതാണ് മൂന്നു ഭാഗം നീളാന് കാരണം വക്കാരിയുടെ കമന്റുകളും. തിബത്തില് ബസാങ്ങിനെ പരിചയപ്പെടുത്തിയതും ലോസിഫില് ഡാലി കത്യൂഷ കണ്ട കഥയെഴുതിയതും വാല്യു അഡിഷന്.\nകൂമന്‍പള്ളിയില് രണ്ടായിരത്തേഴ് ഏപ്രിലില് മൂന്നു ഭാഗമായി എഴുതിയ ഹീറോയുടെ പേന എനിക്ക് മനസ്സു നിറഞ്ഞെഴുതാന് പറ്റിയ ഒരേയൊരു പോസ്റ്റ് ആണ്. ഇനിയും നന്നാക്കമ്മായിരുന്നു എന്ന് തോന്നാത്ത ഒരേയൊരെണ്ണം. ബിസ്മി ഇഷ്ടമുള്ള മറ്റൊരു പോസ്റ്റ്. മറ്റെല്ലാ പോസ്റ്റുകളും എനിക്കു പരിചയമുള്ള ഒരാളിനെ വായനക്കാരനു കാട്ടിക്കൊടുക്കണം എന്ന ഒറ്റ ഉദ്ദേശത്തില് മാത്രം എഴുതിയവയും.\nദേവരാഗം ഞാന് ആദ്യം തുടങ്ങിയ ബ്ലോഗ്. മലയാളവേദി വിട്ട് ഏറെക്കാലത്തിനു ശേഷം ബ്ലോഗ് തുടങ്ങുമ്പോള് ഗൗരവമുള്ള ഒന്നും എഴുതില്ല, ഒരു ഫോട്ടോയും രണ്ടുവരി അടിക്കുറിപ്പും എന്നേ ഉദ്ദേശിച്ചിരുന്നുള്ളു. രണ്ടായിരം വായനക്കാര് മലയാളവേദിയില് ഉണ്ടായിരുന്നു. ഇപ്പോള് സൈറ്റ് മീറ്ററില് സന്ദര്‍ശകരെ എണ്ണാത്തതുകൊണ്ട് കൃത്യമായി അറിയില്ല, അമ്പതോളം പേര് ഉണ്ടാവണം എന്റെ റീഡര് ബേസില് ഗൗരവമായി വായിക്കുന്നവര്. അവര് മൂലം പോസ്റ്റുകള് ആയാസമെടുത്ത് തന്നെ എഴുതേണ്ടിവന്നു. സാലഭഞ്ജനം എട്ടു വയസ്സനു ശേഷം പത്തുമുപ്പത് വര്‍ഷം ഗ്യാപ്പ് കഴിഞ്ഞ് ബുദ്ധിമിട്ടു എഴുതിയ കഥയാണ്. കഥാകാരനൊന്നുമല്ലാത്തതുകൊണ്ട് അതിനെ അത്രയെങ്കിലും എത്തിച്ച സന്തോഷമല്ലാതെ നിരാശയൊന്നുമില്ല. അതിന്റെ റീഡര് ഫീഡ് ബാക്ക് അനുസരിച്ചാണ് തിരുത്ത് എന്ന കഥയുണ്ടാക്കിയത്. ഓകെമിന്റെ ക്ഷൗരക്കത്തിയില് പരാമര്‍ശിക്കാനുദ്ദേശിച്ച കാര്യങ്ങള് ആളുകളുടെ പ്രൈവസി വയലേഷന് ആകുമെന്ന് ബന്ധപ്പെട്ട പലരും പറഞ്ഞതുകൊണ്ട് അതിനെ രാമേശ്വരത്തെ ക്ഷൗരം പോലെ നിര്‍ത്തേണ്ടി വന്നു.\nഎന്റെ പോസ്റ്റുകളെ ഞാന് തന്നെ ഇങ്ങനെ എടുത്തിട്ട് പരിശോധിച്ച് വീണ്ടും നിരത്തുന്നത് എന്തിനെന്നല്ലേ? മൊത്തം ഒന്ന് അരിച്ചു പെറുക്കിയാല് മുന്നൂറില് പാസ്സ് മാര്‍ക്ക് കിട്ടുന്നവയെ ഒരിടത്ത് കൂട്ടി വയ്ക്കാന്. എട്ടുപത്തേയുള്ളെന്ന് കണ്ടതില് അതിശയമൊന്നുമില്ല, എന്തെങ്കിലും എഴുതണം എന്ന് മനസ്സില് വിചാരിച്ച് തുടങ്ങുമ്പോള് എന്തെങ്കിലും ഉണ്ടാവും. പോസ്റ്റ് മനസ്സില് വളര്‍ന്ന് വന്ന് "എന്നെ തുറന്നു വിടെടോ" എന്നു പറഞ്ഞാലേ കൊള്ളാവുന്നത് പിറക്കൂ.\nഇഷ്ടത്തിന്റെ ഓര്‍ഡറില് മൂന്നൂറില് നിന്നും പൊക്കിയെടുത്തത് ഇതൊക്കെ\n1. ഹീറോയുടെ പേന ഒന്ന് രണ്ട് മൂന്ന്\n3. ലോസിഫ് നന്ദി ഒന്ന് രണ്ട് മൂന്ന്\n4. തിബത്തന് പ്രവാസികള്\n7. വിപ്രലംഭ പര്വ്വം\n8. പണമ്പുരാണം (മുഴുമിക്കാം, സത്യം)\n10. വന്മരങ്ങള് വീഴുമ്പോള്\nPosted by ദേവന് at 1:38 AM 16 comments:


ബി.ജെ.പി അക്കൗണ്ട് തുറക്കില്ല -ഉമ്മന് ചാണ്ടി | Madhyamam\ndate_range 16 May 2016 10:53 AM GMT\nബി.ജെ.പി അക്കൗണ്ട് തുറക്കില്ല -ഉമ്മന് ചാണ്ടി\nപുതുപ്പള്ളി: നിയമസഭാ തെരഞ്ഞെടുപ്പില് യു.ഡി.എഫ് മികച്ച വിജയം നേടുമെന്നും ബി.ജെ.പി സംസ്ഥാനത്ത് അക്കൗണ്ട് തുറക്കില്ളെന്നും മുഖ്യമന്ത്രി ഉമ്മന് ചാണ്ടി. പുതുപ്പള്ളിയില് വോട്ട് രേഖപ്പെടുത്തിയ ശേഷം മാധ്യമപ്രവര്‍ത്തകരോട് സംസാരിക്കുകയായിരുന്നു അദ്ദേഹം. കുടുംബത്തിനും പ്രവര്‍ത്തകര്‍ക്കും ഒപ്പം എത്തിയാണ് മുഖ്യമന്ത്രി വോട്ട് ചെയ്തത്.\nബി.ജെ.പി ഒരു സീറ്റ് പോലും നേടില്ല. കേരളത്തിൽ ഭരണമാറ്റം ഉണ്ടാകില്ല. മുന്നണി ഇത്തവണ കഴിഞ്ഞ തവണത്തേതിനേക്കാൾ കൂടുതൽ സീറ്റ് നേടും. യു.ഡി.എഫിന്‍റെ ഐക്യമാണ് തന്‍റെ ആത്മവിശ്വാസത്തിന് കാരണമെന്നും അദ്ദേഹം പറഞ്ഞു. അഥവാ ഐക്യമുന്നണി പരാജയപ്പെട്ടാൽ അതിന്‍റെ പൂർണ ഉത്തരവാദിത്തം തനിക്കായിരിക്കും.\nയു.ഡി.എഫിൻറെ വിജയം കാണുന്നതിനായി രണ്ട് ദിവസം കൂടി കാത്തിരിക്കാൻ ഉമ്മൻചാണ്ടി വി.എസിനോട് ആവശ്യപ്പെട്ടു. ബംഗാളിൽ എണീറ്റ് നിൽക്കാൻ സാധിക്കാത്ത സി.പി.എമ്മാണോ കേരളത്തിൽ യു.ഡി.എഫിനെ നിഷ്കാസിതനാക്കുന്നതെന്നും മുഖ്യമന്ത്രി ചോദിച്ചു.\nദേശീയ മാധ്യമങ്ങളുടെ വൻസംഘം തന്നെ പുതുപ്പള്ളിയിലെത്തിയിരുന്നു.


മുഖക്കുരു വരാതിരിക്കാനും വന്ന പാട് മാറ്റുവാൻ ആയുർവേദ പരിഹാരമാർഗ്ഗം\nസൗന്ദര്യത്തിൽ വളരെയധികം വില്ലൻ ആയി വരുന്ന ഒന്നുതന്നെയാണ് മുഖക്കുരു. മുഖത്ത് അത് ഒരുപാട് അവശേഷിപ്പിക്കും. എത്ര ശ്രദ്ധിച്ചാലും മുഖക്കുരു യൗവനത്തിലെ വലിയൊരു സൗന്ദര്യപ്രശ്നമാണ്. എത്രതന്നെ ശ്രദ്ധിച്ചാലും മുഖക്കുരു വരുക തന്നെ ചെയ്യും. ഹോർമോണുകളുടെ വ്യതിയാനമാണ് ഇതിനു കാരണമായി വരുന്നത്. ഇതിനുള്ളിൽ ബാക്ടീരിയകളെ ശരിയായി കൈകാര്യം ചെയ്തില്ലെങ്കിൽ മുഖമാകെ അത് പടർത്തുകയും ചെയ്യും. ഈ ബാക്ടീരിയകളെ ഒഴിവാക്കുവാൻ മുഖം വൃത്തിയായി സൂക്ഷിക്കുക എന്ന് മാത്രമാണ് മാർഗം. ടീനേജ് കടക്കുമ്പോഴാണ് മുഖക്കുരു വന്നു തുടങ്ങുന്നത്.\nഹോർമോണുകളുടെ ഉത്പാദനം വർധിക്കുന്നതോടെ ലോലമായ ചർമ്മ ഭാഗത്ത് ഇവ മെല്ലെ മൊട്ടിട്ടു തുടങ്ങും. ഇതിൻറെ ഫലമായി ചർമത്തിൽ സെബത്തിന്റെ അളവ് കൂടുകയും ഇത് മുഖക്കുരുവിന് കാരണമാകുകയും ചെയ്യുന്നു. മുഖക്കുരു മൂലമുണ്ടാകുന്ന പാടുകൾ നീക്കുന്നതിന് ചികിത്സകൾ ലഭ്യമാണ്. എന്നാലും ഇത്തരത്തിലുള്ള മുഖക്കുരു വരാതിരിക്കുവാനും പാടുകൾ മാറുന്നതിനും ആയുർവേദ രീതിയിൽ പല രീതിയിലുള്ള മാർഗങ്ങൾ ഇന്ന് പലർക്കും അറിയാവുന്നതാണ്.\nഅത്തരത്തിലുള്ള ഒരു മാർഗത്തെ കുറിച്ചാണ് ഇന്ന് ഈ വീഡിയോയിലൂടെ പറയുന്നത് വളരെ എളുപ്പത്തിൽ തന്നെ തയ്യാറാക്കി എടുക്കുന്നതും. സൂക്ഷിച്ചു മറ്റുപല സമയങ്ങളിലും ഉപയോഗിക്കാവുന്നതും ആയ രീതിയിലാണ് ഇത് ഉണ്ടാക്കുന്നത്. ഇത്തരത്തിലുള്ള മുഖക്കുരു പോലുള്ള സൗന്ദര്യപ്രശ്നങ്ങൾ നിൽക്കുന്നതിന് പലരീതിയിലുള്ള ക്രീമുകളും ലോഷനുകളും പിന്നാലെ ഓടേണ്ടത് ഇല്ല വളരെ വലിയ സമയം ചെലവഴിച്ചു ആയുർവേദ രീതിയിലുള്ള സാധനങ്ങൾ ഉണ്ടാകേണ്ടതും.\nഇല്ല വളരെ എളുപ്പത്തിൽ തന്നെ ഇത് ഉണ്ടാക്കി എടുക്കുവാൻ സാധിക്കുന്നതാണ്. യാതൊരുവിധ പാർശ്വഫലങ്ങളും ഇതിൽ നിന്നും ഉണ്ടാകുന്നില്ല. കൂടുതൽ കാര്യങ്ങൾ അറിയുന്നതിനായി വീഡിയോ മുഴുവനായി കാണുക. NB നല്ല ഒരു ഡോക്ടർ നിർദേശ പ്രകാരം മാത്രം. ഇതുപോലുള്ള അറിവുകൾ ഉപയോഗിക്കുന്നത് ആണ് നല്ലതു. പലരുടയും ബോഡി പല രീതിയിൽ ആണ് ഇതിനെ പ്രീതികക്കുക. അതുകൊണ്ടു തന്നെ ഡോക്ടർ അഭിപ്രയം തേടുന്നത് നല്ലതാണു.\nഅഞ്ചു നിമിഷം കൊണ്ട് സുന്ദരി ആകുവാൻ ആഗ്രഹിക്കുന്നുണ്ടോ? എങ്കിൽ ഈ പാക്ക് ഉപയോഗിച്ച് നോക്കൂ


104-ാം വയസ്സിൽ നാലാംക്ലാസ് വിജയം: ഭാഗീരഥിയമ്മയ്ക്ക് കളക്ടറുടെ ആദരം - Kollamnews - Duta\n104-ാം വയസ്സിൽ നാലാംക്ലാസ് വിജയം: ഭാഗീരഥിയമ്മയ്ക്ക് കളക്ടറുടെ ആദരം\nകൊല്ലം : സംസ്ഥാനത്തെ ഏറ്റവും മുതിർന്ന സാക്ഷരതാ പഠിതാവായ പ്രാക്കുളം നമ്പാളിയഴികത്ത് തെക്കതിൽ വീട്ടിൽ ഭാഗീരഥിയമ്മയെ കളക്ടർ എസ്.കാർത്തികേയൻ വീട്ടിലെത്തി ആദരിച്ചു. 104 വയസ്സാണ് ഈ മുത്തശ്ശിക്ക്. വായനപക്ഷാചരണത്തിന്റെ ഭാഗമായി ലൈബ്രറി കൗൺസിലും പി.എൻ.പണിക്കർ ഫൗണ്ടേഷനും ജില്ലാ ഇൻഫർമേഷൻ ഓഫീസും ചേർന്നാണ് ചടങ്ങ് സംഘടിപ്പിച്ചത്.\nകാൽതൊട്ടുവന്ദിച്ച കളക്ടർക്കുമുന്നിൽ സ്ലേറ്റിൽ വടിവൊത്ത അക്ഷരങ്ങൾകൊണ്ട് വാക്കുകളെഴുതി ഭാഗീരഥിയമ്മ വീടിന്റെ പൂമുഖത്ത് സജീവമായി. മൂന്നാംക്ലാസിൽ പഠനം നിർത്തിയ അവർ അക്ഷരവഴിയിലേക്ക് മടങ്ങിയത് സമ്പൂർണ സാക്ഷരതാ പ്രസ്ഥാനത്തിന്റെ ഭാഗമായാണ്.\nകാലങ്ങൾക്കിപ്പുറം നാലാംതരം തുല്യതാപഠിതാവായി രജിസ്റ്റർചെയ്ത് പഠനം തുടരുമ്പോഴാണ് ഭാഗീരഥിയമ്മയുടെ പ്രായം തോൽപ്പിക്കാത്ത കരുത്ത് നാടറിയുന്നത്. പഠനം പത്താംതരംവരെ തുടരുമെന്ന അമ്മയുടെ നിശ്ചയദാർഢ്യം പങ്കുവെച്ചത് മകൾ തങ്കമണിയും സാക്ഷരതാ പ്രേരക് എസ്.എൻ.ഷേർളിയും.\nസന്താനഗോപാലം പാനപ്പാട്ടിന്റെ വരികൾ ചൊല്ലിയും കുശലംപറഞ്ഞും ഗ്രന്ഥശാലാ-സാക്ഷാരതാ പ്രവർത്തകരുടെ കൂട്ടായ്മയെ കൈയിലെടുത്ത ഭാഗീരഥിയമ്മയെ കളക്ടർ പൊന്നാടയണിയിച്ചു. രാജ്യത്തിനാകെ മാതൃകയാണ് ഭഗീരഥിയമ്മയെന്ന് കളക്ടർ പറഞ്ഞു. ലൈബ്രറി കൗൺസിലിന്റെ ഉപഹാരവും ചടങ്ങിൽ നൽകി.\nContent Highlights: Fourth class victory at age 104, Collectors tribute to Bhagirathiyamma\nകൂടുതൽ വായിക്കാൻ ഇവിടെ ക്ലിക്കുചെയ്യുക http://v.duta.us/Gpcl6AAA


Police Investigation on Murder of Manasa shot dead at Kothamangalam\nകൊലയ്ക്കുപയോഗിച്ച തോക്ക് സംബന്ധിച്ച് പൊലീസ് അന്വേഷണം ശക്തമാക്കി\nUpdated: July 31, 2021 7:29:31 pm\nകൊച്ചി: കോതമംഗലത്ത് യുവാവ് വെടിവച്ച് കൊലപ്പെടുത്തിയ ഡെന്‍റല് കോളേജ് വിദ്യാര്‍ത്ഥിനി മാനസയുടെ മൃതദേഹം പോസ്റ്റ് മോർട്ടം നടപടികൾ പൂർത്തിയാക്കിയ ശേഷം സ്വദേശമായ കണ്ണൂരിലേക്ക് കൊണ്ടുപോയി. രാത്രി കണ്ണൂരിലെത്തുന്ന മൃതദേഹം എകെജി സ്മാരക സഹകരണ ആശുപത്രിയില് സൂക്ഷിച്ച ശേഷം ഞായറാഴ്ച രാവിലെ ഏഴുമണിയോടെ വീട്ടിലേക്ക് കൊണ്ടുപോകും. കണ്ണൂർ പയ്യാമ്പലം ശ്മശാനത്തിലാണ് സംസ്കാരച്ചടങ്ങുകൾ.\nമാനസയെ കൊലപ്പെടുത്തിയ ശേഷം ആത്മഹത്യ ചെയ്ത തലശ്ശേരി സ്വദേശി രാഖിലിന്‍റെ മൃതദേഹം ഇന്ന് രാത്രിയോടെ തലശ്ശേരി സഹകരണ ആശുപത്രിയിലെത്തിക്കും. ഞായറാഴ്ച രാവിലെ പിണറായിയിലെ ശമ്ശാനത്തില് സംസ്കരിക്കും.\nഅതേസമയം കൊലപാതകത്തിൽ പൊലീസ് രാഖിൽ ഉപയോഗിച്ച തോക്ക് സംബന്ധിച്ച് അന്വേഷണം ശക്തമാക്കുന്നതായാണ് വിവരം. മരിച്ച രാഖിലിന് തോക്ക് ലഭിച്ചത് എവിടെ നിന്നാണെന്നും ആരുടെയെങ്കിലും സഹായം ലഭിച്ചിരുന്നോയെന്നും പൊലീസ് പരിശോധിക്കും.\nകൊലയ്ക്കുപയോഗിച്ച തോക്ക് ബിഹാറിൽ നിന്നാണ് രാഖിൽ വാങ്ങിയതെന്ന് പൊലീസ് സംശയിക്കുന്നതായി റിപ്പോർട്ടുകളുണ്ട്. ഈ മാസം 12ന് രാഖിൽ ഒരു സുഹൃത്തിനൊപ്പെ ബിഹാറിൽ പോയതിന്റെ വിവരങ്ങൾ പൊലീസിന് ലഭിച്ചതായി ഏഷ്യാനെറ്റ് ന്യൂസ് റിപ്പോർട്ട് ചെയ്തു. ബിഹാറിലെത്തിയ രഖിൽ നാലിടങ്ങളിലായി എട്ടുദിവസം അവിടെ താമസിച്ചെന്നും റിപ്പോർട്ടിൽ പറയുന്നു.\nമാനസ താമിസിച്ചിരുന്ന വാടക വീട്ടില് വെള്ളിയാഴ്ച വൈകിട്ട് മൂന്നരയോടെയാണ് കൊലപാതകം നടന്നത്. രാഖില് എത്തുമ്പോൾ മാനസയും മറ്റു രണ്ടു പെൺകുട്ടികളുമാണ് വീട്ടിലുണ്ടായിരുന്നത്. ഇവർ ഭക്ഷണം കഴിച്ചുകൊണ്ടിരിക്കുകയായിരുന്നു. രാഖില് മാനസയെ ബലമായി മുറിയിലേക്കു പിടിച്ചുകൊണ്ടുപോകുകയും തുടർന്നുണ്ടായ വാക്കേറ്റം വെടിവയ്പിൽ കലാശിച്ചെന്നുമാണ് പൊലീസ് നൽകിയ വിവരം.\nWeb Title: Police investigation on murder of manasa shot dead at kothamangalam


സഖ്യമുണ്ടാക്കാൻ കോണ്‍ഗ്രസിനു കഴിഞ്ഞില്ല; നേതൃത്വത്തെ വിമർശിച്ച് കെ.വി. തോമസ് |\nസഖ്യമുണ്ടാക്കാൻ കോണ്‍ഗ്രസിനു കഴിഞ്ഞില്ല; നേതൃത്വത്തെ വിമർശിച്ച് കെ.വി. തോമസ്\nകൊച്ചി: ലോക്സഭാ തെരഞ്ഞെടുപ്പിലെ തോൽവിയിൽ കോണ്‍ഗ്രസ് നേതൃത്വത്തിനെതിരേ വിമർശനവുമായി മുൻ എംപി കെ.വി. തോമസ്. വിധി സംസ്ഥാനങ്ങളിൽ മികച്ച സഖ്യങ്ങളുണ്ടാക്കാൻ കോണ്‍ഗ്രസിനു കഴിയാതിരുന്നതാണ് പരാജയത്തിനു കാരണമായതെന്ന് തോമസ് വിലയിരുത്തി.\nപാർട്ടിയുടെ സംഘടനാ തലത്തിൽ പാളിച്ചകളുണ്ടായിരുന്നെന്നും ഇത് പരിശോധിക്കണമെന്നും തോമസ് ആവശ്യപ്പെട്ടു. കോണ്‍ഗ്രസ് അധ്യക്ഷൻ രാഹുൽ ഗാന്ധിക്കും എഐസിസി ജനറൽ സെക്രട്ടറി പ്രിയങ്ക ഗാന്ധിക്കും ജനപിന്തുണ ലഭിച്ചെങ്കിലും വോട്ടാക്കി മാറ്റാനായില്ലെന്നും അദ്ദേഹം കുറ്റപ്പെടുത്തി.\nലോക്സഭാ തെരഞ്ഞെടുപ്പിൽ എറണാകുളത്തു സീറ്റ് നിഷേധിക്കപ്പെട്ടതിനെ തുടർന്ന് കെ.വി. തോമസ് പരാതിയുമായി രംഗത്തെത്തിയിരുന്നു. തനിക്ക് മാന്യമായി പിൻമാറാൻ പോലും അവസരം നൽകിയില്ലെന്നായിരുന്നു പരാതി. സീറ്റില്ലെന്ന് നേരത്തെ സൂചന ലഭിച്ചിരുന്നുവെങ്കിൽ സ്വയം പിൻമാറിയേനെ എന്നും അദ്ദേഹം പറഞ്ഞു.\nന്യൂഡൽഹി: ടെലികോം കമ്പനികള്‍ക്ക് ആശ്വാസമേകി സ്പെക്ട്രം ലേല കുടിശികയ്ക്കുള്ള മൊറട്ടോറിയം അംഗീകരിച്ച് ക...


ഇംപീച്ച്‌മെന്റ് എന്‍ക്വയറി ഹാളിലേക്ക് ഇരച്ചു കയറി റിപ്പബ്ലിക്കന് അംഗങ്ങളുടെ പ്രതിഷേധം, ഇത് ട്രം‌പിന്റെ അറിവോടെയെന്ന് റിപ്പബ്ലിക്കൻ പാർട്ടി :: Janmabhumi Daily\nഇംപീച്ച്‌മെന്റ് എന്‍ക്വയറി ഹാളിലേക്ക് ഇരച്ചു കയറി റിപ്പബ്ലിക്കന് അംഗങ്ങളുടെ പ്രതിഷേധം, ഇത് ട്രം‌പിന്റെ അറിവോടെയെന്ന് റിപ്പബ്ലിക്കൻ പാർട്ടി\nFriday 25 October 2019 3:22 pm IST\nവാഷിങ്ടന് ഡിസി: അമേരിക്കന് പ്രസിഡന്റ് ട്രംപിനെ ഇംപീച്ച് ചെയ്യുന്നതിനുള്ള നടപടിക്രമങ്ങളുടെ ഭാഗമായി എന്‍ക്വയറി നടക്കുന്ന ഹാളിലേക്ക് ഇരുപതില്‍പരം റിപ്പബ്ലിക്കന് അംഗങ്ങള് തള്ളികയറി അന്വേഷണം തടസ്സപ്പെടുത്തി. ക്യാപ്പിറ്റോള് ബെയ്‌സ്‌മെന്റിലുള്ള സുരക്ഷിത മുറിയിലേക്കാണ് അംഗങ്ങള് ഇരച്ചുകയറിയത്. സുരക്ഷാ സേനയെ തള്ളിമാറ്റിയാണ് ഇവര് മുറിയിലേക്ക് പ്രവേശിച്ചത്.\nമുറിയിലുണ്ടായിരുന്ന ഡമോക്രാറ്റിക് പ്രതിനിധികള് പോലീസിന്റെ സഹായത്തോടെ പിന്നീട് പ്രതിഷേധക്കാരെ പുറത്താക്കി. അഞ്ചു മണിക്കൂര് എന്‍ക്വയറി തടസ്സപ്പെട്ടതിനുശേഷം വീണ്ടും പുനഃരാരംഭിച്ചു. പ്രസിഡന്റ് ട്രംപിന്റെ അറിവോടെയാണ് പ്രതിഷേധക്കാര് എത്തിയതെന്ന് ഡമോക്രാറ്റുകള് ആരോപിച്ചു. സംഭവം നടന്നതിന്റെ തലേദിവസം ഓവല് ഓഫീസില് ഫ്‌ളോറിഡാ റിപ്പബ്ലിക്കന് പ്രതിനിധി മേറ്റ് ഗേയ്റ്റ്‌സ് ട്രംപുമായി കൂടിക്കാഴ്ച നടത്തിയിരുന്നു.\nഡമോക്രാറ്റുകള് നടത്തുന്ന ഇംപീച്ച്‌മെന്റ് എന്‍ക്വയറിക്ക് സ്വകാര്യത വേണമെന്ന് ഫ്‌ളോറിഡാ മേയര് ആവശ്യപ്പെട്ടിരുന്നു. ട്രംപിനെതിരായ ഇംപീച്ച്‌മെന്റ് നീക്കം ഈ സംഭവത്തോടെ ശക്തിപ്പെടുമോ, അതോ ദുര്‍ബലപ്പെടുമോ എന്നാണ് രാഷ്ട്രീയ നിരീക്ഷകരുടെ ഉല്‍കണ്ഠ.\nനിയമസഭാ വളപ്പില് തെങ്ങ് കയറി പ്രതിഷേധം\nമരത്തിന് മുകളില് കയറി യുവാവിന്റെ പ്രതിഷേധം\nഅംഗങ്ങളുടെ പ്രതിഷേധം: ഡിസി കിഴക്കേമുറിയുടെ ഫോട്ടോ പുനഃസ്ഥാപിക്കുന്നു\nസഭാ സ്തംഭനം തുടരുന്നു പാര്‍ലമെന്റ് തടസപ്പെടുത്തുന്നതിനെതിരെ എന്‍ഡിഎ അംഗങ്ങളുടെ പ്രതിഷേധം\nദേവസ്വം ബോര്‍ഡ് അംഗങ്ങളുടെ എണ്ണം വര്‍ധിപ്പിക്കില്ല\nകോര്‍പറേഷന് കൗണ്‍സില് അംഗങ്ങളുടെ സത്യപ്രതിജ്ഞ നാളെ


വിജയ വഴിയിൽ നദാൽ - Fanport - Sports News Malayalam\nTuesday, Sep 17, 2019 06:41 PM\nHome Tennis വിജയ വഴിയിൽ നദാൽ\nകരിയറിലെ ഏറ്റവും മോശം ക്ലേ കോർട്ട് സീസണെന്ന് വിശേഷിപ്പിക്കാവുന്ന ഈ സീസണിന്റെ അവസാനത്തിൽ റോം മാസ്റ്റേഴ്‌സിൽ കിരീടത്തോടെ നദാൽ തിരിച്ചുവരവ് നടത്തി. ഇതുവരെയുള്ള ടൂർണമെന്റുകളിൽ നദാലിനെ സംബന്ധിച്ചിടത്തോളം മോശം പ്രകടനമായിരുന്നു. എന്നാൽ റോം മാസ്റ്റേഴ്സിന്റെ തുടക്കം മുതൽ അവസാനം വരെ എതിരാളികൾക്ക് മേൽ വ്യക്തമായ ആധിപത്യം നേടിയാണ് നദാൽ കിരീടം ഉയർത്തിയത്. ഫൈനലിൽ ലോക ഒന്നാം നമ്പർ താരം നൊവാക് ജോക്കോവിച്ചിനെതിരെ 6-0,4-6,6-1 എന്ന സ്കോറിനാണ് നദാൽ വിജയം നേടിയത്.\nനദാലിന്റെ ഒമ്പതാം റോം മാസ്റ്റേഴ്സ് കിരീടമാണ്. ഇതോടെ നടക്കാനിരിക്കുന്ന ഫ്രഞ്ച് ഓപ്പണിൽ നദാലിനെ പിടിച്ചു കെട്ടുക എന്നതാവും പ്രധാന വെല്ലുവിളി. മറുഭാഗത്ത് തുടർച്ചയായ മൂന്ന് സെറ്റ് മാച്ചുകൾ നൊവാക്കിന്റെ ശാരീരിക ക്ഷമതയെ ബാധിച്ചു എന്നുവേണം അനുമാനിക്കാൻ. ഫ്രഞ്ച് ഓപ്പണിന്റെ റിഹേഴ്‌സലായും ഇന്നലത്തെ മത്സരത്തെ കാണാവുന്നതാണ്. ഇരുതാരങ്ങളും ഫോം നിലനിർത്തിയാൽ ഫ്രഞ്ച് ഓപ്പണിന്റെ ഫൈനലിൽ തീ പാറും.\nവനിതാ വിഭാഗത്തിൽ നാലാം സീഡ് പ്ലിസ്‌കോവ കോണ്ടയെ നേരിട്ടുള്ള സെറ്റുകൾക്ക് തകർത്ത് കിരീടം നേടി. സ്‌കോർ 6-3,6-4.\nPrevious articleതുർക്കിയിൽ ഗലറ്റസരെയ്ക്ക് 22ആം ലീഗ് കിരീടം\nNext articleബാലാ ദേവിക്ക് മുന്നിൽ വീണ് ഗോകുലത്തിന്റെ കിരീട സ്വപ്നത്തിന് അവസാനം


വി.മുരളിധരന് മന്ത്രി സ്ഥാനത്ത് തുടരാനുള്ള അര്‍ഹത നഷ്ടപ്പെട്ടുയെന്ന് സി.പി.ഐ(എം) സംസ്ഥാന സെക്രട്ടേറിയറ്റ് - ദി ഗൾഫ് ഇന്ത്യൻസ്\nവി.മുരളിധരന് മന്ത്രി സ്ഥാനത്ത് തുടരാനുള്ള അര്‍ഹത നഷ്ടപ്പെട്ടുയെന്ന് സി.പി.ഐ(എം) സംസ്ഥാന സെക്രട്ടേറിയറ്റ്\nസ്വര്‍ണ്ണം കടത്തിയത് നയതന്ത്ര ബാഗേജ് വഴിയാണെന്ന് കസ്റ്റംസ് കമ്മീഷണര് ജൂലൈയില് തന്നെ വിദേശ മന്ത്രാലയത്തെ അറിയിച്ചിരുന്നെന്ന് ധനമന്ത്രാലയം പാര്‍ലമെന്റിനെ അറിയിച്ചതോടെ വി.മുരളിധരന് മന്ത്രി സ്ഥാനത്ത് തുടരാനുള്ള അര്‍ഹത നഷ്ടപ്പെട്ടു. അദ്ദേഹം രാജിവെയ്‌ക്കാന് തയ്യാറാകുന്നില്ലെങ്കില് പുറത്താക്കാന് പ്രധാനമന്ത്രി തയ്യാറാകണം. ഈ കേസ് എന്.ഐ.എ-യെ ഏല്‍പ്പിച്ച ഉത്തരവില് ആഭ്യന്തര മന്ത്രാലയവും നയതന്ത്ര ബാഗേജ് വഴിയാണ് സ്വര്‍ണ്ണം കടത്തിയതെന്ന് വ്യക്തമാക്കിയിരുന്നു. എന്.ഐ.എ കോടതിയില് സമര്‍പ്പിച്ച റിപ്പോര്‍ട്ടിലും ഇക്കാര്യം സ്ഥിരീകരിച്ചിരുന്നു. അതിനു ശേഷവും വി.മുരളീധരന് തന്റെ നിലപാട് ആവര്‍ത്തിക്കുകയാണ് ചെയ്‌തത്. ആഭ്യന്തര മന്ത്രാലയത്തിന്റേയും ധനമന്ത്രാലയത്തിന്റേയും നിലപാട് പരസ്യമായി തള്ളിയ മുരളീധരന് കൂട്ടുത്തരവാദിത്തമില്ലാതെ പ്രവര്‍ത്തിച്ച് സത്യപ്രതിജ്ഞാ ലംഘനം നടത്തി.\nAlso read: വെഞ്ഞാറമൂട് കൊലയാളികള്‍ക്ക് അടൂര് പ്രകാശുമായി ബന്ധം: മന്ത്രി ഇ.പി. ജയരാജന്\nഎന്നാല്, നയതന്ത്ര ബാഗേജിലാണെന്ന് വിദേശമന്ത്രാലയത്തെ അറിയിച്ചിട്ടും മന്ത്രി ഇങ്ങനെ നിലപാട് സ്വീകരിച്ചത് ഏറെ ഗൗരവതരമാണ്. എന്നു മാത്രമല്ല നയതന്ത്ര ബാഗേജ് ആണെന്ന് സ്ഥിരീകരിച്ച് വിദേശ മന്ത്രാലയം അനുമതി നല്‍കിയിട്ടാണ് അത് പരിശോധിച്ചതെന്നും ധനമന്ത്രാലയം പാര്‍ലമെന്റില് നല്‍കിയ മറുപടിയില് വ്യക്തമാക്കിയിട്ടുണ്ട്. അതോടെ അന്വേഷണത്തെ അട്ടിമറിക്കാന് ബോധപൂര്‍വ്വം നടത്തിയ ഇടപെടല് തന്നെയാണിതെന്ന് ഉറപ്പായി.\nമാധ്യമങ്ങള് പ്രസിദ്ധപ്പെടുത്തിയ, ഈ കേസിലെ പ്രതി നല്‍കിയ മൊഴിയില് നയതന്ത്ര ബാഗേജല്ലെന്ന് പറയാന് ബി.ജെ.പി അനുകൂല ചാനലിന്റെ കോ-ഓര്‍ഡിനേറ്റിങ്ങ് എഡിറ്റര് അനില് നമ്പ്യാര് ആവശ്യപ്പെട്ടതായി വ്യക്തമാക്കിയിട്ടുണ്ട്. ഈ കേസ് മാധ്യമ ശ്രദ്ധ നേടുന്നതിനു മുമ്പാണ് ഈ ഉപദേശം നല്‍കിയിട്ടുള്ളത്. അനില് നമ്പ്യാരെ ചോദ്യം ചെയ്‌തതിനെ തുടര്‍ന്ന് കസ്റ്റംസ് സംഘത്തിലുണ്ടായ മാറ്റങ്ങളും സംശയകരമാണ്. അനില് നമ്പ്യാരെ ചോദ്യം ചെയ്‌തതിന്റെ തുടര്‍ച്ചയില് മുരളീധരനിലേക്ക് അന്വേഷണം എത്തുമായിരുന്നു. ഇതിനു മുമ്പ് നിരവധി തവണ നയതന്ത്ര ബാഗേജ് വഴി സ്വര്‍ണ്ണം കടത്തിയിട്ടുണ്ടെന്നും കോടതിയില് സമര്‍പ്പിച്ച റിപ്പോര്‍ട്ടില് വ്യക്തമാകുന്നു. വിദേശ മന്ത്രാലയത്തിലെ ഉന്നതരുടെ സഹായമില്ലാതെ ഇത് നടക്കില്ല മുരളീധരന് മന്ത്രിയായതിനു ശേഷം നയതന്ത്ര റൂട്ടിലെ കള്ളക്കടത്ത് സ്ഥിര സംഭവമായിരിക്കുന്നു. രാജ്യദ്രോഹ കുറ്റം ആരോപിക്കപ്പെട്ട കേസില് സത്യം പുറത്തു വരുന്നതിന് മുരളീധരനെ ചോദ്യം ചെയ്യണം.\nAlso read: മുഖ്യമന്ത്രിക്കെതിരെ ആരോപണമുയര്‍ത്തി കെ.സുരേന്ദ്രൻ\nഇക്കാര്യത്തില് ഇതുവരെ യു.ഡി.എഫ് പ്രതികരിച്ചില്ലെന്നും ശ്രദ്ധേയമാണ്. ലോകസഭയില് യു.ഡി.എഫ് എം.പിമാര്‍ക്ക് നല്‍കിയ മറുപടിയിലാണ് ഇക്കാര്യം വ്യക്തമാക്കിയിട്ടുള്ളത്. എന്നും ഇവര് പുലര്‍ത്തുന്ന കുറ്റകരമായ നിശബ്ദത യു.ഡി.എഫ്-ബി.ജെ.പി ബാന്ധവത്തിന്റെ ഭാഗമാണ്.\nസ്വര്‍ണ്ണക്കടത്ത് കേസിന്റെ അന്വേഷണം അട്ടിമറിക്കപ്പെടുന്നതില് നിന്നും ശ്രദ്ധ തിരിച്ചുവിടുന്നതിനു കൂടിയാണ് ഇപ്പോഴത്തെ വിവാദങ്ങളെന്നതും തിരിച്ചറിയണം.\nasaministercontinueCPI.Mhas lost his rightsaysstate secretariatV Muralidharan\nവ്യാജ ആരോപണങ്ങള്‍ക്കെതിരെ മന്ത്രി ഇ പി ജയരാജൻ നിയമ നടപടിക്കൊരുങ്ങുന്നു\nകള്ളക്കടത്ത് പ്രതികളുടെ ആശുപത്രിവാസം ദുരൂഹമെന്ന് മുല്ലപ്പള്ളി\nAlso read: വിപണിയിലെ ചാഞ്ചാട്ടം തുടരാന് സാധ്യത\nAlso read: യുവതിയെ പീഡിപ്പിച്ചെന്ന പരാതിയില് ഹെല്‍ത്ത് ഇന്‍സ്പെക്ടര്‍ക്കെതിരെ നടപടിയെടുക്കാന് വനിതാ കമ്മിഷന് നിര്‍ദേശം നല്‍കി\nAlso read: കോവിഡാനന്തര പ്രവാസം - പ്രതിസന്ധികൾ പ്രതീക്ഷകൾ


കേരള മൃഗ-പക്ഷി ബലി നിരോധന നിയമം : സംസ്ഥാന സര്‍ക്കാരിന് സുപ്രീം കോടതി നോട്ടീസ് - Express Kerala\nKerala National July 16, 2020 | Published by : Express Kerala Network\nന്യൂഡല്‍ഹി: കേരള മൃഗ-പക്ഷി ബലി നിരോധന നിയമം ഭരണഘടന വിരുദ്ധമായി പ്രഖ്യാപിക്കണം എന്നാവശ്യപ്പെട്ടുള്ള ഹര്‍ജിയില് സംസ്ഥാന സര്‍ക്കാരിന് സുപ്രീം കോടതി നോട്ടീസയച്ചു. മൃഗങ്ങളെ കൊല്ലുന്നതിന് വിലക്കില്ലാത്തിടത്ത് ആരാധനാലയങ്ങളില് മൃഗബലിക്ക് വിലക്കേര്‍പ്പെടുത്തുന്ന നിയമത്തിന്റെ ഭരണഘടന സാധുത വിശദമായി പരിശോധിക്കേണ്ടതാണെന്ന് കോടതി ചൂണ്ടിക്കാട്ടി. ചീഫ് ജസ്റ്റിസ് എസ് എ ബോബ്‌ഡെയുടെ അധ്യക്ഷതയിലുള്ള ബെഞ്ചാണഅ ഹര്‍ജി പരിഗണിച്ചത്.\nകേരളത്തില് മൃഗങ്ങളെ കൊല്ലുന്നതിന് നിരോധനം ഇല്ല. ആരാധനാലയങ്ങളില് പോലും സ്വന്തം ആവശ്യത്തിന് മൃഗങ്ങളേയും പക്ഷികളേയും കൊല്ലാം. എന്നാല് മൃഗങ്ങളെ ബലി നല്‍കുന്നതാണ് നിയമത്തില് വിലക്കിയിരിക്കുന്നത്. ഇത് ഭരണഘടനയുടെ 25, 26 അനുച്ഛേദം ഉറപ്പ് നല്‍കുന്ന മത സ്വാതന്ത്ര്യത്തിന്റെ ലംഘനമാണെന്ന് ഹര്‍ജിക്കാര്‍ക്ക് വേണ്ടി ഹാജരായ അഭിഭാഷകര് വ്യക്തമാക്കി.\nപിതാവിന്റെ സ്വത്തില് ഹിന്ദു സ്ത്രീകള്‍ക്കും തുല്യാവകാശം; സുപ്രീം കോടതി\nവിവാദ പരാമര്‍ശം; പ്രശാന്ത് ഭൂഷന്റെ ഖേദപ്രകടനം സുപ്രീം കോടതി അംഗീകരിച്ചില്ല\nസൂര്യനെല്ലി കേസ്; കുറ്റവാളികളുടെ പരോള് കാലാവധി നീട്ടി\nകടല്‍ക്കൊല കേസ്; കേന്ദ്ര സര്‍ക്കാര് നീക്കത്തിന് തിരിച്ചടി


വിധവയായ യുവതിയെ കൂട്ടബലാത്സംഗം ചെയ്ത് സ്വകാര്യഭാഗങ്ങളില് ഇരുമ്പ് ദണ്ഡ് കയറ്റി | middle aged widow woman in Madhya Pradesh allegedly gang-raped by four people and an iron rod was inserted in her private part\nവിധവയായ യുവതിയെ കൂട്ടബലാത്സംഗം ചെയ്ത് സ്വകാര്യഭാഗങ്ങളില് ഇരുമ്പ് ദണ്ഡ് കയറ്റി\nSidhi district, First Published Jan 11, 2021, 7:07 PM IST\nനാലുവര്‍ഷം മുന്‍പ് ഭര്‍ത്താവ് മരിച്ചതോടെ പ്രായപൂര്‍ത്തിയാവാത്ത രണ്ട് മക്കളോടൊപ്പം വീടിന് സമീപം ചെറിയ കടനടത്തിയായിരുന്നു യുവതി ജീവിച്ചിരുന്നത്.\nഭോപ്പാല്: മധ്യവയസ്കയായ വിധവയെ ക്രൂരമായി ബലാത്സംഗം ചെയ്ത് നാലംഗ സംഘം. മധ്യപ്രദേശിലെ സീദി ജില്ലയിലാണ് സംഭവം. മധ്യവയസ്കയുടെ വീട്ടിലേക്ക് അതിക്രമിച്ച് കയറിയ സംഘം യുവതിയുടെ സ്വകാര്യ ഭാഗങ്ങളില് ഇരുമ്പ് ദണ്ഡ് അടിച്ച് കയറ്റുകയും ചെയ്തു. ശനിയാഴ്ച വൈകുന്നേരമാണ് ഞെട്ടിക്കുന്ന സംഭവമുണ്ടായത്.\nരാത്രി വൈകി സ്ത്രീയുടെ വീടിന് സമീപമെത്തിയ നാലംഗ സംഘം യുവതിയോട് വെള്ളം ആവശ്യപ്പെട്ടു. ആവശ്യം നിരാകരിച്ചതോടെ ഇവര് വീട്ടിലേക്ക് അതിക്രമിച്ച് കയറുകയായിരുന്നു. ക്രൂരമായ പീഡനത്തിന് ശേഷമാണ് സ്വകാര്യ ഭാഗങ്ങളില് ഇരുമ്പ് ദണ്ഡ് അടിച്ച് കയറ്റിയതെന്നാണ് പൊലീസ് സംഭവത്തേക്കുറിച്ച് പറയുന്നത്.\nഭോപ്പാലില് നിന്ന് നാല്‍പ്പത് കിലോമീറ്റര് അകലെയാണ് അതിക്രമം നടന്ന സ്ഥലം. സ്ത്രീ ഗുരുതരാവസ്ഥയില് തുടരുകയാണെന്നാണ് ഡോക്ടര്‍മാര് ഇന്ത്യ ടുഡേയോട് പ്രതികരിച്ചത്. സ്വകാര്യ ഭാഗങ്ങള്‍ക്ക് പുറമേ ശരീരത്തില് പലയിടത്തും യുവതിക്ക് പരിക്കേറ്റിട്ടുണ്ട്. ശസ്ത്രക്രിയയിലൂടെയാണ് സ്വകാര്യഭാഗത്തില് അടിച്ച കയറ്റിയ ഇരുമ്പ് ദണ്ഡ് നീക്കിയതെന്നും ആരോഗ്യ വിദഗ്ധര് വിശദമാക്കി. യുവതിയുടെ വീട്ടുകാരുടെ പരാതിയില് പൊലീസ് കേസ് എടുത്തു. സംഭവത്തിന് പിന്നിലുള്ള രണ്ട് പേരെ തിരിച്ചറിഞ്ഞതായാണ് പൊലീസ് പ്രതികരിക്കുന്നത്.\nനാലുവര്‍ഷം മുന്‍പ് ഭര്‍ത്താവ് മരിച്ചതോടെ പ്രായപൂര്‍ത്തിയാവാത്ത രണ്ട് മക്കളോടൊപ്പം വീടിന് സമീപം ചെറിയ കടനടത്തിയായിരുന്നു യുവതി ജീവിച്ചിരുന്നത്. രേവയിലെ സഞ്ജയ് ഗാന്ധി മെഡിക്കല് കോളേജിലാണ് യുവതി നിലവിലുള്ളത്. സംഭവത്തില് നാലുപേരെ അറസ്റ്റ് ചെയ്തതായി റിപ്പോര്‍ട്ടുകള് ഉണ്ടെങ്കിലും ഇക്കാര്യ പൊലീസ് സ്ഥരീകരിച്ചിട്ടില്ല.\nLast Updated Jan 11, 2021, 7:15 PM IST


Lal Jose Reveals About Divya Unni entry In Oru Maravathoor Kanavu, latest interview Viral,മഞ്ജു പിന്മാറി, എല്ലാം അറിഞ്ഞ് കൊണ്ട് ദിവ്യ അത് സ്വീകരിച്ചത്, ലാൽ ജോസ് പറയുന്നു - Malayalam Filmibeat\n| Updated: Sunday, January 9, 2022, 14:37 [IST]\nമലയാളി പ്രേക്ഷകരുടെ പ്രിയപ്പെട്ട സംവിധായകനാണ് ലാൽ ജോസ്. 1998 ൽ പുറത്ത് ഇറങ്ങിയ ഒരു മറവത്തൂർ കനവ് എന്ന ചിത്രത്തിലൂടെയാണ് സംവിധായകനായി അരങ്ങേറ്റം കുറിക്കുന്നത്. ഈ ചിത്രം സൂപ്പർ ഹിറ്റ് ആയിരുന്നു. പിന്നീട് പുറത്ത് ഇറങ്ങിയ ചന്ദ്രനുദിക്കുന്ന ദിക്കിൽ, രണ്ടാംഭാവം, മീശമാധവൻ, പട്ടാളം,അയാളും ഞാനും തമ്മിൽ, എൽസമ്മ എന്ന ആൺകുട്ടി തുടങ്ങിയ ചിത്രങ്ങളെല്ലാം വൻ വിജയം നേടിയിരുന്നു.\nനിന്ന നിൽപ്പിൽ ഉരുകിപ്പോയി, വിഷമിച്ച് അന്ന് അവിടെ നിന്ന് ഇറങ്ങി, ദുരനുഭവം പറഞ്ഞ് ശരത്\nമികച്ച ചിത്രങ്ങൾക്കൊപ്പം മികച്ച നായിക കഥാപാത്രങ്ങളെ കൂടിയായിരുന്നു ലാൽ ജോസ് മലയാള സിനിമയ്ക്ക് സമ്മാനിച്ചത്. എല്ലാവരും ശക്തരായ നായികമാരായിരുന്നു. ലാൽ ജോസിന്റെ സ്ത്രീകഥാപാത്രങ്ങളെല്ലാം പ്രേക്ഷകരുടെ ഇടയിലും സിനിമ കോളങ്ങളിലും ചർച്ച വിഷയമാണ്. മ്യാവൂ ആണ് ലാൽ ജോസിന്റെ പുതിയ ചിത്രം. മംമ്ത മോഹൻദാസും സൗബിനുമാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. തിയേറ്റർ റിലീസായി എത്തിയ ചിത്രത്തിന് സമ്മിശ്ര അഭിപ്രായമാണ് ലഭിച്ചത്.\n'കയ്യിലെ തൊലിയെല്ലാം പൊളിഞ്ഞ് പാളീസായി, വയ്യായെ എന്ന അവസ്ഥയിലായിരുന്നു', മനോജ് കെ. ജയന് പറയുന്നു\nഇപ്പോഴിത സോഷ്യൽ മീഡിയയൽ വൈറൽ ആകുന്നത് ലാൽ ജോസിനോട് ദിവ്യ ഉണ്ണി ചോദിച്ച ചോദ്യമാണ്. വനിത മാഗസിനിലൂടെയാണ് ഇക്കാര്യം ആരാഞ്ഞിരിക്കുന്നത്. ദിവ്യ ഉണ്ണി മാത്രമല്ല അദ്ദേഹത്തിന്റെ നായികമാരെല്ലാം സംവിധായകനോട് ചില ചോദ്യം ചേദിക്കുന്നുണ്ട്. ലാൽ ജോസിന്റെ ആദ്യ ചിത്രമായ ഒരു മറവത്തൂർ കനവിലെ നായികയാണ് ദിവ്യ. '' ' ഒരു മറവത്തൂര് കനവിലെ' എന്റെ കഥാപാത്രമായ ആനി ഉൾപ്പടെ ലാൽജോസ് നായികമാരെല്ലാം ധൈര്യമുള്ളവരാണ്. ലാൽജോസിനെ സ്വാധീനിച്ച നായികമാർ ആരെല്ലാമാണ് ? എന്നായിരുന്നു ദിവ്യ ഉണ്ണിയുടെ ചോദ്യം.\nദിവ്യ ഉണ്ണിയുടെ ചോദ്യത്തിനുള്ള ഉത്തരം ഇതായിരുന്നു... കോൺവന്റ് സ്കൂളിലെ അ ധ്യാപികയായിരുന്നു അമ്മ ലില്ലി. മികച്ച സാമ്പത്തിക സുര‌ക്ഷയുണ്ടാക്കാനായി കഷ്ടപ്പെടുന്ന അമ്മയെ കണ്ടാണ് ഞാൻ വളർന്നത്. രാവിലെ ആറു മണി മുതല് കുട്ടികൾക്കുള്ള ട്യൂഷൻ തുടങ്ങും. അതു കഴിഞ്ഞു സ്കൂളിൽ പോകും. ഇന്റർവെൽ സമയത്തു പോലും ചെറിയൊരു ബാച്ചിനു ക്ലാസെടുക്കും. അമ്മയോളം ജോലി ചെയ്ത സ്ത്രീകളെ ഞാൻ കണ്ടിട്ടില്ല.\nഅമ്മയെ പോലെ മറ്റു സ്ത്രീകളും സാമ്പത്തികമായി സ്വാതന്ത്ര്യം നേടിയവരാകണം എന്നെനിക്ക് തോന്നിയിട്ടുണ്ട്. പണമില്ലാത്തതു കൊണ്ടാകാം വീട്ടിലെ പീഡനങ്ങൾ പല സ്ത്രീകളും കടിച്ചു പിടിച്ചു അനുഭവിക്കുന്നത്. ഞാന് സംവിധാനസഹായിയായിരുന്ന കാലത്താണ് ലീനയുമായുള്ള വിവാഹം. സഹനത്തിന്റെ ആൾ‌രൂപമായിരുന്നു ലീന. വലിയ വരുമാനം ഒന്നുമില്ല. വിവാഹവാർഷികത്തിന് വില കുറഞ്ഞ ഒരു സാരിയാണ് ഗിഫ്റ്റ് ആയികൊടുക്കാന് എനിക്കു സാധിച്ചത്. ഞാൻ ഇന്നെന്താണോ അത് പൂർണമായി ലീന തന്നതാണ്. ഒരു കുട്ടിയെ കൈകാര്യം ചെയ്യും പോലെയാണ് ഇപ്പോൾ മക്കൾ എന്നെ കൊണ്ടു നടക്കുന്നത്. ഉള്ളിലൊരു താന്തോന്നി കുത്തിമറിയുമ്പോഴും മാന്യമായി എങ്ങനെ പെരുമാറണമെന്ന് എന്നെ പഠിപ്പിച്ചത് ഇവരൊക്കെയാണെന്ന്'' ലാൽ,ജോസ് ചോദ്യത്തിന് ഉത്തരമായി പറയുന്നു..\nഒരു മറവത്തൂര് കനവിലെ നായികയായി ദിവ്യ ഉണ്ണിയ്ക്ക് പകരം മഞ്ജു വാര്യരെ ആയിരുന്നു കണ്ടിരുന്നതെന്നും ലാൽ ജോസ് ഇതിനോടൊപ്പം പറഞ്ഞിരുന്നു. കൂടാതെ ദിവ്യ ഇത് അറിഞ്ഞ് കൊണ്ടാണ് സിനിമ കമിറ്റ് ചെയ്തതെന്നും സംവിധായകൻ കൂട്ടിച്ചേർത്തു. '' എന്റെ ന്‍റ ആദ്യ സിനിമയായ 'ഒരു മറവത്തൂര് കനവില്' നായിക ആകേണ്ടിയിരുന്നത് മഞ്ജു വാരിയർ ആണ്. ചില കാരണങ്ങളാല് മഞ്ജു പിന്മാറി. എന്തു ചെയ്യുമെന്ന് അറിയാതിരിക്കുമ്പോഴാണ് ദിവ്യയെ വിളിച്ചത്. മഞ്ജു പിന്മാറിയ സിനിമയെന്ന് അറിഞ്ഞിട്ടും സന്തോഷത്തോടെ ദിവ്യ ആ റോൾ സ്വീകരിച്ചു.\nRead more about: lal jose divya unni oru maravathoor kanavu manju warrier മഞ്ജു വാര്യർ\nLal Jose Reveals About Divya Unni entry In Oru Maravathoor Kanavu, latest interview Viral


Tobracin in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Tobracin upayogangal, dossge, parswafalangal, prayojanangal, prathipravarthanangal, munnariyippu\nTobracin के प्रकार चुनें\nTobracin വിലയും പാക്ക് സൈസും - Tobracin Price and Pack Size in Malayalam - Tobracin vilayum pack saisum\nTobracin 0.3% Drops ₹43.2 दवा खरीदें\nTobracin നേട്ടങ്ങളും ഉപയോഗങ്ങളും- Tobracin Benefits & Uses in Malayalam- Tobracin nettangalum upayogangalum\nTobracin ഡോസേജും കഴിക്കേണ്ട വിധവും- Tobracin Dosage & How to Take in Malayalam - Tobracin dosagum kazhikkenda vidavum\nTobracin പാർശ്വഫലങ്ങൾ- Tobracin Side Effects in Malayalam- Tobracin paarswafalangal\nTobracin ബന്ധപ്പെട്ട മുന്നറിയിപ്പുകൾ- Tobracin Related Warnings in Malayalam- Tobracin bandhappeṭṭa munnaṟiyippukaḷ\nTobracin-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Tobracin with Other Drugs in Malayalam- Tobracin-nu marunnukaḷumāyulla theevra pravarthanam\nTobracin വൈരുദ്ധ്യങ്ങൾ- Tobracin Contraindications in Malayalam- Tobracin vairudyangal\nTobracin സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Tobracin in Malayalam- Tobracin sambandhichu pothuveyulla chodyangal\nTobracin ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Tobracin Interactions with Food and Alcohol in Malayalam- Tobracin bhakshnavum madyavumaayulla prathipravarthanangal\nTobracin നേട്ടങ്ങളും ഉപയോഗങ്ങളും - Tobracin Benefits & Uses in Malayalam - Tobracin nettangalum upayogangalum\nTobracin പിൻവരുന്നവ ചികിത്സിക്കാൻ ഉപയോഗിക്കുന്നു\nTobracin ഡോസേജും കഴിക്കേണ്ട വിധവും - Tobracin Dosage & How to Take in Malayalam - Tobracin dosagum kazhikkenda vidavum\nTobracin-ന്റെ ചേരുവകൾ - Tobracin Active Ingredients in Malayalam - Tobracin-nte cheruvakal\nTobracin പാർശ്വഫലങ്ങൾ - Tobracin Side Effects in Malayalam - Tobracin paarswafalangal\nTobracin ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nTobracin ബന്ധപ്പെട്ട മുന്നറിയിപ്പുകൾ - Tobracin Related Warnings in Malayalam - Tobracin bandhappeṭṭa munnaṟiyippukaḷ\nTobracin-ന്റെ ഉപയോഗം ഗർഭിണികൾക്കു സുരക്ഷിതമാണോ?\nTobracin ഗർഭിണികളുടെമേൽ വളരെ അപകടകരമായ പാർശ്വഫലങ്ങൾ ഉള്ളതിനാൽ വൈദ്യോപദേശം ഇല്ലാതെ അത് കഴിക്കരുത്.\nTobracin-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nമുലയൂട്ടുന്ന സ്ത്രീകളിൽ Tobracin കൊണ്ട് മിതമായ ചില പാർശ്വഫലങ്ങൾ അനുഭവപ്പെടാം. എന്തെങ്കിലും പാർശ്വഫലങ്ങൾ കാണുന്നപക്ഷം ഉടൻ Tobracin നിർത്തുകയും ഡോക്ടറുമായി ബന്ധപ്പെടുകയും ചെയ്യുക. അതു നിങ്ങൾക്കു സുരക്ഷിതമാണെന്ന് ഡോക്ടർ പറയുന്നെങ്കിൽ മാത്രമേ അത് വീണ്ടും ഉപയോഗിക്കാൻ പാടുള്ളൂ.\nTobracin വൃക്കകളെ എങ്ങനെയാണ് ബാധിക്കുന്നത്?\nTobracin-ന് വൃക്ക-മേലുള്ള ചുരുക്കം ചില പാർശ്വഫലങ്ങളേ റിപ്പോർട്ട് ചെയ്യപ്പെട്ടിട്ടുള്ളൂ.\nTobracin കരളിനെ എങ്ങനെ ബാധിക്കുന്നു?\nTobracin ഉപയോഗിക്കുന്നതിന് നിങ്ങളുടെ കരൾ-ന്റെമേൽ ഹാനികരമായ ഒരു ഫലവും ഉണ്ടാകുകയില്ല.\nTobracin ഹൃദയത്തെ എങ്ങനെ ബാധിക്കുന്നു?\nTobracin ഉപയോഗിക്കുന്നതിന് നിങ്ങളുടെ ഹൃദയം-ന്റെമേൽ ഹാനികരമായ ഒരു ഫലവും ഉണ്ടാകുകയില്ല.\nTobracin-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Tobracin with Other Drugs in Malayalam - Tobracin-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Tobracin പിൻവരുന്ന മരുന്നുകളോടൊപ്പം ഉപയോഗിക്കരുത് -\nTobracin വൈരുദ്ധ്യങ്ങൾ - Tobracin Contraindications in Malayalam - Tobracin vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Tobracin കഴിക്കരുത് -നിങ്ങളോട്\nTobracin സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Tobracin in Malayalam - Tobracin sambandhichu pothuveyulla chodyangal\nTobracin ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, നിങ്ങൾക്ക് Tobracin-നോട് ആസക്തി ഉണ്ടാകുന്നില്ല.\nTobracin കഴിച്ചശേഷം നിങ്ങൾക്ക് സുരക്ഷിതമായി വാഹനമോടിക്കാനും യന്ത്രങ്ങൾ പ്രവർത്തിപ്പിക്കാനും കഴിയും. കാരണം അതു നിങ്ങളിൽ ഉറക്കം ഉണ്ടാക്കുകയില്ല.\nഅതെ, Tobracin ഡോക്ടറുടെ ഉപദേശപ്രകാരം മാത്രമാണ് കഴിക്കേണ്ടത്.\nഇല്ല, Tobracin മാനസികരോഗങ്ങൾ ചികിത്സിക്കാൻ ഉപയോഗിക്കുന്നില്ല.\nTobracin ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Tobracin Interactions with Food and Alcohol in Malayalam - Tobracin bhakshnavum madyavumaayulla prathipravarthanangal\nആഹാരവും Tobracin-ഉം തമ്മിലുള്ള പ്രതിപ്രവർത്തനം\nഭക്ഷണത്തോടൊപ്പം Tobracin കഴിക്കുന്നത് സുരക്ഷിതമാണ്.\nമദ്യവും Tobracin-ഉം തമ്മിലുള്ള പ്രതിപ്രവർത്തനം\nTobracin-നും മദ്യവും എങ്ങനെ പ്രതിപ്രവർത്തിച്ചേക്കാം എന്നതു സംബന്ധിച്ചുള്ള വിവരങ്ങൾ ലഭ്യമല്ല, കാരണം ആ വിഷയത്തെ കുറിച്ച് ഇതുവരെ ഗവേഷണം നടത്തിയിട്ടില്ല.\nTobracin ന് പകരമുള്ള മറ്റു മരുന്നുകൾ എല്ലാം കാണുക - Substitutes for Tobracin in Malayalam\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Tobracin കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Tobracin കഴിച്ചുവോ ?\nനിങ്ങൾ എത്രമാത്രം Tobracin ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Tobracin കഴിച്ചത്?\nനിങ്ങൾ എപ്പോഴാണ് Tobracin ഉപയോഗിക്കുന്നത് ?


ശരിയായിട്ടുള്ള കീഴ് വഴക്കങ്ങളല്ല നടക്കുന്നതെന്ന് തോന്നുന്നു, ധ്രുവന്റെ കാര്യത്തില് ഇനി പ്രതീക്ഷ മമ്മൂക്കയിലാണ്; മാമാങ്കം നേരിടുന്ന പ്രശ്‌നങ്ങളെ കുറിച്ച് സംവിധായകന് – Southlive Malayalam: Kerala News, Malayalam News, Breaking News, Movie News, Political News\nശരിയായിട്ടുള്ള കീഴ് വഴക്കങ്ങളല്ല നടക്കുന്നതെന്ന് തോന്നുന്നു, ധ്രുവന്റെ കാര്യത്തില് ഇനി പ്രതീക്ഷ മമ്മൂക്കയിലാണ്; മാമാങ്കം നേരിടുന്ന പ്രശ്‌നങ്ങളെ കുറിച്ച് സംവിധായകന്\nJanuary 11, 2019 , 3:32 pm\nമമ്മൂട്ടിയുടെ ചരിത്ര സിനിമ മാമാങ്കത്തില് നിന്ന് നടന് ധ്രുവനെ പുറത്താക്കിയതും പകരം ഉണ്ണി മുകുന്ദനെ നിശ്ചയിച്ചതുമെല്ലാം വാര്‍ത്തകളിലിടം നേടിയിരുന്നു. ഇപ്പോളിതാ മാമാങ്കം ചില പ്രശ്‌നങ്ങള് നേരിടുന്നുണ്ടെന്ന് തന്നെ തുറന്നുപറഞ്ഞിരിക്കുകയാണ് സംവിധായകന് സജീവ് പിള്ള. ചിത്രത്തിന്റെ അണിയറയില് ശരിയായിട്ടുള്ള കീഴ്വഴക്കങ്ങളല്ല നടക്കുന്നതെന്ന് ഏഷ്യാനെറ്റുമായുള്ള അഭിമുഖത്തില് സംവിധായകന് വ്യക്തമാക്കി.\n‘ ‘ക്വീന്’ ഹിറ്റായതിന് ശേഷമാണ് ധ്രുവന് ‘മാമാങ്ക’ത്തിലേക്ക് വരുന്നത്. ആ സമയത്ത് ഒരുപാട് പ്രോജക്ടുകള് അവന് ഈ സിനിമയ്ക്കു വേണ്ടി വിട്ടിട്ടുണ്ട്. അതെനിക്ക് വ്യക്തിപരമായി അറിയാവുന്ന കാര്യമാണ്. ഈ സിനിമയോട് അത്രമേല് ഇഷ്ടം തോന്നിയതു കൊണ്ട് അവന് സാമ്പത്തികമായ നഷ്ടങ്ങളെ കുറിച്ചൊന്നും ആലോചിക്കാതെ ഈ സിനിമയ്ക്കൊപ്പം നില്‍ക്കുകയായിരുന്നു. പുലര്‍ച്ചെ നാല് മുതല് രാത്രി 12 വരെ അതിനു വേണ്ടിയുള്ള വ്യായാമങ്ങളും കളരിയുമൊക്കെയായി മുഴുവന് സമയവും നല്‍കുകയായിരുന്നു അവന്. മുഴുവന് സ്‌ക്രിപ്റ്റും അവന് അറിയാമായിരുന്നു. എല്ലാ സംഭാഷണങ്ങളും അവയുടെ എല്ലാത്തരം സൂക്ഷ്മതയോടെയും അറിയാമായിരുന്നു. ഒരു കാര്യം രണ്ടാമത് അവനോട് പറഞ്ഞ് മനസിലാക്കേണ്ട പ്രശ്നം പോലും വന്നിട്ടില്ല. കാരണം അതൊക്കെ അവന്റെ ഉള്ളില് നിന്ന് വരുകയായിരുന്നു. അത്രയും ഫോക്കസ്ഡ് ആയിട്ടാണ് ധ്രുവന് ഈ പടത്തില് വര്‍ക്ക് ചെയ്തിട്ടുള്ളത്.\nപിന്നെ എന്താണ് സംഭവിച്ചതെന്ന് ചോദിച്ചാല്, ശരിയായിട്ടുള്ള കീഴ്വഴക്കങ്ങളല്ല നടക്കുന്നതെന്ന് എനിക്ക് തോന്നുന്നുണ്ട്. ഈ ഘട്ടത്തില് ഇതിനപ്പുറമുള്ള ഒരു അഭിപ്രായപ്രകടനം നടത്തുന്നത് ശരിയാണെന്ന് എനിക്ക് തോന്നുന്നില്ല. സജീവ് പിള്ള പറഞ്ഞു.\nഏതെങ്കിലുമൊക്കെ തരത്തിലുള്ള നെറിയും ധാര്‍മ്മികതയുമൊക്കെ നമ്മുടെ ഇന്റസ്ട്രിയില് ഉണ്ടെന്ന് തന്നെയാണ് ഞാന് പ്രതീക്ഷിക്കുന്നത്. കാരണം അവന് തിരിച്ചൊന്നും പറയാന് പറ്റില്ല. അവന് വളരെ നിസ്സഹായനാണ്. തീര്‍ത്തൊരു വാക്ക് പറഞ്ഞാല് അവന് ഒരു ഭാവി ഉണ്ടാവില്ല. ഞാനടക്കമുള്ളവര് വളരെ അരക്ഷിതമായ അവസ്ഥകളിലാണ് ഇപ്പോള് നില്‍ക്കുന്നത്. നിര്‍ഭയമായും സ്വതന്ത്രമായും ഒരു നിലപാടെടുക്കുക എന്ന് പറയുന്നത് അസംഭാവ്യമാണ് ഇക്കാര്യത്തില്. അങ്ങിനെയൊരു അവസ്ഥയിലാണ് നില്‍ക്കുന്നത്. സ്വാഭാവികമായും അത്രയധികം സമ്മര്‍ദ്ദത്തിലാണ്. ധ്രുവന്റെ കാര്യത്തില് മമ്മൂക്കയിലാണ് നമ്മുടെ പ്രതീക്ഷ സംവിധായകന് കൂട്ടിച്ചേര്‍ത്തു.\nRelated Topics:Mamamnakam Moviesajeev pillai


കോയമ്പത്തൂര് സ്‌ഫോടന കേസിലെ പ്രതി 20 വര്‍ഷത്തിന് ശേഷം കോഴിക്കോട്ട് പിടിയില് | 1998 Coimbatore Blasts: Man Arrested After 20 Years\nകോയമ്പത്തൂര് സ്‌ഫോടന കേസിലെ പ്രതി 20 വര്‍ഷത്തിന് ശേഷം കോഴിക്കോട്ട് പിടിയില്\nSep 11, 2018, 03:39 PM IST\nഐ.പി.സി 302, 307, 449, 465 എന്നിങ്ങനെ 16 വകുപ്പുകളാണ് ഇയാളുടെ പേരില് ചേര്‍ത്തിരിക്കുന്നത്. ഇന്റലിജന്‍സ് വിഭാഗം കൈമാറിയ വിവരത്തെ തുടര്‍ന്നായിരുന്നു അറസ്റ്റ്.\nകോഴിക്കോട്: കോയമ്പത്തൂര് സ്‌ഫോടന പരമ്പരയിലെ പ്രതി 20 വര്‍ഷങ്ങള്‍ക്ക് ശേഷം കോഴിക്കോട് നിന്ന് പിടിയിലായി. കോഴിക്കോട് മാങ്കാവ് സ്വദേശി റഷീദ് (44) ആണ് പിടിയിലായത്. തമിഴ്‌നാട് സി.ബി.സി.ഐ.ഡി വിഭാഗമാണ് ഇയാളെ അറസ്റ്റ് ചെയ്തത്.\n1998ലെ സ്‌ഫോടന പരമ്പരക്ക് ശേഷം ഇയാള് ഖത്തറിലേക്ക് നാടുവിട്ടിരുന്നു. ഇന്നലെ വൈകിട്ടാണ് ഇയാളെ കോഴിക്കോട്ട് നിന്ന് അറസ്റ്റ് ചെയ്തത്. ചെന്നൈയില് എത്തിച്ച് ചോദ്യം ചെയ്ത ശേഷം കോടതിയില് ഹാജരാക്കി.\nഐ.പി.സി 302, 307, 449, 465 എന്നിങ്ങനെ 16 വകുപ്പുകളാണ് റഷീദിന്റെ പേരില് ചുമത്തിയിരിക്കുന്നത്. ഇന്റലിജന്‍സ് വിഭാഗം കൈമാറിയ വിവരത്തെ തുടര്‍ന്നായിരുന്നു അറസ്റ്റ്. സ്‌ഫോടന പരമ്പരയില് ഇയാള്‍ക്ക് കൃത്യമായ പങ്കുണ്ടെന്നാണ് പോലീസ് നല്‍കുന്ന വിവരം.\ncontent highlights: 1998 Coimbatore Blasts: Man Arrested After 20 Years\nപാസഞ്ചര് ട്രെയിന് എക്‌സ്പ്രസ് നിരക്ക് ഈടാക്കുന്നത് അവസാനിപ്പിക്കണം- എം.വി. ശ്രേയാംസ്‌കുമാര് എം.പി\nകോഴിക്കോട്: കോവിഡ് കാലത്ത് പാസഞ്ചര് തീവണ്ടികള്‍ക്ക് എക്‌സ്പ്രസ് വണ്ടികളുടെ ..


മരുപ്പരപ്പിലെ അനുഗ്രഹപ്പച്ച | Abudabi| Grant Mosque| sheikh zayed mosque| Travel| lifestyle and leisure| lifestyle and leisure/tourism\nAug 25, 2011, 03:30 AM IST\nമരുഭൂമിയിലെ അദ്ഭുതങ്ങള് തേടിയുള്ള സഞ്ചാരത്തിലാണ് മോഹന്‍ലാല്. ലോകത്തെ എട്ടാമത്തെ ഏറ്റവും വലിയ പള്ളിയായ\nഅബുദാബിയിലെ ഷെയ്ഖ് സായിദ് ഗ്രാന്‍ഡ് മോസ്‌ക് എന്ന വിസ്മയിപ്പിക്കുന്ന പുണ്യഗേഹത്തിലേക്ക് ലാലിന്റെ യാത്ര\nകഴുത്ത് മുതല് കാല്‍മടമ്പു വരെ അയഞ്ഞ് നീണ്ടു കിടക്കുന്ന 'കന്ദൂറ' എന്ന അറബി വേഷം ഞാന് ആദ്യമായി ധരിക്കുന്നത് 'നാടോടിക്കാറ്റ്' എന്ന സിനിമയ്ക്കു വേണ്ടിയാണ്. ഉരുവില് നിന്നും ഗഫൂര്‍ക്ക ചൂണ്ടി കാണിച്ചു തന്ന തീരം ദുബായ് ആണെന്ന് വിശ്വസിച്ച് മദിരാശിയില് എത്തിയ ദാസനും വിജയനും നഗരത്തിലൂടെ അലയുന്ന രംഗമാണ് ചിത്രീകരിക്കേണ്ടിയിരുന്നത്. ഈ അലച്ചിലിനിടയില് കുറേ റിക്ഷക്കാര് എന്നെയും ശ്രീനിവാസനേയും വളയുന്നുണ്ട്. വുഡ്‌ലാന്റ്‌സ് ഹോട്ടലിനു മുന്നിലെ റോഡില് വെച്ചായിരുന്നു അത് ചിത്രീകരിച്ചത്. ജൂനിയര് ആര്‍ട്ടിസ്റ്റുകളെ സൈക്കിള്‍റിക്ഷക്കാരാക്കി ആദ്യം ആ രംഗം ചിത്രീകരിച്ചെങ്കിലും സത്യേട്ടന് (സത്യന് അന്തിക്കാട്) തൃപ്തിയായില്ല. ഒടുവില് യഥാര്‍ഥത്തിലുള്ള റിക്ഷക്കാരെ വച്ചാണ് അദ്ദേഹം അത് ചിത്രീകരിച്ചത്. ആ സമയത്താണ് അറബിവസ്ത്രമണിഞ്ഞ് ഓടാനും വേഗത്തില് നടക്കാനുമെല്ലാം എത്രമാത്രം ബുദ്ധിമുട്ടാണെന്ന് എനിക്കു മനസിലായത്. പക്ഷെ, മദിരാശിയിലെ കൊല്ലുന്ന കത്തിരിച്ചൂടിന്റെ ആ സമയത്ത് ആ വസ്ത്രം വലിയ ആശ്വാസമായിരുന്നു. ഇപ്പോള്, അബുദാബിയുടെ ആകാശത്തിനു കീഴെ, ഒട്ടകങ്ങള് ചരിക്കുന്ന മണലില്, കന്ദൂറയുമിട്ട്, തലയില് തുണിവെച്ച് കറുത്ത വട്ടക്കെട്ടും കെട്ടി നടക്കുമ്പോള് ഒരിക്കല് കൂടി ഞാന് ആ കാലം ഓര്‍ത്തുപോകുന്നു. ആ ഓര്‍മ്മയുടെ തണുപ്പില്, ചൂടു കൂടിയ യു.എ.ഇ മണ്ണിലൂടെയുള്ള യാത്ര തുടങ്ങുന്നതിന് ഒരു പ്രത്യേക സുഖമുണ്ട്.\nഗള്‍ഫില് പോകുന്ന ആളുകളെയൊന്നും കണ്ടുവളരാത്ത ഒരു ബാല്യമായിരുന്നു എന്റേത്. അക്കാലത്ത് ഗള്‍ഫ് ഇങ്ങിനെയൊന്നുമായിരുന്നില്ല എന്നത് ഒന്നാമത്തെ കാര്യം. പിന്നെ, മലബാറിലേതുപോലെ ഗള്‍ഫ് കുടിയേറ്റം തിരുവിതാംകൂറില് അത്ര സജീവമല്ലായിരുന്നു. അതുകൊണ്ട് തന്നെ ഗള്‍ഫ് യാത്ര എന്റെ സ്വപ്‌നങ്ങളിലേ ഇല്ലായിരുന്നു. എന്നാല് ഇന്ന് എനിക്ക് ഇവിടെയൊരു വീടുണ്ട്, ഒരുപാട് സുഹൃത്തുക്കളുണ്ട്, വീണ്ടും വീണ്ടും കാണാന് ഇഷ്ടപ്പെടുന്ന കാഴ്ചകളുമുണ്ട്.\nയു.എ.ഇ യാത്ര തുടങ്ങേണ്ടത് അബുദാബിയില് വെച്ചാണ് എന്ന് ഞാന് പറയും. യുണൈറ്റഡ് അറബ് എമിറേറ്റ്‌സിന്റെ ആസ്ഥാനം ഇവിടെയായതുകൊണ്ടല്ല ഞാന് ഇങ്ങനെ പറയുന്നത്. ഈ നാടിന്റെ വളര്‍ച്ചയുടെ ചരിത്രം ഇവിടെയാണ് കിടക്കുന്നത്. വെറുമൊരു മരുപ്പരപ്പായിരുന്ന ഈ ദേശത്തിനെ സ്വര്‍ഗതുല്യമാക്കിയെടുത്ത ഷെയ്ഖ്‌സായദ് എന്ന സായദ് ബിന് സുല്‍ത്താന് അല്‍നഹ്‌യാന് ജീവിച്ചതും ദീര്‍ഘവീക്ഷണത്തോടെയും ജനസ്‌നേഹത്തോടെയും പ്രവര്‍ത്തിച്ചതും ഇവിടെവെച്ചാണ്. സ്മരണകളില്‍പോലും ഊര്‍ജം പകര്‍ന്നുകൊണ്ട് അദ്ദേഹം ഉറങ്ങുന്നതും ഇവിടെ തന്നെ.\nകടലും മരുഭൂമിയും വന്ന് മുട്ടുന്ന ഈ മണ്ണില് മുത്തുവാരിയും മീന്‍പിടിച്ചും മരുഭൂമിയില് ഒട്ടകങ്ങളെ മേച്ചുമാണ് മനുഷ്യര് ജീവിച്ചിരുന്നത്. വാസ്‌കോഡഗാമയും ഇംഗഌഷുകാരുമെല്ലാം ഇവരെ ഭരിച്ചു. ബദുക്കള് എന്ന മരുഭൂഗോത്രക്കാര് ഈന്തപ്പനപ്പട്ട ചീന്തിയെടുത്ത് വീടുണ്ടാക്കി, അതില് വസിച്ചു.\n1960 കളില് എണ്ണയുടെ സാന്നിധ്യം കണ്ടെത്തിയതോടെയാണ് മരുഭൂമിയുടെ മുഖം മാറാന് തുടങ്ങിയത്. പണം മാത്രം മതിയായിരുന്നില്ല ഇത്തരം ഒരു മാറ്റത്തിന്, ദൃഡനിശ്ചയവും ദീര്‍ഘവീക്ഷണവുമുള്ള ഒരു ഭരണാധികാരി കൂടി വേണ്ടിയിരുന്നു. ആ സ്ഥാനത്തേക്കാണ് ഷേയ്ഖ്‌സായദ് ഉയര്‍ന്നു വന്നത്.\nഇസ്ലാമിന്റെ പ്രാഥമികപാഠങ്ങള് മാത്രം പഠിച്ച അദ്ദേഹത്തിന് ബദുക്കളുടെ ഇടയിലുള്ള ആദ്യകാലജീവിതമാണ് സാധാരണ മനുഷ്യന്റെ ലോകം കാണിച്ചുകൊടുത്തത്. അതുകൊണ്ടു തന്നെ മരിക്കുന്നതുവരെ ഏറ്റവും സാധാരണക്കാരന്റെ പ്രശ്‌നങ്ങള്‍ക്കു പോലും അദ്ദേഹം ചെവികൊടുത്തിരുന്നു. യു. എ. ഇയില് പാര്‍ലമെന്ററി ജനാധിപത്യം കൊണ്ടുവരുന്നതിനെ കുറിച്ച് ന്യൂയോര്‍ക്ക് ടൈംസ് ചോദിച്ചപ്പോള് ഷെയ്ഖ് സായദ് പറഞ്ഞ ഉത്തരം പ്രസിദ്ധമാണ്: 'നിലവിലുള്ള സംവിധാനത്തില് ജനങ്ങള് തൃപ്തരായിരിക്കുമ്പോള് എന്തിനാണ് പുതിയൊരു സംവിധാനം കൊണ്ടുവരുന്നത്? ഞങ്ങളുടേത് മതത്തിന്റെ അടിസ്ഥാനത്തിലുള്ള സംവിധാനമാണ്, ജനങ്ങള്‍ക്ക് അതാണ് വേണ്ടതും. അവര്‍ക്ക് ഒരു മാററം ആവശ്യമാണെങ്കില് ഞങ്ങള് കേള്‍ക്കാന് തയ്യാറാണ്. ജനങ്ങള് അവരുടെ ആവശ്യം തുറന്നുപറയണമെന്ന് ഞങ്ങള് എപ്പോഴും പറയാറുണ്ട്. ഞങ്ങളെല്ലാം ഒരേ വഞ്ചിയിലാണ്, ജനങ്ങള് ഒരേ സമയം വഞ്ചിക്കാരനും യാത്രക്കാരനുമാണ്. എല്ലാ അഭിപ്രായങ്ങള്‍ക്കു മുന്നിലും ഞങ്ങളുടെ വാതിലുകള് എപ്പോഴും തുറന്നിട്ടിരിക്കുന്നു....'\nഈ തുറന്ന സമീപനവും ജനക്ഷേമ താത്പര്യവും അബുദാബിയുടെ ഓരോ അണുവിലും കാണാം. അമ്പരപ്പിക്കുന്ന വേഗത്തിലാണ് ഇവിടെ സൗകര്യങ്ങളും ജീവിതവും വികസിക്കുന്നത്. വൃത്തിയുള്ളതും വെട്ടിത്തിളങ്ങുന്നതുമായ റോഡുകളില് മുതല് മനുഷ്യനിര്‍മ്മിതമായ ദ്വീപുകളില് വരെ നിശ്ചയദാര്‍ഢ്യവും കാഴ്ചപ്പാടും തൊട്ടറിയാം. മനുഷ്യന് നിര്‍മ്മിച്ച 'യാസ് ഐലന്റി'ലാണ് ഞാന് ഇത്തവണ താമസിച്ചത്. കടലിനടിയിലൂടെ വരാന് പോകുന്ന സ്ഫടിക ഇടനാഴിയെ കുറിച്ച് കേട്ടു. മീനുകളെയും മുത്തുച്ചിപ്പികളെയും കണ്ടുകൊണ്ടുള്ള ആ യാത്ര ഒരു നിമിഷം ഞാന് സ്വപ്‌നം കണ്ടു.\nഅബുദാബിയില് വരുന്നവര് ആദ്യം ചെന്നു കാണേണ്ട സ്ഥലങ്ങളിലൊന്നാണ് ഷെയ്ഖ് സായദ് ഗ്രാന്‍ഡ് മോസ്‌ക്. യു.എ.ഇയിലെ ഏറ്റവും വലിയപള്ളിയാണ് ഇത്. ലോകത്തിലെ എട്ടാമത്തെ ഏറ്റവും വലിയ പള്ളിയും.\nഅതിരാവിലെയാണ് ഞാന് ശില്‍പസുന്ദരമായ ആ പ്രാര്‍ഥനാലയം കണ്ടത്. അതും ഒരു വെള്ളിയാഴ്ച. പ്രഭാതവെയിലില് ആ പള്ളി ഒരു രത്‌നം പോലെ തിളങ്ങി. മുഖ്യമായും ഇറ്റാലിയന് മാര്‍ബിള് കൊണ്ട് നിര്‍മ്മിച്ച ഷെയ്ഖ് സായിദ് ഗ്രാന്‍ഡ് മോസ്‌ക് മുഗള്-മൂറിഷ് പള്ളികളുടെ വാസ്തുവിദ്യാശൈലികള് കലര്‍ത്തി നിര്‍മ്മിച്ചതാണ്. ലാഹോറിലെ ബാദ്ഷാഹി പള്ളിയുടെയും കസാബഌങ്കയിലെ ഹസ്സന്-കക പള്ളിയുടെയും നേരിട്ടുള്ള സ്വാധീനവും ഇതില് കാണാം.\nലോകത്തിലെ ഏറ്റവും വിശാലമായ പരവതാനി ഈ പള്ളിക്കകത്താണ്. ഇറാനിയന് കലാകാരനായ അലി ഖലീകി നിര്‍മ്മിച്ച പരവതാനിയുടെ വലുപ്പം 60570 സ്‌ക്വയര്‍ഫീറ്റ്. 47 ടണ് ഭാരമുള്ള പരവതാനി നിര്‍മ്മിക്കാന് 1200 നെയ്ത്തുകാരും 20 സാങ്കേതിക വിദഗ്ധരും 30 മറ്റുപണിക്കാരും വേണ്ടി വന്നു. ലോകത്തിലെ ഏറ്റവും വലിയ സ്ഫടിക ബഹുശാഖ അലംകൃതവിളക്കും (Chandelier) ഇവിടെയാണ്. ജര്‍മ്മനിയില് നിര്‍മ്മിച്ച ഇതിന് 49 അടി ഉയരവും 33 അടി വ്യാസവുമുണ്ട്. പള്ളിയുടെ മറ്റൊരു പ്രത്യേകത നിര്‍മാണത്തിന്റെ പ്രൊജക്റ്റ് ഡയറക്ടര് ഒരു വനിതയാണ് എന്നതാണ്. ഖൊവ്‌ല സുലൈമാന് അല് സുലൈമാനി എന്ന എഞ്ചിനിയര്.\nപുരാതനകാലത്തെ ശില്‍പഭംഗികള് അവസരം കിട്ടുമ്പോഴെല്ലാം തേടിനടന്നു കാണുന്ന എനിക്ക് ആധുനിക കാലത്തെ ഈ അത്ഭുതം മനുഷ്യന് ഇപ്പോഴും ഇങ്ങിനെയൊക്കെ സാധ്യമാണ് എന്ന് വെളിവാക്കി തന്നു. നിറഞ്ഞ സന്ധ്യയ്ക്ക് ഗ്രാന്‍ഡ് മോസ്‌കിന്റെ കാഴ്ച അവര്‍ണനീയമാണ്. അസ്തമനസൂര്യന്റെ ചുവന്ന രശ്മികള് വെളുത്ത മാര്‍ബിള് പ്രതലത്തില് വന്നു വീഴുമ്പോള്, ദൃശ്യം വിഷാദ പൂര്‍ണമാകുന്നു. ആ കാഴ്ചയ്ക്ക് വൈകാരിക സ്പര്‍ശം നല്‍കുന്ന ഒരു കാര്യം കൂടിയുണ്ട് ഈ പള്ളിയില്: ഇതിനോട് ചേര്‍ന്നാണ് ഷെയ്ഖ് സായദിന്റെ ഖബര്. ഉന്നതനായ ഭരണാധികാരിക്ക് ഉത്തമമായ നിദ്രാസ്ഥലം..\nകൊങ്ങിണിയുടെ കിലുക്കവും കടലിന്റെ താളവും പ്രണയത്തിന്റെ തിരയടിയും. ഗോവ ഒരു ..


ഭോപ്പാല് സംഭവം: മുഖ്യമന്ത്രി പിണറായിയുടെ പ്രസ്താവന തരംതാണതെന്ന് കുമ്മനം - dnnewsonline\nNews\t‘കേരളത്തിലുള്ളവര് എന്നെ വിളിക്കുന്നത് എഴുപതുകാരനെന്നാണ് ’ നിക്ക് ഉട്ടിനെ അത്ഭുതപ്പെടുത്തി മമ്മൂട്ടി\nNews\tകീഴാറ്റൂരിലെ സമരപ്പന്തല് കത്തിച്ച സിപിഐഎം പ്രവര്‍ത്തകര്‍ക്കെതിരെ കേസെടുത്തു\nഭോപ്പാല് സംഭവം: മുഖ്യമന്ത്രി പിണറായിയുടെ പ്രസ്താവന തരംതാണതെന്ന് കുമ്മനം\nDecember 11, 2016\tDeveloping Story\t, Kerala\t, Latest News\t, Lead Story\t, News\nഭോപ്പാലിലെ സ്വീകരണ പരിപാടി ഉപേക്ഷിച്ച് മടങ്ങിയതിനു ശേഷം ബിജെപിയേയും ആര്‍എസ്എസിനേയും കുറ്റപ്പെടുത്തുന്ന മുഖ്യമന്ത്രിയുടെ പ്രസ്താവന തരംതാണതാണെന്ന് ബിജെപി സംസ്ഥാന അധ്യക്ഷന് കുമ്മനം രാജശേഖരന്. സിപിഐഎമ്മിന്റെ അക്രമ രാഷ്ട്രീയത്തിനെതിരെ ഏതോ സംഘടന പ്രതിഷേധിക്കാന് ഇടയുണ്ടെന്ന പൊലീസ് റിപ്പോര്‍ട്ട് അറിഞ്ഞപ്പോള് പരിപാടി ഉപേക്ഷിക്കാന് തീരുമാനമെടുത്തത് പിണറായി വിജയന് തന്നെയാണ്. പ്രതിഷേധക്കാരെ അനുനയിപ്പിച്ച ശേഷം വീണ്ടും പൊലീസ് ബന്ധപ്പെട്ടെങ്കിലും പരിപാടി ഉപേക്ഷിച്ചു മടങ്ങുകയാണെന്ന മറുപടിയാണ് മുഖ്യമന്ത്രി നല്‍കിയത്. അതിനു ശേഷം ഇത് ബിജെപി ആര്‍എസ്എസ് പ്രവര്‍ത്തകരുടെ കുറ്റമായി ചിത്രീകരിക്കുന്നത് രാഷ്ട്രീയ ധാര്‍മ്മികതയ്ക്ക് ചേര്‍ന്നതല്ല.\nസംസ്ഥാനത്ത് ബിജെപി പ്രവര്‍ത്തകര്‍ക്കും ഓഫിസുകള്‍ക്കും സംരക്ഷണം നല്‍കാന് കഴിയാത്തവരാണ് മധ്യപ്രദേശത്തെ പ്രതിഷേധത്തെ കുറ്റപ്പെടുത്തുന്നത്. ബിജെപിയുടെ സംസ്ഥാന കമ്മിറ്റി ഓഫിസ് ആക്രമിച്ച് ആഴ്ചകള് കഴിഞ്ഞിട്ടും സര്‍ക്കാരിന് ഇതുവരെ പ്രതികളെ പിടികൂടാന് കഴിഞ്ഞിട്ടില്ല.\nമധ്യപ്രദേശില് സംഭവിച്ച കാര്യങ്ങള്‍ക്ക് മാപ്പ് പറഞ്ഞിട്ട് കാര്യമില്ലെന്നും ആര്‍എസ്എസിന്റെ സംസ്‌കാരമാണ് കാട്ടിയതെന്നും മുഖ്യമന്ത്രി പിണറായി വിജയന് ഇന്ന് കുറ്റപ്പെടുത്തിയിരുന്നു. പിണറായിക്കെതിരെയുളള നടപടി പ്രതിഷേധാര്‍ഹമാണെന്നും ഫെഡറല് മര്യാദയുടെ ലംഘനമാണെന്നും മുന് മുഖ്യമന്ത്രി ഉമ്മന്‍ചാണ്ടിയും പറഞ്ഞിരുന്നു.\nസമ്മേളനവേദിയായ ഭോപാല് സ്‌കൂള് ഓഫ് സോഷ്യല് സയന്‍സസ് ഹാളിലേക്ക് പോകുമ്പോഴായിരുന്നു ആര്‍എസ്എസ് പ്രതിഷേധമുണ്ടാകുമെന്ന് പൊലീസ് പിണറായിയെ അറിയിച്ചത്. പ്രതിഷേധമുണ്ടാകാന് ഇടയുള്ളതിനാല് പരിപാടി ഒഴിവാക്കണമെന്ന് എസ്പിയുടെ നിര്‍ദേശമുള്ളതായി പൊലീസ് ഉദ്യോഗസ്ഥന് അറിയിക്കുകയായിരുന്നു.\nഗുജറാത്ത് മുഖ്യമന്ത്രിയായിരുന്ന നരേന്ദ്രമോദി ശിവഗിരി സന്ദര്‍ശിക്കാനെത്തിയപ്പോള് കരിദിനം ആചരിച്ച് ഹര്‍ത്താല് പ്രതീതി സൃഷ്ടിച്ചത് ആരാണെന്ന് പിണറായി വിജയന് ഓര്‍ക്കുന്നത് നന്നായിരിക്കും. അന്ന് അദ്ദേഹത്തിനെ ഫോണില് വിളിച്ച് ക്ഷമാപണം നടത്താനോ അപലപിക്കാനാ ഇവിടുത്തെ ഭരണാധികാരികള് തയ്യാറായില്ല. മാത്രവുമല്ല ഭരണപക്ഷവും പ്രതിപക്ഷവും ഒരുമിച്ച് നരേന്ദ്രമോദിക്ക് ഗോബാക്ക് വിളിക്കുകയാണ് ചെയ്തത്. എങ്കിലും മടങ്ങിപ്പോയ ശേഷം മലയാളികളെ ഒന്നടങ്കം ആക്ഷേപിക്കാനോ പരാതിപ്പെടാനോ അദ്ദേഹം തയ്യാറായിട്ടില്ല. ഇതാണ് ശരിക്കും സംസ്‌കാരങ്ങള് തമ്മിലുള്ള വ്യത്യാസമെന്ന് പിണറായി വിജയന് മനസിലാക്കണമെന്നും കുമ്മനം ആവശ്യപ്പെട്ടു.\nTags Kummanam Rajasekharan\nPrevious article ബ്ലാസ്റ്റേഴ്‌സിന് മമ്മൂട്ടിയുടെ വിജയാശംസകള്\nNext article വരട്ടാറിന്‍പ്രഭവത്തിങ്കല് രണ്ട് ദേവതാപസര്


Central government fixes rates of flight tickets for next three months | ടിക്കറ്റ് കൊള്ള നടക്കില്ല: വിമാനയാത്രാ നിരക്ക് നിശ്ചയിക്കുന്നത് കേന്ദ്രം, മാനദണ്ഡങ്ങൾ ഇങ്ങനെ.. - Malayalam Oneindia\n6 min ago ബിജെപിയിൽ ചേർന്നത് തെറ്റായിപോയി; പ്രായശ്ചിത്തമായി തലമുണ്ഡനം ചെയ്ത് 200ൽ അധികം പ്രവർത്തകർ\n16 min ago സുധാകരന്‍റെ സ്വപ്നം യാഥാര്‍ത്ഥ്യമാകുമോ: നിര്‍ണ്ണായകം ചെന്നിത്തലയുടേയും ഉമ്മന്‍ചാണ്ടിയുടേയും നിലപാട്\n33 min ago ഒരു നേരത്തെ വിശപ്പടക്കാന് കഴിച്ച ആമയിറച്ചി എടുത്തത് 32 ജീവനുകള്; കൊല്ലത്തെ ഞെട്ടിച്ച ദുരന്തം, അറുപതാണ്ട്\nടിക്കറ്റ് കൊള്ള നടക്കില്ല: വിമാനയാത്രാ നിരക്ക് നിശ്ചയിക്കുന്നത് കേന്ദ്രം, മാനദണ്ഡങ്ങൾ ഇങ്ങനെ..\nUpdated: Thu, May 21, 2020, 18:19 [IST]\nദില്ലി: കൊറോണ വൈറസ് വ്യാപനത്തോടെ രണ്ട് മാസമായി നിർത്തിവെച്ച വിമാന സർവീസ് പുനരാരംഭിക്കുമ്പോൾ ടിക്കറ്റ് ബുക്കിംഗിൽ നിർദേശവുമായി വ്യോമയാന മന്ത്രാലയം. ഓരോ റൂട്ടിലെയും ഏറ്റവും കുറഞ്ഞതും കൂടിയതുമായ നിരക്ക് സർക്കാർ നിർദേശിക്കുമെന്നാണ് വ്യോമയാന മന്ത്രാലയം പുറത്തിറക്കിയ മാർഗ്ഗനിർദേശത്തിൽ പറയുന്നത്. കൊറോണ പ്രതിസന്ധിക്കിടെ സർക്കാർ നിർദേശിക്കുന്ന നിരക്ക് അംഗീകരിച്ച് സർവീസ് നടത്താൻ വിമാനകമ്പനികൾ തയ്യാറാകണമെന്നും വ്യോമയാന മന്ത്രാലയം ആവശ്യപ്പെട്ടിട്ടുണ്ട്. മെയ് 25 മുതലാണ് ആഭ്യന്തര വിമാന സർവീസുകൾക്ക് തുടക്കം കുറിക്കുന്നത്.\nവരുന്ന മൂന്ന് മാസത്തേക്ക് മുംബൈ- ദില്ലി വിമാനനിരക്ക് 3500നും 10000 നും ഇടയിലായിരിക്കുമെന്നാണ് കേന്ദ്ര വ്യോമയാന മന്ത്രി ഹർദീപ് സിംഗ് പുരി അറിയിച്ചത്. യാത്രാ സമയം ഓരോ റൂട്ടിന്റെയും പ്രത്യേകത എന്നിവ കണക്കിലെടുത്താനും യാത്രാ നിരക്ക് നിശ്ചയിക്കുന്നത്. 0-30, 30-60, 60-90, 90-120, 120- 150, 150-180, 120-210 എന്നിങ്ങനെ ഏഴ് വിഭാഗങ്ങളായി തിരിച്ചായിരിക്കും യാത്രാനിരക്ക് നിശ്ചയിക്കുന്നത്. ദില്ലി- മുംബൈ റൂട്ടിൽ 6,700 രൂപയായിരിക്കും യാത്രാ നിരക്ക്.\nരാജ്യത്ത് ആഭ്യന്തര സർവീസ് പുനരാരംഭിക്കുന്നതുമായി ബന്ധപ്പെട്ട് വ്യോമയാന മന്ത്രാലയം വിശദമായ മാർഗ്ഗനിർദേശങ്ങൾ പുറപ്പെടുവിച്ചിരുന്നു. വിമാന യാത്രക്കാരുടെ കൈവശം ആരോഗ്യ സേതു ആപ്പ് നിർബന്ധമാക്കിയിട്ടുണ്ട്. ആപ്പ് ഗ്രീൻമോഡ് അല്ലാത്തവരെ വിമാനത്തിലേക്ക് പ്രവേശിപ്പിക്കില്ല. 14 വയസ്സിൽ താഴെയുള്ളവർക്ക് മാത്രമാണ് ഇതിൽ ഇളവുള്ളത്. യാത്ര പുറപ്പെടുന്നതിന് നാല് മണിക്കൂർ മുമ്പ് തന്നെ വിമാനത്താവളത്തിൽ എത്തിയിരിക്കണമെന്നും തെർമൽ സ്ക്രീനിംഗിന് വിധേയമായിരിക്കണമെന്നുമാണ് ചട്ടം.\nഅതേ സമയം യാത്രക്കാർ കൃത്യസമയത്ത് തന്നെ വിമാനത്താവളത്തിലെത്തണമെന്നും നിർദേശമുണ്ട്. കണ്ടെയ്ൻമെന്റ് സോണിൽ നിന്നുള്ളവർ വിമാന യാത്രക്ക് മുതിരരുതെന്ന് കർശന നിർദേശമുണ്ട്. മാസ്കും ഗ്ലൌസും ധരിക്കാതെ എത്തുന്നവരെയും യാത്ര ചെയ്യാൻ അനുവദിക്കില്ല. ഇരിപ്പിടങ്ങൾ ക്രമീകരിക്കുമ്പോഴും സോഷ്യൽ ഡിസ്റ്റൻസിംഗ് പാലിക്കുന്നുണ്ടെന്ന് ഉറപ്പാക്കണം.\nട്രോളികൾ ഉപയോഗിക്കുന്നതിനും നിയന്ത്രണമുണ്ട്. അത്യാവശ്യ ഘട്ടങ്ങളിൽ മാത്രം അനുവദിക്കുന്ന ട്രോളികൾ അണുവിമുക്തമാക്കേണ്ടതും നിർബന്ധമാണ്. വിമാനത്താവളത്തിന്റെ ലോഞ്ചിലോ ടെർമിനലിലോ പത്രങ്ങൾ മാസികകൾ, മറ്റ് പുസ്തകങ്ങൾ എന്നിവ വിൽക്കുന്നതിന് വിലക്ക് ഏർപ്പെടുത്തിയിട്ടുണ്ട്. ഒരു തരത്തിലുള്ള ഭക്ഷണവും വിമാനത്തിൽ ഏർപ്പെടുത്തുകയില്ല. ഒരു തരത്തിലുമുള്ള അസുഖങ്ങളുള്ളവരെയും വിമാനത്താവളത്തിൽ ജോലിയിൽ പ്രവേശിക്കാൻ അനുവദിക്കുകയില്ല. ഇങ്ങനെയുള്ള നിർദേശങ്ങളാണ് കേന്ദ്ര വ്യോമയാന മന്ത്രാലയം പുറത്തിറക്കിയിട്ടുള്ളത്.\ncoronavirus flight service flight ticket rate aviation ministry lock down വിമാനം ടിക്കറ്റ് സമയം ദില്ലി മുംബൈ ഇന്ത്യ കേന്ദ്രസർക്കാർ cental government\nCentral government fixes rates of flight tickets for next three months


ബിഗ് ബോസ് വീട്ടിലെ ഗേറ്റ് തളളി തുറന്ന് അര്‍ച്ചന പുറത്തേക്ക്; ഇന്നലെ അരങ്ങേറിയത് നടകീയ നിമിഷങ്ങള് | Daily Indian Herald\nSeptember 24, 2018 12:45 pm By : Indian Herald Staff\nനൂറാം ദിനമെന്ന ലക്ഷ്യത്തിലേക്ക് അടുക്കുകയാണ് ബിഗ് ബോസ്. മത്സരം കടുക്കുന്നതിന് മുന്നോടിയായി മറ്റൊരു എലിമിനേഷന് കൂടി അരങ്ങേറിയിരിക്കുകയാണ് ഇപ്പോള്. ആരായിരിക്കും പുറത്തേക്ക് പോവുന്നതെന്ന തരത്തിലുള്ള ചര്‍ച്ചകളും തര്‍ക്കങ്ങളുമൊക്കെ ആരംഭിച്ചിട്ട് നാളുകളേറെയായി. അപ്രതീക്ഷിതമായ നീക്കത്തിലൂടെ പ്രേക്ഷകരെയും മത്സരാര്‍ത്ഥികളെയും ഞെട്ടിക്കുന്ന ബിഗ് ബോസ് ഇത്തവണയും അതാവര്‍ത്തിച്ചിരിക്കുകയാണ്. ആകാംക്ഷഭരിതമായ മുഹൂര്‍ത്തമായിരുന്നു ബിഗ് ഹൗസില് നടന്നത്. അതാത് ആഴ്ചയിലെ താരങ്ങളുടെ പ്രകടനവും പ്രേക്ഷകരുടെ വോട്ടിങ്ങും പരിഗണിച്ചാണ് ആരാണ് പുറത്തേക്ക് പോവുന്നതെന്ന് തീരുമാനിക്കുന്നത്.\nപോയവാരത്തില് കയറില്‍ത്തൂക്കിയ പെട്ടി മുകളിലേക്ക് ഉയരുമ്പോള് അവര് സുരക്ഷിതരാവുന്ന തരത്തിലായിരുന്നു എലിമിനേഷന്. ഇത്തവണയാവട്ടെ തികച്ചും വ്യത്യസ്തമായ രീതിയിലായിരുന്നു. പെട്ടിയുമെടുത്ത് ഗേറ്റിനരികില് പോയി ഗേറ്റ് നീക്കി തുറക്കാനായി ശ്രമിക്കുകയെന്നതായിരുന്നു ഇത്തവണത്തെ രീതി. ആദ്യം പോയത് സാബുവായിരുന്നു. പരാജിതനായി സന്തോഷത്തോടെ അദ്ദേഹം ബിഗ് ഹൗസിലേക്ക് തിരികെയത്തി. പിന്നാലെ പോയത് പേളിയായിരുന്നു. പേളിക്ക് പിന്നാലെയാണ് അര്‍ച്ചന പോയത്. ബിഗ് ബോസ് മലയാളത്തിലെ ശക്തനായ മത്സരാര്‍ത്തികളിലൊരാളാണ് ഷിയാസ്. മോഡലിങ് രംഗത്തും പരസ്യത്തിലുമൊക്കെയായി സജീവമായ താരം പരിപാടി തുടങ്ങിയതിന് ശേഷമാണ് ബിഗ് ഹൗസിലേക്ക് എത്തിയത്.\nകോഴിയും മണ്ടനുമൊക്കെയായാണ് എല്ലാവരും താരത്തെ ചിത്രീകരിക്കുന്നത്. പെട്ടെന്ന് ദേഷ്യം വരുന്ന പ്രകൃതക്കാരനായ താരത്തെ പലപ്പോഴും മറ്റുള്ളവര് പ്രകോപിതനാക്കാറുമുണ്ട്. ഇത്തവണത്തെ നോമിനേഷനില് ആരെയാണ് നോമിനേറ്റ് ചെയ്തതെന്നും അതിന് പിന്നിലെ കാരണത്തെക്കുറിച്ചും മോഹന്‍ലാല് ഓരോരുത്തരോടും ചോദിച്ചിരുന്നു. തന്നെ നോമിനേറ്റ് ചെയ്യാനുള്ള സാബുവിന്റെ കാരണത്തെക്കുറിച്ചറിഞ്ഞതില്‍പ്പിന്നെയാണ് പുറത്തേക്ക് പോവണമെന്ന ആവശ്യത്തില് താരം ഉറച്ചുനിന്നത്. പൊട്ടിക്കരഞ്ഞാണ് ഇതിനായി ആവശ്യപ്പെട്ടതും. മലയാളം അറിയാത്തത് കൊണ്ടാണ് തന്നെ നോമിനേറ്റ് ചെയ്തതെന്ന് സാബു പറഞ്ഞതാണ് ഷിയാസിനെ വിഷമിപ്പിച്ചത്. ശ്രീനി ഫിനാലേയിലേക്ക് എത്തിയതിന് ശേഷം സ്വഭാവത്തില് വല്ല മാറ്റം വന്നോയെന്നും അത്തരത്തിലൊരു ആരോപണം പേളി ഉന്നയിച്ചിരുന്നവല്ലോയെന്നും മോഹന്‍ലാല് ചോദിച്ചിരുന്നു.\nഅങ്ങനെ പറഞ്ഞുപോയതില് ക്ഷമ ചോദിക്കുന്നുവെന്ന് പേളി പറഞ്ഞിരുന്നു. ശ്രീനിയുടെ മോതിരം തിരികെ കൊടുക്കാനുദ്ദേശിക്കുന്നുണ്ടോയെന്ന് മോഹന്‍ലാല് താരത്തോട് ചോദിച്ചിരുന്നു. പെട്ടിയുമെടുത്ത് ഗേറ്റിനരികിലേക്ക് പോവുമ്പോള് പേളിയെ കെട്ടിപ്പിടിച്ചാണ് ശ്രീനി യാത്രയാക്കിയത്. താരം കരയുന്നുമുണ്ടായിരുന്നു. എന്നാല് നീ ഇതുവരെ പരിപാടിയില് കരഞ്ഞിട്ടില്ലെന്നും ശക്തനായി തുടരണമെന്നുമായിരുന്നു പേളി പറഞ്ഞത്. ഗേറ്റ് തള്ളാനായി ശ്രമിച്ചെങ്കിലും അത് നടന്നില്ല. ഇതോടെയാണ് പേളിയും സുരക്ഷിതയാണെന്ന് ബിഗ് ബോസ് അറിയിച്ചത്. മത്സരത്തില് ജയിക്കാനായി താന് ഏത് തരത്തിലുള്ള നമ്പറും പുറത്തിറക്കുമെന്നും ഇവിടയെല്ലാവരേയും അത്തരത്തില് കളിയാക്കാറുണ്ടെന്നും അതുപോലൊന്നായി കണ്ടാല് മതി ഇതെന്നും സാബു ഷിയാസിനോട് പറഞ്ഞുവെങ്കിലും അത് താരം മുഖവിലക്കെടുത്തിരുന്നില്ല.\nഇവിടെ വെച്ച് സംസാരിച്ച് പരിഹരിക്കാവുന്ന വിഷയമാണത്. ഷിയാസിന് പുറത്തേക്ക് പോവാന് സമയമായിട്ടില്ലെന്നും ജനങ്ങള് അത്തരത്തിലൊരു കാര്യം ആഗ്രഹിക്കുന്നില്ലെന്നുമായിരുന്നു മോഹന്‍ലാല് പറഞ്ഞത്. ഇതോടെയാണ് മറ്റുള്ളവര്‍ക്ക് ആശ്വാസമായത്. ഷിയാസിന്റെ വാക്കുകള് കേട്ട് അതിഥിയും കരയുന്നുണ്ടായിരുന്നു. പേളിക്ക് ശേഷമാണ് അര്‍ച്ചന പെട്ടിയുമെടുത്ത് ഗേറ്റിനരികിലേക്ക് പോയത്. പോവുന്നതിന് മുന്‍പായി എല്ലാവരേയും ആലിംഗനം ചെയ്തിരുന്നു. താരത്തിന് മുന്നില് ഗേറ്റ് തുറന്നതോടെയാണ് ഇത്തവണത്തെ എലിമിനേഷനില് പുറത്തേക്ക് പോവുന്നത് അര്‍ച്ചനയാണെന്ന് വ്യക്തമായത്. സന്തോഷവതിയായാണ് താരം മോഹന്‍ലാലിന് മുന്നിലെത്തിയത്. നീണ്ട നാളുകള്‍ക്ക് ശേഷം പുറത്തേക്ക് വരാനായതിന്റെ ത്രില്ലിലായിരുന്നു താരം. രമേഷെന്ന് മോഹന്‍ലാലിനെ വിളിച്ചായിരുന്നു സംഭാഷണം തുടങ്ങിയത്. അര്‍ച്ചനയുടെ അടുത്ത സുഹൃത്തുക്കളിലൊരാള് കൂടിയായ ദീപന് താരത്തെ പുറത്താക്കിയ നിലപാടില് അതൃപ്തി പ്രകടിപ്പിച്ച് രംഗത്തെത്തിയിട്ടുണ്ട്. ശക്തരായ മത്സരാര്‍ത്ഥികളിലൊരാളെ പുറത്താക്കിയ നടപടിയില് വിയോജിപ്പുണ്ടെന്ന് താരം പറഞ്ഞതായി വിവിധ മാധ്യമങ്ങള് റിപ്പോര്‍ട്ട് ചെയ്തിട്ടുണ്ട്. അര്‍ച്ചനയുടെ ആരാധകരും ഈ തീരുമാനത്തില് അതൃപ്തരാണ്. വരുംനാളുകളില് ബിഗ് ബോസില് എന്തൊക്കെ സംഭവിക്കുമെന്നറിയാനായി കാത്തിരിക്കുകയാണ് പ്രേക്ഷകര്


ലോകകപ്പ് യോഗ്യത; അൻഡോറയെ തകർത്ത് ഇംഗ്ലണ്ട് - Newscom - Malayalam News\nലോകകപ്പ് യോഗ്യത; അൻഡോറയെ തകർത്ത് ഇംഗ്ലണ്ട്\nലോകകപ്പ് യോഗ്യതാ മത്സരത്തിൽ ഇംഗ്ലണ്ടിന് ജയം. അൻഡോറയെ എതിരില്ലാത്ത നാലു ഗോളുകൾക്കാണ് ഇംഗ്ലണ്ട് തോൽപ്പിച്ചത്. ഗ്രൂപ്പ് ഐയിൽ ഇതുവരെ നടന്ന എല്ലാ മത്സരത്തിലും ജയിച്ചാണ് ഇംഗ്ലണ്ട് വിജയക്കുതിപ്പ് തുടരുന്നത്. ഇംഗ്ലണ്ടിനായി ജെസ്സി ലിംഗാർഡ് ഇരട്ട ഗോളുകൾ നേടിയപ്പോൾ നായകൻ ഹാരീ കെയിനും ബുക്കായോ സാകയും ഒരോ ഗോളുകൾ സ്വന്തമാക്കി. കളിയുടെ 18-ാം മിനിറ്റിലാണ് ലിംഗാർഡിന്റെ ആദ്യ ഗോൾ വീണത്. രണ്ടാംപകുതിയിൽ 72-ാം മിനിറ്റിൽ ലഭിച്ച പെനാൽറ്റി മുതലാക്കി ഹാരീ കെയിൻ രണ്ടാം ഗോൾ നേടി. ആറുമിനിറ്റിനകം ലിംഗാർഡ് തന്റെ രണ്ടാം ഗോളിലൂടെ ടീമിന് 3-0ന് ലീഡ് നൽകി. 85-ാം മിനിറ്റിൽ സാക നാലാമത്തെ ഗോളും ഇംഗ്ലണ്ടിന് സമ്മാനിച്ചു.\nവിഷ്‌ണു വിനോദ് തിളങ്ങി; കേരളത്തിന് കൂറ്റന് സ്‌കോര്\nസെമി ഫൈനൽ വേദി മാറ്റണമെന്ന ആവശ്യവുമായി ബ്രസീൽ കോച്ച്


നിവിന് പോളിയുടെ സുന്ദരിയായ നായിക ഇനി സല്‍മാന് ഖാന്റെ ട്യൂബ് ലൈറ്റില്!! | Isha Talwar bagsarole in Salman Khan’s Tubelight - Malayalam Filmibeat\nനിവിന് പോളിയുടെ സുന്ദരിയായ നായിക ഇനി സല്‍മാന് ഖാന്റെ ട്യൂബ് ലൈറ്റില്!!\n| Updated: Tuesday, January 3, 2017, 16:06 [IST]\nഅതെ, നിവിന് പോളിയുടെ നായികയായിട്ട് തന്നെയാണ് ഇന്നും ഇഷ തല്‍വാറിനെ മലയാളികള്‍ക്ക് പരിചയം. തട്ടത്തിന് മറയത്ത് എന്ന ചിത്രത്തിലെ അയ്ഷയാണ് ഇഷയുടെ ആദ്യകഥാപാത്രം. തുടര്‍ന്ന് ബാംഗ്ലൂര് ഡെയ്‌സിലും നിവിന്റെ ജോഡിയായി ഇഷ അഭിനയിച്ചു.\nമമ്മൂട്ടി, ഫഹദ് ഫാസില് ഉള്‍പ്പടെയുള്ളവര്‍ക്കൊപ്പം അഭിനയിച്ചെങ്കിലും ഇഷ തല്‍വാറിന്റെ ഹിറ്റ് ജോഡി നിവിന് തന്നെയാണ്. തമിഴിലും തെലുങ്കിലും ഇഷ ഇതിനോടകം അഭിനയിച്ചു കഴിഞ്ഞു.\nബോളിവുഡിലും ഇഷ തല്‍വാര് സാന്നിധ്യം അറിയിച്ചിട്ടുണ്ട്. സല്‍മാന് ഖാന് നായകനായി എത്തുന്ന ട്യൂബ് ലൈറ്റാണ് ഇഷയുടെ പുതിയ ബോളിവുഡ് ചിത്രം. കബിര് ഖാന് സംവിധാനം ചെയ്യുന്ന ചിത്രത്തില് അതിഥി വേഷമാണ് ഇഷയ്ക്ക്.\nതാന് വലിയ കബിര് ഖാന് ആരാധികയാണെന്നും, അദ്ദേഹത്തിന്റെ സിനിമയില് ചെറുതെങ്കിലും ഒരു വേഷം കിട്ടിയതില് വലിയ സന്തോഷമുണ്ട് എന്നും ഇഷ പറയുന്നു. 1962 ല് നടന്ന സിനോ - ഇന്ത്യന് യുദ്ധത്തെ അടിസ്ഥാനമാക്കി ഒരുക്കുന്ന ചരിത്ര ചിത്രമാണ് ട്യൂബ് ലൈറ്റ്. മുംബൈയും മണാലിയുമാണ് പ്രധാന ലൊക്കേഷന്.\nബോളിവുഡില് ധാരാളം അവസരങ്ങള് ലഭിയ്ക്കുന്നുണ്ടെങ്കിലും മലയാളം വിട്ട് പോകാന് ഉദ്ദേശമില്ല എന്ന് ഇഷ പറയുന്നു. ക്രോസ് റോഡാണ് ഇഷയുടെ പുതിയ മലയാള സിനിമ.\nആല്‍ബേര്‍ട്ട് സംവിധാനം ചെയ്യുന്ന ക്രോസ് റോഡ് എന്ന ചിത്രത്തിലെ തന്റെ ഭാഗങ്ങള് ചിത്രീകരിച്ചു കഴിഞ്ഞു എന്ന് ഇഷ അറിയിച്ചു. മായ എന്ന ഭരതനാട്യം നര്‍ത്തകിയുടെ വേഷത്തിലാണ് ചിത്രത്തില് എത്തുന്നത്. കഥക് നര്‍ത്തകിയായ തനിക്ക് ഭരതനാട്യം പഠിച്ചെടുക്കുക വളരെ പ്രയാസയമായിരുന്നു എന്ന് ഇഷ പറയുന്നു.\nRead more about: isha talwar salman khan bollywood ഇഷ തല്‍വാര് സല്‍മാന് ഖാന് ബോളിവുഡ് സിനിമ


അബിതാഭ് ബച്ചനൊപ്പം അഭിനയിക്കാനൊരുങ്ങി ദുല്‍ഖര് സല്‍മാന്; ബച്ചന് എത്തുന്നത് കാമിയോ റോളില് - metromatinee.com Lifestyle Entertainment & Sports\nഅബിതാഭ് ബച്ചനൊപ്പം അഭിനയിക്കാനൊരുങ്ങി ദുല്‍ഖര് സല്‍മാന്; ബച്ചന് എത്തുന്നത് കാമിയോ റോളില്\nമലയാളികളുടെ സ്വന്തം ദുല്‍ഖര് സല്‍മാന് നായകനാവുന്ന മൂന്നാമത്തെ ബോളിവുഡ് ചിത്രത്തിന്റെ വിവരങ്ങള് കുറച്ച് ദിവസങ്ങള്‍ക്ക് മുമ്പാണ് പുറത്ത് വന്നത്. ഇപ്പോഴിതാ ആര് ബാല്‍കി സംവിധാനം ചെയ്യുന്ന ചിത്രത്തില് കാമിയോ റോളില് അമിതാബ് ബച്ചന് എത്തുന്നു എന്നതാണ് പുതിയ വിവരം.\nഅബിതാഭ് ബച്ചനൊപ്പം ദുല്‍ഖര് അഭിനയിക്കുന്നതിന്റെ ആവേശത്തിലാണ് ഡിക്യൂവിന്റെ ആരാധകര്. പൂജ ഭട്ട്, സണ്ണി ഡിയോള്, ശ്രേയ ധന്വന്തരി എന്നിവരാണ് മറ്റു പ്രധാനകഥാപാത്രങ്ങളെ അവതരിപ്പിക്കുന്നത്. നിലവില് ചിത്രത്തിന്റെ ഷൂട്ടിങ്ങ് പുരോഗമിക്കുകയാണ്.\nകര്‍വാന് എന്ന ചിത്രമാണ് ദുല്‍ഖറിന്റെ ആദ്യ ബോളിവുഡ് ചിത്രം. അതിന് ശേഷം സോയ ഫാക്ടര് എന്ന ചിത്രത്തിലാണ് ദുല്‍ഖര് അഭിനയിച്ചത്. സോനം കപൂര് ആയിരുന്നു ദുല്‍ഖറിന്റെ നായിക.\nഅതേസമയം റോഷന് ആന്‍ഡ്രൂസ് സംവിധാനം ചെയ്ത സല്യൂട്ടാണ് അവസാനമായി ചിത്രീകരണം പൂര്‍ത്തിയായ ദുല്‍ഖര് ചിത്രം. കൊല്ലം, തിരുനനന്തപുരം, കാസര്‍കോട്, ഡല്‍ഹി എന്നിവിടങ്ങളായിരുന്നു ചിത്രത്തിന്റെ ലൊക്കേഷനുകള്.\nഅരവിന്ദ് കരുണാകര് എന്ന പൊലീസുകാരന്റെ വേഷമാണ് സെല്യൂട്ടില് ദുല്‍ഖറിന്റെത്. ബോളിവുഡ് താരം ഡയാന പെന്റിയാണ് ചിത്രത്തിലെ നായിക. മനോജ് കെ ജയന്, ലക്ഷ്മി ഗോപാല സ്വാമി, സാനിയ ഈയപ്പന്, ബിനു പപ്പു, അലന്‍സിയര്, വിജയകുമാര് എന്നിവരാണ് ചിത്രത്തിലെ മറ്റ് പ്രധാന കഥാപാത്രങ്ങള്.\nRelated Topics:Amitabh Bachchan, Dulquer Salmaan\nമരയ്ക്കാറും ആറാട്ടും ഉള്‍പ്പെടെയുള്ള സിനിമകള് തിയറ്ററില് റിലീസ് ചെയ്യുമെന്ന് തിയറ്റര് ഉടമകളുടെ സംഘടനയായ ഫിയോക്. തിങ്കളാഴ്ച തിയറ്ററുകള് തുറക്കാനിരിക്കെ മള്‍ട്ടിപ്ലെക്‌സ്, തിയറ്റര്...\nചൈനയില് നിന്നും ആരോ തന്റെ ഇന്‍സ്റ്റഗ്രാം ഹാക്ക് ചെയ്ത് താലിബാനെ കുറിച്ചുള്ള സ്റ്റോറികളെല്ലാം നീക്കം ചെയ്തു; ഇത് വലിയൊരു അന്താരാഷ്ട്ര ഗൂഢാലോചനയാണെന്ന് കങ്കണ


പരിശീലനവും എന്‍ട്രി ലെവല് ജോലിയുമായി എച്ച്.സി.എല്.ഏര്‍ളി കരിയര് പ്രോഗ്രാം | HCL early career programs for students\nAug 16, 2021, 02:24 PM IST\nപരിശീലനം വിജയകരമായി പൂര്‍ത്തിയാക്കുമ്പോള് എച്ച്.സി.എല്. ഫുള് ടൈം ജോലി നല്‍കും. പ്രതിവര്‍ഷം 1,70,000 രൂപ മുതല് 2,20,000 രൂപ വരെ വേതനം ലഭിക്കാം\nപ്ലസ് ടു പൂര്‍ത്തിയാക്കിയവര്‍ക്ക് 12 മാസത്തെ പരിശീലനം. തുടര്‍ന്ന്, എന്‍ട്രി ലെവല് ഇന്‍ഫര്‍മേഷന് ടെക്‌നോളജി തൊഴിലവസരം. ജോലിക്കൊപ്പം ഉന്നതപഠനത്തിന് അവസരം. എച്ച്.സി.എല്. ടെക്‌നോളജീസാണ് ടെക്ബീഏര്‍ളി കരിയര് പ്രോഗ്രാമിലൂടെ ഈ അവസരമൊരുക്കുന്നത്.\nപ്ലസ്ടു തല കോഴ്‌സ് 2020-ലോ 2021-ലോ പൂര്‍ത്തിയാക്കിയവര്‍ക്ക് അപേക്ഷിക്കാം. പ്ലസ് ടു തല പ്രോഗ്രാമില് മാത്തമാറ്റിക്‌സ്/ ബിസിനസ് മാത്തമാറ്റിക്‌സ് ഒരു വിഷയമായി പഠിക്കണം. പ്ലസ് ടു പരീക്ഷയില് കുറഞ്ഞത് 60 ശതമാനം മാര്‍ക്കുള്ളവരെ അസോസിയേറ്റ്‌സ് മേഖലയില് പരിഗണിക്കും. ഐ.ടി. സര്‍വീസസിലേക്കു പരിഗണിക്കപ്പെടാന് ബോര്‍ഡിനനുസരിച്ച് പ്ലസ് ടു തലത്തില് നിശ്ചിത മാര്‍ക്കുവേണം. നാഷണല് ഇന്‍സ്റ്റിറ്റ്യൂട്ട് ഓഫ് ഓപ്പണ് സ്‌കൂളിങ് 85 ശതമാനം, സി.ബി.എസ്.ഇ. 80 ശതമാനം, ഐ.സി.എസ്.ഇ. 80 ശതമാനം, കേരള ബോര്‍ഡ് 75 ശതമാനം. പ്ലസ് ടു തലത്തില് മാത്തമാറ്റിക്‌സ്/ബിസിനസ് മാത്തമാറ്റിക്‌സിന് 60 ശതമാനം മാര്‍ക്ക് നേടണം.\nഇന്റേണ്‍ഷിപ്പ് കാലയളവില് 10,000 രൂപ സ്‌റ്റൈപ്പന്‍ഡ് ലഭിക്കും. പരിശീലനം വിജയകരമായി പൂര്‍ത്തിയാക്കുമ്പോള് എച്ച്.സി.എല്. ഫുള് ടൈം ജോലി നല്‍കും. പ്രതിവര്‍ഷം 1,70,000 രൂപ മുതല് 2,20,000 രൂപ വരെ വേതനം ലഭിക്കാം. ജോലിക്കൊപ്പം ബിറ്റ്‌സ് പിലാനിയില്/ശാസ്ത്ര യൂണിവേഴ്‌സിറ്റിയില് ഉന്നതപഠന അവസരവും ലഭിക്കും.\nhttps://registrations.hcltechbee.com/ വഴി രജിസ്റ്റര് ചെയ്യാം. സമയപരിധി പറഞ്ഞിട്ടില്ല. തുടര്‍ന്ന്, രണ്ടാം ഘട്ടത്തില് എച്ച്.സി. എല്, കരിയര് ആപ്റ്റിറ്റിയൂഡ് ടെസ്റ്റ് (സി.എ.ടി) ഉണ്ട്. മൂന്നാം ഘട്ടം അഭിമുഖം.\nപരിശീലനം നോയിഡ, ലഖ്‌നൗ, നാഗ്പുര്, ചെന്നൈ, ഹൈദരാബാദ്, മധുര, വിജയവാഡ കേന്ദ്രങ്ങളിലൊന്നില് ആയിരിക്കും. ഈ കാലയളവില് കുറഞ്ഞത് 90 ശതമാനം മാര്‍ക്ക് നേടുന്നവര്‍ക്ക് പ്രോഗ്രാം ഫീ പൂര്‍ണമായും ഒഴിവാക്കും. 85 ശതമാനത്തിനും 90 ശതമാനത്തിനും ഇടയ്ക്ക് മാര്‍ക്ക് ലഭിച്ചാല്, 50 ശതമാനം ഫീ വെയ്‌വര് ലഭിക്കും.\nContent Highlights: HCL early career programs for students


അര്‍ജുന് തെണ്ടുല്‍ക്കറെ ടീമിലെടുത്തത് അദ്ദേഹത്തിന്റെ കഴിവിന്റെ അടിസ്ഥാനത്തില്: ജയവര്‍ധനെ | Looked purely at Arjun Tendulkar's skill sets says Mahela Jayawardene\nഅര്‍ജുന് തെണ്ടുല്‍ക്കറെ ടീമിലെടുത്തത് അദ്ദേഹത്തിന്റെ കഴിവിന്റെ അടിസ്ഥാനത്തില്: ജയവര്‍ധനെ\nFeb 19, 2021, 12:39 PM IST\nഓള്‍റൗണ്ടറായ അര്‍ജുന് ഈയിടെ മുംബൈ സീനിയര് ടീമില് ഇടം നേടിയിരുന്നു.\nമുംബൈ: സച്ചിന് തെണ്ടുല്‍ക്കറുടെ മകന് അര്‍ജുന് തെണ്ടുല്‍ക്കറിനെ ടീമിലെടുത്തത് അദ്ദേഹത്തിന്റെ കഴിവിന്റെ അടിസ്ഥാനത്തിലാണെന്ന് മുംബൈ ഇന്ത്യന്‍സ് പരിശീലകന് മഹേല ജയവര്‍ധനെ. ഇന്നലെ നടന്ന ഐ.പി.എല് താര ലേലത്തില് 20 ലക്ഷത്തിലാണ് അര്‍ജുനിനെ മുംബൈ ടീമിലെത്തിച്ചത്.\nഓള്‍റൗണ്ടറായ അര്‍ജുന് ഈയിടെ മുംബൈ സീനിയര് ടീമില് ഇടം നേടിയിരുന്നു. 21 വയസ്സുകാരനായ താരം മുംബൈ ഇന്ത്യന്‍സിലെത്തിയതില് സന്തോഷമുണ്ടെന്ന് ടീമിന്റെ പരിശീലകന് മഹേല ജയവര്‍ധനെ പറഞ്ഞു.\n' അര്‍ജുനെ ടീമിലെത്തിച്ചതില് സന്തോഷമുണ്ട്. കഴിഞ്ഞ രണ്ടു വര്‍ഷങ്ങളായി താരം നന്നായി അധ്വാനിക്കുന്നുണ്ട്. മുംബൈ ഇന്ത്യന്‍സിനുവേണ്ടി കഴിഞ്ഞ സീസണില് നെറ്റ്‌സില് ബൗള് ചെയ്യാന് അര്‍ജുന് എത്തിയിരുന്നു. അദ്ദേഹത്തിന്റെ കഴിവിന്റെ ബലത്തിലാണ് ഞങ്ങള് ആകൃഷ്ടരായത്. പക്ഷേ അര്‍ജുന് വലിയ ഉത്തരവാദിത്വമാണുള്ളത്. അച്ഛനേക്കാള് മികച്ച താരമാകാന് അര്‍ജുന് സാധിക്കും.'- ജയവര്‍ധനെ വ്യക്തമാക്കി.\nമുന് ഇന്ത്യന് താരവും മുംബൈ ഇന്ത്യന്‍സിന്റെ ബൗളിങ് പരിശീലകനുമായ സഹീര് ഖാനുമായി ചര്‍ച്ച നടത്തിയ ശേഷമാണ് അര്‍ജുനെ ടീമിലെത്തിച്ചതെന്നും ജയവര്‍ധനെ പറഞ്ഞു. അര്‍ജുനെ അഭിനന്ദിച്ച് സഹീര്‍ഖാനും രംഗത്തെത്തിയിരുന്നു.\nContent Highlights: Looked purely at Arjun Tendulkar's skill sets says Mahela Jayawardene\nഇന്‍ഡോര്: ലിസ്റ്റ് എ ക്രിക്കറ്റിലെ ഒരു ഇന്ത്യന് താരത്തിന്റെ വേഗമേറിയ ..\nപ്രവചനം തെറ്റിയില്ല; അര്‍ജുന് തെണ്ടുല്‍ക്കര് മുംബൈ ഇന്ത്യന്‍സില്\nഐ.പി.എല് ലേലത്തിനായി രജിസ്റ്റര് ചെയ്ത് അര്‍ജുന് തെണ്ടുല്‍ക്കര്


അനുരാഗ കരിക്കിന് വെള്ളം സംവിധായകനൊപ്പം മമ്മൂട്ടി! പ്രണയമോ കുടുംബ കഥയോ? | Mammootty in Anuraga Karikkin Vellam fame Khalid Rahman’s next - Malayalam Filmibeat\n» അനുരാഗ കരിക്കിന് വെള്ളം സംവിധായകനൊപ്പം മമ്മൂട്ടി! പ്രണയമോ കുടുംബ കഥയോ?\nPublished: Thursday, September 14, 2017, 18:06 [IST]\nയുവസംവിധായകര്‍ക്കൊപ്പം പ്രവര്‍ത്തിക്കാന് താല്പര്യം കാണിക്കുന്ന മമ്മൂട്ടി. മറ്റൊരു യുവസംവിധാകനൊപ്പം കൈകോര്‍ക്കുകയാണ്. അനുരാഗ കരിക്കിന് വെള്ളം എന്ന തന്റെ ആദ്യ ചിത്രത്തിലൂടെ പ്രേക്ഷക ശ്രദ്ധ നേടിയ ഖാലിദ് റഹ്മാനാണ് മമ്മൂട്ടിയെ നായകനാക്കി പുതിയ ചിത്രം ഒരുക്കുന്നത്. കുടുംബ ചിത്രങ്ങളെടുക്കുന്നതിലെ തന്റെ സാമര്‍ത്ഥ്യം ആദ്യ ചിത്രത്തിലൂടെ തന്നെ വെളിപ്പെടുത്തിയ സംവിധായകനാണ് ഖാലിദ്. ചിത്രത്തേക്കുറിച്ചുള്ള കൂടുതല് വിവരങ്ങളൊന്നും പുറത്ത് വിട്ടിട്ടില്ല.\nറിലീസിന് മുന്നേ വീണ്ടും റെക്കോര്‍ഡിട്ട് വില്ലന്! സാറ്റലൈറ്റ് അവകാശത്തില് 'ഏട്ടന്' തന്നെ നായകന്!!\nഅന്‍വര് റഷീദ്, അനില് രാധാകൃഷ്ണ മേനോന് എന്നിവരുടെ സഹായിയായി പ്രവര്‍ത്തിച്ചിട്ടുള്ള വ്യക്തിയാണ് ഖാലിദ് റഹ്മാന്. മമ്മൂട്ടിയെ നായകനാക്കി ഒരുക്കുന്ന പുതിയ ചിത്രം നിര്‍മിക്കുന്നത് അന്‍വര് റഷീദ് എന്റര്‍ടെയിന്‍മെന്റിന്റെ ബാനറില് അന്‍വര് റഷീദാണ്. കൈ നിറയെ ചിത്രങ്ങളുമായി മമ്മൂട്ടി ഇപ്പോള് തിരക്കിലാണ്. ഇവയില് ഏറേയും യുവസംവിധായകരുടേതാണ്.\nഓണം റിലീസായി തിയറ്ററിലെത്തിയ പുള്ളിക്കാരന് സ്റ്റാറാ സമ്മിശ്ര പ്രതികരണം നേടി തിയറ്ററുകളില് പ്രദര്‍ശനം തുടരുകയാണ്. അജയ് വാസുദേവ് സംവിധാനം ചെയ്യുന്ന മാസ്റ്റര്‍പീസാണ് മമ്മൂട്ടിക്ക് പ്രതീക്ഷ നല്‍കുന്ന പുതിയ റിലീസ്. ഉദയകൃഷ്ണ തിരക്കഥ ഒരുക്കുന്ന ചിത്രം നവംബറില് തിയറ്ററിലെത്തും.\nRead more about: mammootty khalid rahman anuraga karikkin vellam anwar rasheed malayalam film മമ്മൂട്ടി ഖാലിദ് റഹ്മാന് അനുരാഗ കരിക്കിന് വെള്ളം അന്‍വര് റഷീദ് മലയാളം സിനിമ\nMammootty in Anuraga Karikkin Vellam fame Khalid Rahman’s next.\nStory first published: Thursday, September 14, 2017, 18:06 [IST]


അലനും താഹക്കും കുരുക്ക് മുറുക്കി പോലീസ്. കൂടുതൽ തെളിവുകൾ കണ്ടെടുത്തു. – Pravasi Corner\nഅലനും താഹക്കും കുരുക്ക് മുറുക്കി പോലീസ്. കൂടുതൽ തെളിവുകൾ കണ്ടെടുത്തു.\nകോഴിക്കോട്: അറസ്റ്റിലായ മാവോവാദികൾക്ക് കുരുക്ക് മുറുക്കി പോലീസ് മുന്നോട്ട്. പോലീസ് ഭാഷ്യം സ്ഥിരീകരിക്കുന്ന കൂടുതൽ തെളിവുകൾ പോലീസ് കണ്ടെടുത്തു.\nപോലീസ് അറസ്റ്റ് ചെയ്ത താഹ ഫസലിന്റെ ലാപ്‌ടോപ്പില്‍നിന്ന് മാവോവാദി ബന്ധം സാധൂകരിക്കുന്ന കൂടുതല് ഡിജിറ്റൽ തെളിവുകള് പോലീസ് ശേഖരിച്ചു. മാവോവാദി ഭരണഘടന, മാവോവാദി അനുകൂല പരിപാടികളുടെ ഫോട്ടോകള് തുടങ്ങിയ ഡിജിറ്റല് തെളിവുകളാണ് പോലീസ് കണ്ടെടുത്തത്.\nയു.എ.പി.എ. കേസില് അറസ്റ്റിലായ അലന്റെയും താഹയുടെയും ജാമ്യാപേക്ഷ കഴിഞ്ഞ ബുധനാഴ്ച കോഴിക്കോട് ജില്ലാ പ്രിന്‍സിപ്പല് സെഷന്‍സ് കോടതി തള്ളിയിരുന്നു.\nപ്രതികളുടെ മാവോവാദി ബന്ധത്തിന് കൂടുതൽ ഡിജിറ്റല് തെളിവുകള് ലഭിച്ചതോടെ പോലീസ് പ്രതികളെ കൂടുതൽ ചോദ്യം ചെയ്യുന്നതിനായി കസ്റ്റഡിയിൽ ആവശ്യപ്പെടും.കസ്റ്റഡി അപേക്ഷയ്‌ക്കൊപ്പം അന്വേഷണസംഘം ഈ തെളിവുകളും കോടതിയില് സമര്‍പ്പിക്കുമെന്നതിനാൽ പ്രതികളെ കസ്റ്റഡിയിൽ ലഭിക്കുമെന്നാണ് പോലീസ് കരുതുന്നത്.\nഅതോടൊപ്പം പിടിനൽകാതെ കടന്നു കളഞ്ഞ മൂന്നാമനെ കണ്ടെത്തേണ്ട കാര്യവും കസ്റ്റഡി അപേക്ഷയില് സൂചിപ്പിക്കും. ഇപ്പോൾ റിമാന്‍ഡിലുള്ള പ്രതികളായ അലന് ഷുഹൈബ്, താഹ ഫസല് എന്നിവരോടൊപ്പമുണ്ടായിരുന്ന മൂന്നാമനെ കുറിച്ച് ചോദ്യം ചെയ്യലിൽ ഇരുവരും സഹകരിച്ചിട്ടില്ലെന്നും അതിനാല് കൂടുതല് ചോദ്യം ചെയ്യേണ്ടതിനാൽ കസ്റ്റഡിയിൽ ആവശ്യമുണ്ടെന്നും അന്വേഷണസംഘം കോടതിയിൽ നിലപാട് സ്വീകരിക്കും.\nഇതോടെ പ്രതികൾക്കെതിരെ ശക്തമായ കുറ്റപത്രം സമർപ്പിക്കാനും ജാമ്യം ലഭിക്കാനുള്ള പഴുതുകൾ അടക്കാനും പൊലീസിന് സാധിക്കും. നിരപരാധികളായ പാർട്ടി പ്രവർത്തകരെ കള്ളക്കേസിൽ കുടുക്കി അറസ്റ്റ് ചെയ്ത് യു എ പി എ ചുമത്തിയെന്ന ആരോപണത്തെ ശക്തമായി പ്രതിരോധിക്കാനും പുതിയ തെളിവുകൾ സഹായകമാകും.


മടക്കയാത്ര (അനുഭവ കഥ) മേരി ജോസി മലയിൽ, തിരുവനന്തപുരം | Malayali Manasu\nHome Literature മടക്കയാത്ര (അനുഭവ കഥ) മേരി ജോസി മലയിൽ, തിരുവനന്തപുരം\nമടക്കയാത്ര (അനുഭവ കഥ) മേരി ജോസി മലയിൽ, തിരുവനന്തപുരം\n✍മേരി ജോസി മലയിൽ, തിരുവനന്തപുരം\nഇത് വ്യത്യസ്‍ത കാലഘട്ടത്തിൽ നടന്ന ഒരു കഥയാണ് ; ഒരാൾ സൈലൻറ് വാലിയിൽ നിന്ന്, മറ്റൊരാൾ സൈലൻറ് വാലിയിലേക്ക്.\nപാലക്കാട് ജില്ലയിലാണ് സൈലന്റ് വാലി സ്ഥിതി ചെയ്യുന്നത്. വൈദ്യുതി ബോർഡിന്റെ പാലക്കാട് ഇൻവെസ്റ്റിഗേഷൻ ഡിവിഷൻ ആണ് 1973 ൽ ജലവൈദ്യുത പദ്ധതിയുടെ പ്രാരംഭ ജോലികൾ ആരംഭിച്ചത്. സൈലന്റ് വാലിയിലെ സൈരന്ധ്രിയിൽ പദ്ധതി സ്ഥാപിക്കാനുള്ള പ്ലാനിങ് കമ്മീഷന്റെ പച്ചക്കൊടി ലഭിച്ചു. 1970 കളിൽ അവിടെ എക്സിക്യൂട്ടീവ് എഞ്ചിനീയർ ആയി ചാർജ് എടുത്ത ആളായിരുന്നു ശ്രീ. ടി. ആർ. ജോണി. സർക്കാർ ഏൽപ്പിച്ച ജോലികൾ -റോഡുകൾ എല്ലാം ഇദ്ദേഹത്തിൻറെ നേതൃത്വത്തിൽ നിർമ്മിച്ചു.\nഹെക്ടർ കണക്കിന് മഴക്കാടുകൾ വെള്ളക്കെട്ടിന് അടിയിൽ ആകും എന്ന കാരണത്താൽ സുഗതകുമാരി ടീച്ചറടക്കം കുറെ പ്രകൃതിസ്നേഹികൾ ശക്തമായ പ്രക്ഷോഭം ആരംഭിച്ചിരുന്നു. വനമേഖലയിലെ സർവ്വസാധാരണമായ ചീവീടുകളുടെ ശബ്ദം ഈ താഴ്വരയിൽ ഇല്ല. അതുകൊണ്ടാണ് ഇതിന് നിശബ്ദ താഴ്വര എന്ന പേര് ലഭിച്ചത്. വംശനാശഭീഷണി നേരിടുന്ന സിംഹവാലൻ കുരങ്ങുകൾ ഇവിടെ മാത്രമാണ് ഉള്ളതെന്നായിരുന്നു അവരുടെ വാദം. ആയിരത്തിൽപരം സസ്യ വംശങ്ങളെ🥀🌲🌳🌴🌱 കണ്ടെത്തിയിട്ടുണ്ട്. 108 തരം ഓർക്കിഡുകളും🌷170 ഇനം പക്ഷികളും🐦🐧🦜 നൂറിലധികം ചിത്രശലഭങ്ങളും 🦋400 ഇനം മറ്റു ശലഭങ്ങളും ഈ കാടിൻറെ മാത്രം പ്രത്യേകതയാണ്. സൈലൻറ് വാലിയിൽ നിന്ന് ഓരോ വർഷവും ഓരോ പുതിയ ചെടികൾ🌵🍁🍀🌿 എങ്കിലും കണ്ടെത്താറുണ്ട് . പ്രദേശത്തിൻറെ പാരിസ്ഥിതിക പ്രാധാന്യത്തിനുള്ള പ്രധാന തെളിവാണത്. ശ്രീലങ്കയിൽ മാത്രം കണ്ടുവരുന്ന ചില സസ്യങ്ങളും തവളവായൻ കിളി എന്ന അത്യപൂർവ്വ പക്ഷിയും കരിങ്കുരങ്ങുകളും🦍🐒 യഥേഷ്ടം ഉണ്ട്.\n1977 ഇൽ തിരുവനന്തപുരത്തേക്ക് അദ്ദേഹത്തിന് സ്ഥലംമാറ്റ ഉത്തരവ് എത്തി. സർക്കാർ ഏൽപ്പിച്ച ജോലി സന്തോഷത്തോടെ ഏറ്റെടുത്ത് ചെയ്തെങ്കിലും സ്ഥലംമാറ്റ ഉത്തരവ് എത്തിയപ്പോൾ ‘ഉർവ്വശീശാപം അർജ്ജുനന് ഉപകാരം ആയതു പോലെയായി എനിക്ക്’ എന്ന് അദ്ദേഹത്തിൻറെ സർവീസ് സ്റ്റോറിയിൽ പ്രത്യേകം എഴുതിയിട്ടുണ്ട്.\nദേവസദസ്സിൽ നൃത്തം ചെയ്യുമ്പോൾ ഉർവശി എന്ന അപ്സരസ്സിനെ അർജ്ജുനൻ സൂക്ഷിച്ചുനോക്കി. ഉർവശിക്ക് അർജുനനോട് അനുരാഗം തോന്നി. അവൾ അർജുനനെ തേടി മുറിയിലെത്തി. അദ്ദേഹം ബഹുമാനത്തോടെ ഉർവശിയെ സ്വീകരിച്ചു. സൂക്ഷിച്ചു നോക്കിയത് ഭക്തി മൂലമാണെന്നും തൻറെ വംശത്തിന്‍റെ മാതാവ് എന്ന നിലയിലാണ് ഉർവശിയെ കരുതുന്നതെന്നും അർജുനൻ പറഞ്ഞു. ഇതുകേട്ട ഉർവശി “നിന്നെ ആഗ്രഹിച്ചു വന്ന എന്നെ സ്വീകരിക്കാത്ത നീയൊരു നപുംസകമാകട്ടെ എന്ന് ശപിച്ചു.”\nതിരുവനന്തപുരത്തേക്കുള്ള സ്ഥലംമാറ്റം അദ്ദേഹത്തിനു ഉപകാരപ്പെട്ടു. ഒരിക്കൽ ഊരും പേരും ഇല്ലാത്ത ഒരു പരാതിയുടെ പേരിൽ സൈലൻറ് വാലിയിൽ ജോലിചെയ്തിരുന്ന മുപ്പതിലധികം ആളുകളെ ഒറ്റയടിക്ക് വൈദ്യുതി മന്ത്രിയുടെ നിർദ്ദേശപ്രകാരം സസ്പെൻഡ് ചെയ്യുകയുമുണ്ടായി.അത് കാണാനുള്ള ദുര്യോഗം അദ്ദേഹത്തിനുണ്ടായില്ല. രണ്ടാമത് മക്കളുടെ വിദ്യാഭ്യാസവും വിവാഹവും അവരുടെ കുഞ്ഞുങ്ങളുടെ പിറവികൾ വരെ തിരുവനന്തപുരത്ത് ആയിരിക്കുമ്പോൾ നടത്താൻ സാധിച്ചു. ഇത് സൈലന്റ് വാലിയിൽ നിന്നും സന്തോഷത്തോടെയുള്ള ഒരാളുടെ മടക്കയാത്രയുടെ കഥ.\nനിന്നെയാനന്ദബാഷ്പം നിറഞ്ഞ മിഴികളാൽ ഞാനൊന്നുഴിഞ്ഞു കൊള്ളട്ടെ,\nകരംകൂപ്പി ഞാനൊന്നു കണ്ടു നിന്നോട്ടെ മതിവരെ?”\nസൈലൻറ് വാലിയെ സംരക്ഷിക്കാനുള്ള സമര മുഖങ്ങളിൽ ഒന്നായിരുന്നു സുഗതകുമാരി എന്ന കവയിത്രി.\nഅയ്യപ്പപണിക്കർ, ഒ. എൻ.വി., വിഷ്‌ണു നാരായണൻ നമ്പൂതിരി എന്നീ സാഹിത്യകാരന്മാരുടെ ഒരു നിരതന്നെ സൈലൻറ് വാലിയ്ക്ക് എതിരായി രംഗത്തെത്തി. പദ്ധതി അനുകൂലികൾ അവരെ ‘മരക്കവികൾ’ എന്ന പരിഹാസവുമായി നേരിട്ടെങ്കിലും അവരുടെ ഇച്ഛാശക്തിക്ക് മുന്നിൽ അധികൃതർ മുട്ടുമടക്കിയത് ചരിത്രം.\nഇനി പി. പി. രാജൻ എന്ന വനം വകുപ്പ് വാച്ചറുടെ സൈലന്റ് വാലിയിലേക്കുള്ള മടക്കയാത്രയുടെ മറ്റൊരു കഥ.\n1984 ൽ സൈലൻറ് വാലിയെ ദേശീയ ഉദ്യാനമായി പ്രഖ്യാപിച്ചു. വൈദുതി ബോർഡ് തുടങ്ങിയ പണികൾ മുഴുവനായും നിറുത്തി. പ്രകൃതി സ്നേഹിയായ പി. പി. രാജനെ 1999ൽ വനംവകുപ്പ് വാച്ചർ ആയി താത്കാലികകരാർ പ്രകാരം നിയമിച്ചു. കഴിഞ്ഞ 23 വർഷമായി ഇവിടെ ജോലി നോക്കുന്ന രാജന് കാട്ടുവഴികൾ എല്ലാം മനഃപാഠമാണ്. 23വർഷം കഴിഞ്ഞപ്പോൾ താൽക്കാലിക ജീവനക്കാരനായിരുന്ന രാജനെ സ്ഥിരപ്പെടുത്തുന്നതിനു പകരം പിരിച്ചുവിട്ടു കൊണ്ടുള്ള ഓർഡർ ആണ് അദ്ദേഹത്തിന് കിട്ടിയത്. ജോലിയിൽ നിന്നും നീക്കിയത് അദ്ദേഹത്തെ ഏറെ വിഷമിപ്പിച്ചിരുന്നു. സൈരന്ധ്രി വനത്തിലെ ഓരോ ചെടിക്കും🌳🌲🌴☘🌿 വൃക്ഷത്തിനും രാജനെയും രാജന് അവരെയും അറിയാം. അദ്ദേഹം ഒരു പക്ഷിനിരീക്ഷകൻ🐧🐦🦜🦉 കൂടിയായിരുന്നു. ആ പക്ഷികളുടെ കൂടുകൾ മറ്റ് വന്യമൃഗങ്ങളിൽ നിന്ന് അദ്ദേഹം സംരക്ഷിച്ചിരുന്നു. പക്ഷിനിരീക്ഷകർ, ശാസ്ത്രജ്ഞർ, ട്രെക്കേഴ്സ്……. അങ്ങനെ സൈലൻറ് വാലിയിൽ എത്തുന്ന ഓരോ വിഐപി ക്കും കാടിൻറെ മുക്കുംമൂലയും അറിയുന്ന രാജന്‍റെ സഹായം ഉണ്ടായിട്ടുണ്ട്. ആ ഉദ്യാനത്തിലെ🌸💮🌼🌻🌺 ഓരോ ചെടികളെയും അദ്ദേഹം പരിപാലിച്ചിരുന്നത് സ്വന്തം മക്കളെ പോലെ ആയിരുന്നു.\nവലിയ പ്രകൃതി സ്‌നേഹിയായിരുന്ന രാജന് ജോലി നഷ്ടപ്പെട്ട് വീട്ടിൽ തിരിച്ചെത്തിയത് ഇരുട്ടടി കിട്ടിയതു പോലെ. കരയിൽ പിടിച്ചിട്ട മീനിന്റെ അവസ്ഥ. ജൂൺ11, 2022 നു നിശ്ചയിച്ച അദ്ദേഹത്തിൻറെ ഇളയ മകളുടെ വിവാഹ ക്ഷണക്കത്ത് അച്ചടിച്ചത് അവളെ ഏൽപ്പിച്ച് അത്യാവശ്യം കല്യാണഒരുക്കങ്ങൾ ഒക്കെ ചെയ്ത് അഞ്ചു ദിവസത്തിനു ശേഷം അദ്ദേഹം സൈലൻറ് വാലിയിലേക്ക് തന്നെ മടങ്ങി. ഇതുവരെ രാജൻ തിരിച്ചു വന്നിട്ടില്ല. നൂറ്റമ്പതോളം വനംവകുപ്പുകാർ നിബിഡ വനത്തിൽ പരിശോധിച്ചിട്ടും രാജനെ കണ്ടെത്താൻ സാധിച്ചിട്ടില്ല. അദ്ദേഹം താമസിച്ചിരുന്ന ക്വാർട്ടേഴ്സിന് അടുത്ത് നിന്ന് ഏകദേശം രാത്രി എട്ട് മണിയോടെ കാണാതാകുകയായിരുന്നു. വന്യജീവി🐗🐈🐆 ആക്രമണ സാധ്യതകൾ ഒന്നും ഉണ്ടായിട്ടില്ല എന്ന് വനംവകുപ്പ് ഉദ്യോഗസ്ഥർ സ്ഥിരീകരിച്ചിട്ടുണ്ട്.\nജൂൺ11, 2022 കല്യാണമണ്ഡപത്തിൽ അണിഞ്ഞൊരുങ്ങി നിന്ന മകൾ ആൾക്കൂട്ടത്തിനിടയിൽ അച്ഛനെ അന്വേഷിച്ചു.വരനെ കൈ പിടിച്ചേല്പ്പിക്കാൻ അച്ഛൻ, ആ സമയത്തെങ്കിലും എത്തുമെന്ന മകളുടെയും ബന്ധുക്കളുടെയും പ്രതീക്ഷ അസ്ഥാനത്തായി. അദ്ദേഹത്തിൻറെ തിരോധാനത്തിൽ ഉള്ള ദുരൂഹത തുടരുന്നു. അദ്ദേഹത്തിനത് സന്തോഷമായിരിക്കാം. എങ്കിലും ഉറ്റ ബന്ധുക്കളെയും സുഹൃത്തുക്കളെയും കണ്ണുനീരിലാഴ്ത്തിയാണ്😪😪അദ്ദേഹം കാടിനോടുള്ള സ്നേഹം കാരണം കാട്ടിൽ തുടരുന്നതെന്ന സത്യം വൈകാതെ തിരിച്ചറിയട്ടെ എന്ന് മാത്രമേ നമുക്കിപ്പോൾ ആശിക്കാനാകു.\nജോലിയുടെ ഭാഗമായി ചിന്നക്കനാൽ, മൂന്നാർ, ആനയിറങ്കൽ, ആനത്തോട്….. ഇങ്ങനെ 14 വർഷത്തോളം കാട്ടിലെ ജോലി അവസാനിപ്പിച്ചു നാട്ടിലേക്ക് ഒരാൾ സന്തോഷത്തോടെ മടങ്ങി എന്ന് പിന്നീട് സർവിസ് സ്റ്റോറിയിൽ വെളിപ്പെടുത്തുമ്പോൾ മറ്റൊരാൾ കാട്ടിലേക്ക് മടങ്ങിയത് സന്തോഷത്തോടെയോ അതോ കാടിനെക്കുറിച്ച് നല്ല ബോധ്യമുള്ള ആളാണെന്ന് അറിയാവുന്നതുകൊണ്ട് മാവായിസ്റ്റുകൾ തട്ടിക്കൊണ്ടുപോയതോ? എത്ര വലിയ പ്രകൃതിസ്നേഹിയെങ്കിലും സ്വന്തം മകളുടെ വിവാഹത്തിനെങ്കിലും പങ്കെടുക്കാൻ വരാതിരിക്കുമോ? ഈ ഉത്തരങ്ങൾക്കായി നമുക്ക് കാത്തിരിക്കാം. കാലം തന്നെ അതിനുത്തരം തരട്ടെ !\nPrevious articleകലാപ ആഹ്വാനശ്രമത്തിന് സ്വപ്‌ന സുരേഷനെതിരെ കേസെടുത്ത് കസബ പൊലീസ്.\nNext articleഅതിജീവനം (കവിത) ദീപ ആർ


Malayalam news || കോടീശ്വര സഹോദരന്മാര് ഒന്നിക്കുന്നു\nകോടീശ്വര സഹോദരന്മാര് ഒന്നിക്കുന്നു\nഏറെക്കാലത്തെ അകല്‍ച്ചയ്‌ക്കു ശേഷം കോടീശ്വര സഹോദരന്മാരായ മുകേഷ് അംബാനിയും അനില് അംബാനിയും ഒന്നിക്കുന്നു. ടെലികോം മേഖലയിലേക്കു കടക്കുന്ന മുകേഷ് അംബാനിയുടെ റിലയന്‍സ് ജിയോ ഇന്റര്‍കോം കമ്പനി ആരംഭിക്കുന്ന 4ജി ബ്രോഡ്‌ബാന്‍ഡ് സേവനത്തിനു വേണ്ടിയാണ് ഇരുവരും ഒന്നിക്കുന്നത്. ഇതിനായി അനുജന് അനില് അംബാനിയുടെ റിലയന്‍സ് ഫൈബര് നെറ്റ്‌വര്‍ക്ക്‌് ഉപയോഗിക്കും. 1200 കോടി രൂപയുടെ കരാറാണ് റിലയന്‍സ് ജിയോ ഇന്റര് കോമും റിലയന്‍സ് കമ്മ്യൂണിക്കേഷന്‍സും തമ്മില് ഒപ്പുവയ്‌ക്കുന്നത്. പരസ്‌പര പൂരകമായ ഈ കരാര് അനുസരിച്ച് ഇരു കമ്പനികള്‍ക്കും ഒരേ നെറ്റ്‌വര്‍ക്കും ടവറുകളും മറ്റ് ആസ്‌തികളും പങ്കുവയ്‌ക്കാനാകും. റിലയന്‍സ് കമ്മ്യൂണിക്കേഷന്റെ 1,20,000 കിലോമീറ്ററിന്റെ ഫൈബര് നെറ്റ്‌വര്‍ക്കാണ് ഇതിനായി ഉപയോഗിക്കുന്നത്. സ്വന്തമായി നെറ്റ്‌വര്‍ക്ക് തുടങ്ങാനുള്ള കാലതാമസം മൂലമാണിത്. സഹോദരങ്ങള് തമ്മിലുണ്ടായ സ്വത്തു തര്‍ക്കത്തെ തുടര്‍ന്ന് 2005-ലാണ് റിലയന്‍സ് കമ്പനി വിഭജിച്ചത്. അതേസമയം അംബാനി സഹോദരന്മാരുടെ ഒന്നിക്കല് ഇന്ത്യന് ഓഹരിവിപണിക്കു പുത്തന് ഉണര്‍വു നല്‌കിയിട്ടുണ്ട്.


ഡ്യൂട്ടിയില് ഉണ്ടായിരുന്ന പൊലീസ് ഉദ്യോഗസ്ഥന് കൊവിഡ്; പൊന്നാനിയില് സബ്ട്രഷറി പ്രവര്‍ത്തനം നിര്‍ത്തി | Sub Treasury closed in ponnani due to police official tested covid positive\nഡ്യൂട്ടിയില് ഉണ്ടായിരുന്ന പൊലീസ് ഉദ്യോഗസ്ഥന് കൊവിഡ്; പൊന്നാനിയില് സബ്ട്രഷറി പ്രവര്‍ത്തനം നിര്‍ത്തി\nPonnani, First Published 8, Jul 2020, 4:37 PM\nതിരൂരങ്ങാടി നഗരസഭ ഓഫീസും അടച്ചു. ഇവിടുത്തെ ജീവനക്കാരന് കൊവിഡ് സ്ഥിരീകരിച്ചതോടെയാണിത്.\nമലപ്പുറം: സുരക്ഷാ ഡ്യൂട്ടിയിലുണ്ടായിരുന്ന പൊലീസ് ഉദ്യോഗസ്ഥന് കൊവിഡ് സ്ഥിരീകരിച്ചതോടെ പൊന്നാനിയില് സബ്ട്രഷറി പ്രവര്‍ത്തനം നിര്‍ത്തിവെച്ചു. തിരൂരങ്ങാട് നഗരസഭ ഓഫീസും അടച്ചു. ഇവിടുത്തെ ജീവനക്കാരന് കൊവിഡ് സ്ഥിരീകരിച്ചതോടെയാണിത്. ശുചീകരണ തൊഴിലാളിയായ ജീവനക്കാരന് ഇന്നാണ് കൊവിഡ് സ്ഥിരീകരിച്ചത്.\nകൊവിഡ് വ്യാപന പശ്ചാത്തലത്തില് പത്തനംതിട്ട നഗരസഭയിൽ ട്രിപ്പിൾ ലോക്ക് ഡൗൺ ഏർപ്പെടുത്താൻ ജില്ലാ ഭരണകൂടം ശുപാർശ ചെയ്തു. എംഎസ്‍എഫ് നേതാവിന്‍റെ രോഗ ഉറവിടം കണ്ടെത്താത്തതാണ് കാരണം. ഇയാളുടെ സമ്പർക്ക പട്ടികയും വലുതാണ്. ഉറവിടം അറിയാത്ത കൂടുതല് കേസുകള് ഉണ്ടാകാന് സാധ്യതയെന്നാണ് നിഗമനം.\nകൊവിഡ് വൈറസ് വ്യാപനം രൂക്ഷമായ സാഹചര്യത്തിൽ എറണാകുളം ജില്ലയിലെ കണ്ടെയിന്‍മെന്‍റ് സോണുകളിൽ വേണ്ടി വന്നാൽ മുന്നറിയിപ്പില്ലാതെ ട്രിപ്പിൾ ലോക്ക് ഡൗൺ ഏർപ്പെടുത്തുമെന്ന് മന്ത്രി വിഎസ് സുനിൽകുമാർ പറഞ്ഞു. ഇതിനായി പ്രത്യക ആലോചന നടത്തില്ല. വിദഗ്ധരുടെ അഭിപ്രായം അറിഞ്ഞാൽ ഉടൻ നടപ്പാക്കും. എറണാകുളം ജില്ലയിൽ ഗുരുതരമായ സ്‌ഥിതിയാണ്. കണ്ടെയിന്‍മെന്‍റ് സോണുകളുടെ എണ്ണം വർധിപ്പിക്കും.\nLast Updated 8, Jul 2020, 4:37 PM